
1. O deschidere spre un spatiu al cunoașterii 
marcat de virtuțile gândirii moderne. Paralele cu 
infinite linii de forţă între universul fizic și cel 
uman 


Motto 


» Universul de astăzi este expresia sfărâmată 
a unei simetrii absolute.” 


Henry Bergson 


Timpul care se întinde în faţa noastră este unul puternic 
marcat de forța a trei concepte — energie, informație, conştiinţă. 

Apreciabila extensie pe care cunoaşterea a atins-o, 
evoluând in ascensio, a generat o problematică cel puţin specială, 
dacă nu chiar gravă. Parte din mulțimea întrebărilor formulate, ca 
şi inflația de sensuri născute, ne plasează într-un plan existențial 
de un tip aparte, interferenţele în planul gândirii atingând un înalt 
grad al abstracției. 

Căutarea de răspunsuri la problematica unui Univers fără 
limite, atât în ceea ce priveşte începutul cât şi sfârşitul său, a 
condus la o mutare de accent dinspre matematică, odinioară 
regină a cercetării, spre fizică, ştiinţă căreia 1 se conferă acum 
rolul de forță a cercetării, aceasta extinzându-se şi în explorarea 
problemelor umanului. 

Evaluarea sensului schimbărilor, a efectelor şi consecinţelor 


acestora ar putea fi sprijinită de îndemnul cuprins de distinsul 

pedagog Ştefan Michăilescu în formula „fii primul care adoptă 
ultimele adevăruri, şi ultimul care uită vechile adevăruri”. 
Adoptarea „ultimelor adevăruri” pretinde însă un real contact cu 
orizontul deschis prin forța şi profunzimea celor ce contribuie 
continuu la îmbogățirea spațiului cunoaşterii, făcând posibilă 
chiar o istorie paralelă a ştiinţelor şi artelor, imprimând astfel un 
puternic tonus analogic cunoaşterii. 

Şcoala, instituţie socotită garant în evoluția societății, este 
acea căreia îi revine acum misiunea de a facilita procesul 
absorbției ofertelor ştiinţei, care se cer apoi traduse în potență 
umană. Aceasta este perspectiva în care şcoala s-ar putea institui 
în „subsistem vital” pentru societate. Nevoia de înţelegere şi 
cuprindere a unei copleşitoare cantități de informație, obligă însă 
la intrare într-un dialog continuu cu cei atraşi de marele şi micul 
univers: fizicieni, informaticieni, geneticieni, neuropsihologi, 
matematicieni, filosofi, creatori de artă. Este calea care ne-ar 
permite a atinge pragul conturării unei epistemologii a formării, 
acțiune ce conduce spre înţelegerea a ceea ce se petrece cu ființa 
umană şi cu capacitatea sa de operare. 

Răspunsurile ce vin din acest imens câmp se prezintă ca rod 
al desfacerii cercetării în două mari aripi, dintre care una centrată 
pe problemele universului fizic, iar cealaltă pe cele ale fizicii 


omului. 


Multiplele corelaţii pe care ştiinţa le-a scos la lumină, 
revelatoare pentru complexitatea Realității—Natură şi a datului 
uman, au condus spre conturarea unor analogii între cele două 
lumi, subliniind deodată şi decalajul între noua viziune asupra 
lumii şi valorile care predomină în filosofie şi în ştiinţele 
umanului. Sunt realități ce au dat naştere la întrebări de forma: 
suntem oare mai puţin complecși? Ni se potrivesc mai puţin 
concepte precum „infinit”, „inepuizabil”, „nelimitat”, concepte 
proprii universului fizic ? Oare această lume a omului, clădită pe 
fondul unui agregat de miliarde de celule interconectate într-o 
rețea cu structură histologică discontinuă, poate fi pătrunsă şi 
descifrată prin mijloacele pe care cercetarea modernă le oferă ? 

În tendința de aprehendare a universului, cercetarea a 
trebuit să se diversifice, scindându-se într-un impresionant număr 
de discipline ştiinţifice. Acestea sunt cele ce şi-au adus aportul la 
conturarea unei viziuni noi asupra lumii şi omului, fără a ascunde 
tentația de apropiere a celor două. Situarea în prim-plan a 
epistemologiei este ca atare doar unul din aspectele mutațiilor 
ştiinţifice contemporane. Noile discipline ce apar, între care cele 
proprii artei, nu sunt străine de acest proces de cunoaştere, care 
vizează maxima abstracțiune odată cu construirea unui aparat 
gnoseologic propriu. 

Formarea personalității umane într-o asemenea perspectivă, 


suveran dirijată de ştiinţă, a devenit de mai multe ori complexă, 


limbajul ştiinţei fiind cel prin care se poate gândi tot, însăşi arta 
lăsându-se cuprinsă de formalizare şi intrare în construcție 
sistemică. În plan muzical lucrurile se complică odată mai mult 
căci arta, fenomenul de creaţie (ca şi cel de învăţare), ca fapt de 
conştiinţă şi nu simplu fapt sonor, împinge în față ideea 
cunoaşterii eului cunoscător, idee ce rămâne încă, după aprecierea 
lingvistului Noam Chomsky, „o sfidare a filosofiei ştiinţei.” În 
plin contact cu realitatea cunoaşterii, marele savant Niels Bohr 
confirmă punctul de vedere formulat de Noam Chomsky, 
atrăgând însă atenţia asupra faptului că „progresele cunoaşterii 
vor duce la o închidere a cercului ştiinţelor, extremele — fizica şi 
psihologia  — intrând în relație de  interpenetrare şi 
complementaritate.”! 

Se ilustrează ideea interpenetrării spaţiilor artă-ştiință, ca şi 
posibilitatea de a realiza legături între conceptele lumii fizice şi 
cele ale artei, ieşind oarecum din legile mecanicii şi din unele 
predicții foarte precise ale evoluţiei în timp. Problema cogniției, a 
înțelegerii unor domenii diferite, a desluşirii unor procese — 
precum cel al creaţiei şi formării personalității umane — se leagă 
hotărât de parcursul pe care îl străbate cercetarea, trecând de la 


fizica neomului, spre fizica ce evoluează către zona psihicului. 


! A.P. Samson, Eseuri despre gândire, Editura Cartea Românească, Bucureşti 
1983, p. 3 


Visul unei fizici universale care ar putea explica totul a 
favorizat demersul în baza analogiilor, cuprinzând un perimetru 
foarte larg al cunoaşterii. 

Faptul că realitatea estetică, complement al realității fizice, 
explicabilă şi analizabilă numeric, s-a conturat începând cu 
cercetarea asupra creierului a atras o serie de discipline ce şi-au 
propus să dezvăluie câteva din necunoscutele pe care maşina 
noastră de gândire le deține. Ştiinţa a ţintit foarte departe, iar 
rezultatele obţinute copleşesc deopotrivă prin cantitate ca şi prin 
complexitate. 

Parte din aceste idei vor reprezenta cărămizile edificiului pe 
care ne propunem să clădim procesul învăţării, el însuşi o unitate 
de procese de cea mai subtilă structură. Privit de sus, acest câmp 
enorm al cunoaşterii impune o idee forță, aceea că gândirea ne 
domină viaţa, gândirea fiind o mişcare a memoriei, care la rândul 
ei este experiență, cunoaştere înmagazinată în creier; o întreagă 
realitate internă revelatoare a lucrurilor ce explică aplecarea cu 
atâta acribie a cercetării asupra fondului pe care cresc toate aceste 
procese: creierul uman. Atragem atenţia asupra unor interferenţe 
cu domenii complexe ale cunoaşterii din care vom extrage cu 
prioritate cercetările de psihofiziologie modernă, care tind spre 
descoperirea unor elemente ce ţin de unicitatea creierului uman, 


de mecanismele înnăscute ale acestui fond. 


Secolul XX, cel care a cunoscut un deceniu închinat 
creierului, a străbătut drumul de la ideal la real, de la real la 
abstract, de la abstract la posibil — aşa cum aprecia savantul 
Georges Mathieu — pentru a sublinia forma supremă de 
organizare şi evoluție a acestui material (ceierul) în care zace o 
mare putere. Neurologia avertizează asupra faptului că în creier 
există zone interconectate. Reprezentant al unei discipline 
moderne — bionica — chirurgul Henry Laborit atrage la rândul său 
atenția asupra rolului deținut de  emisferele cerebrale. 
Experimentele realizate i-au permis lui Laborit să distingă rolul 
neocefalului, organul răspunzător de capacitatea noastră de a 
realiza, pe baza unei informaţii anterioare, o nouă informație şi 
deci de a spori capacitatea de adaptare la situaţii noi. Neocefalul 
apare ca organul creator, în timp ce paleocefalul se constituie ca 
depozitar al memoriei genetice. 

„Vom fi, subliniază Laborit, cu atât mai conştienţi cu cât, 
pe de o parte experienţa noastră memorizată va fi mai bogată, iar 
pe de altă parte, neocefalul ne va permite să găsim o soluţie 
nereflexivă, nememorizată, unei probleme puse de mediul 
înconjurător.” 

Henry Laborit a făcut şi interesante incursiuni în psihologia 


ştiinţifică, preocuparea savantului fiind aceea de a ajunge la o 


? Mariana Bejat, Talent, inteligenţă, creativitate. Editura Ştiinţifică, Bucureşti, 
1971, p. 56 

soluţie cu privire la bazele biologice ale comportamentului uman. 
Punctul de vedere formulat în acest caz se conectează la spațiul 
structuralist, nu însă fără a menţine o evidentă neclaritate în jurul 
gândirii creatoare la nivelul artei. Doctorul Laborit porneşte de la 
memorie, de la experiența acumulată — fiind vorba de memoria 
genetică —, aceea care transmite informaţia stocată şi conservată, 
ajutând la adaptarea la mediu. Acest fond bogat de informație 
este înscris direct în creier şi este alăturat limbajului, un alt mijloc 
tot atât de eficient de stocare a experienței. Acea parte a 
emisferelor cerebrale numită paleocefal este cea care implică 
moştenirea genetică şi fireşte, conţinutul experienţei personale. 

Pliat pe gândirea structuralistă, Laborit extinde o ipoteză a 
lui Jean Piaget conform căreia manifestarea creatoare este rezultat 
al unor operaţii mentale născute din nevoia păstrării unui 
echilibru între asimilare şi acomodare, al unei activităţi de 
gândire ce nu se supune pasiv mediului, ci îl modifică, 
impunându-i o structură proprie. 

Sunt idei cărora nu li se poate nega valoarea, numai că 
modificarea pe care o aduce gândirea în acest proces nu poate 
purta însemnele creației, întrucât nu aduce şi valoare estetică. 

În ideea de a construi o schemă ştiinţifică, structuralismul a 
simplificat multiplicitatea şi varietatea fenomenelor psihice 
implicate în activitatea de creație, confirmând în fapt caracterul 


adaptativ al gândirii. Henry Laborit, de astă dată în calitate de 

cibernetician, face însă un pas mai departe, şi protestând față de 
acuza ce 1 s-a adus, aceea că ar nega specificitatea actului creator, 
vine cu o propunere: apelul la calculator ca instrument capabil de 
a găsi noi structuri, noi relații între manifestările energetice 
exprimabile cantitativ care sunt sunetele. Aportul său nu poate fi 
în nici un caz subestimat, căci accentul pus pe problemele 
memoriei şi limbajului rămân fundamentale pentru teritoriul 
gândirii. 

În confruntare şi totuşi în succesiune se situează 
consideraţiile altui mare cercetător, Wilder Penfield, legate de 
modalităţile în care poate fi sprijinită operarea creatoare. În urma 
experimentelor întreprinse, savantul Penfield a observat că 
„stimulându-se zonele limbajului se declanşează pronunția 
involuntară a unor cuvinte”. Penfield a făcut această experiență 
asupra unor persoane care cunoşteau două limbi din copilărie, şi a 
observat că existau în scoarţa cerebrală două zone distincte pentru 
cele două limbi, pe câtă vreme la cei care îşi însuşiseră a doua 
limbă mai târziu nu există o zonă specială pentru aceasta, cea de a 
doua limbă având localizarea în acelaşi centru cu limba 


rasă 
maternă.” 


Ideea pe care experimentul o relevă este aceea a 
importanței stimulărilor funcționale care reuşesc să creeze 


adevărate organe. Pentru spațiul activităţii muzicale — artă cu 


* Wilder Penfield, The Mystery Of The Mind. Princeton University Press, 1976, 
p. 40 

statut de limbaj — asemenea constatări primesc o valoare aparte, 
căci cultivarea din copilărie a spiritului cu impresii şi idei din cele 
mai variate permite constituirea unei zone proprii exprimării, 
zonă care cu cât este mai bogată, cu atât mai multe şanse oferă 
neocefalului în găsirea unui răspuns la o întrebare nou pusă. 

Dezvăluirile lui Penfield stau în fond alături de punctul de 
vedere a lui Henry Laborit, care punea accent pe valoarea 
experienței memorizate, depozitată în paleocefal. 

Tezele până aici formulate sunt strâns unite cu problematica 
născută pe marginea rolului pe care îl au cele două emisfere 
cerebrale. Există în creier zone interconectate despre care ne 
vorbesc şi unii muzicologi atraşi de cercetarea de neurologie şi 
psihologie sau psihologie experimentală. 

Astfel, profesorul Nadim Dells, autor al unor studii de 
metaestetică, scoate în evidenţă caracterul extrem de complex al 
unor procese ce se petrec în creierul uman. 

Astfel, rezultatele unor experiențe realizate prin 
comisurotomie — metodă de a izola între ele cele două emisfere 
ale creierului — a permis să se tragă câteva concluzii privitoare la 
activitatea conştientă a creierului, apreciindu-se că cele două 
emisfere se completează reciproc în formarea unui concept unitar. 
Sperry Hubel, unul din cercetători, susține că „bisecția produce 
două minți conştiente în acelaşi craniu, dar fiecare emisferă poate 


funcționa perfect singură, părând să constituie un remarcabil 

întreg autonom.” Observaţia nu face decât să confirme odată în 
plus suprema organizare internă a acestei „cutii negre” — creierul 
omului. 

Rezultatele cercetărilor au închis odată pentru totdeauna 
discuția legată de o posibilă specializare a emisferelelor 
cerebrale, în sensul că emisfera stângă ar adăposti funcțiile 
intelectuale: citire, scriere, calcul, iar emisfera dreaptă ar localiza 
funcții mai puţin intelectuale ca vorbire, spațiul vizualului, 
capacitatea de apreciere prin simţuri. Astăzi se vorbeşte de 
transferul reciproc de funcții între cele două emisfere craniene, 
activitatea muzicală angrenându-le pe ambele. 

Nu este inutil să subliniem faptul că în concluziile 
muzicologului Niels Wallin se consemnează faptul că muzica este 
domeniul care dezvoltă atât capacitatea emoțională cât şi cea 
intelectuală, ambele cerându-se cultivate cu grijă şi în mod 
continuu. În observaţiile şi concluziile lui Wallin, ca şi în cele ale 
savanților Hubel şi Wiesel, ambii laureați ai premiului Nobel 
pentru medicină, se apreciază că toate procesele ce au loc în 
creier, procese legate de memorie, de inteligență emoţională, de 
sentimentele noastre, se petrec între două extreme: un punct de 
început — Input — ca moment de contact cu lumea din afară, şi un 
moment de ieşire — Output — formă prin care se răspunde lumii 


exterioare. 


* Anatol Vieru, Cuvinte despre sunete. Editura Muzicală, Bucureşti 1985, p. 46 

În mers continuu ştiinţa face paşi înainte, iar în dorința de a 
dezvălui cât mai multe din secretele pe care creierul omului le 
deține, cercetarea şi-a propus să stăruie asupra unor aspecte ce ţin 
de identitatea fiinţei, făcându-şi astfel un obiectiv din studiul 
genomului uman şi din realizarea modelului matematic al 
moleculei de ADN. Fizica este acum în căutarea „particulei lui 
Dumnezeu” — o mişcare care a născut puternice stări 
contradictorii, numeroase voci pronunțându-se împotriva acelor 
savanţi care „se joacă de-a Dumnezeu.” Cu decenii în urmă, din 
mijlocul lumii artistice s-a ridicat o voce care reflectând la 
complexitatea demersurilor artistice, vorbea de un „joc al 
corpului cu sufletul”, joc pe care îl practică astăzi mulţi creatori 
de artă. Deocamdată, din acest joc reiese faptul că suntem 
milionari în informație dar săraci în spirit. Câteva rezultate ale 
cercetării ştiinţifice vin să susțină gândul că, deşi aplecată cu mult 
interes asupra elementelor care îl definesc pe om, asupra genelor 
ce au funcții speciale (colosul deţine o sută de milioane de celule 
nervoase, parte din acestea fiind socotit „gunoi genetic”), doar o 
mică parte din genele descoperite se ştie ce rost au, 70% dintre 
acestea neputând fi identificate din punct de vedere al rolului pe 
care îl deţin. 

Memoria noastră, comparată cu o arhivă enormă, este o 
funcție a genelor care păstrează toată informaţia, reflectând lumea 


la un moment dat. 

Avea perfectă dreptate marele gânditor contemporan Ortega 
Y Gasset când spunea că „suntem o istorie”, formulă ce aduce în 
atenția noastră ideea de monadă ca summum al tuturor stărilor 
proprii omului. Monada, ca o genă ce păstrează toată informaţia 
şi reflectă lumea la un moment dat, este văzută ca un sistem cu o 
infinitate de elemente. 

Spre o acţiune de demistificare se îndreaptă acum ştiinţa, şi 
sub acest aspect cercetarea întreprinsă pe creierul savantului 
Albert Einstein punctează un moment de luat în seamă. Cutezanţa 
unei asemenea încercări a fost susținută de credinţa unor 
gânditori care aderă la ideea că natura adevărată a geniului este o 
funcţie exclusiv biologică, rezultat a milioane de conexiuni 
sinaptice, toate consumându-se în momente exacte, pentru a 
forma un gând conştient. 

Dr. Mark Lytagoe - neurofiziolog, şi dr. Jim Al-Khalili - 
clinician, şi-au dedicat cariera încercărilor de a înţelege cum 
funcționează creierul, de ce, şi cum gândim într-un anumit mod. 
Ambii pornesc în căutarea răspunsului la întrebarea: poate 
creierul lui Albert Einstein să dețină cheia către înţelegerea 
geniului? Prin mijloacele tehnologiei moderne se sperau 
descoperite secretele modului de operare al unui creier genial. 

În urma extirpării creierului marelui savant şi al analizelor 
întreprinse, încercările de a arunca lumină asupra cărărilor pe care 


circulă gândul, rămân în spatele unor ziduri greu de străpuns. 

Mostrele de ţesut nu au putut scoate la iveală indicii ce se referă 
la ce anume diferențează unele minţi de altele. Rezultalele 
obținute au identificat doar două lucruri: mai întâi faptul că 
mărimea şi greutatea creierului nu au nici o influență asupra 
modului în care se desfăşoară activitatea acestuia, şi mai apoi 
observaţia meritorie că procentul de neuroni găsit în creierul lui 
Einstein este mai mare decât la toate creierele studiate până 
atunci. Se insinuează întrebarea: este creierul sediul funcțiilor 
noastre adaptative şi creative ? Sau procese ca cele de invenție şi 
creație sunt legate de straturi mai adânci, de niveluri ale minții 
care nu emit nici un fel de energie fizică ? Este evident că mintea 
încă nu se lasă analizată cu mijloacele tehnologiei moderne. 
Momentul evidenţiază faptul că omul are o condiție specială, 
ceva deosebit în tot universul şi aceasta prin forma supremă de 
evoluţie şi organizare a materiei cenuşii. 

Criza ştiinţei se pare că se plasează în ascensiune, din 
momentul în care s-a îndreptat spre realizarea modelului celulei — 
o problemă de electronică moleculară. Azi există un acord 
unanim asupra faptului că molecula biologică, suport al 
informaţiei, este o proteină. Proteinele — cele din membrana 
neuronală — se pot modifica în fracțiuni de miimi de secundă. 
Astfel modificate ele devin purtătoare de informaţie. Sinteza de 
proteine în neuroni este necesară pentru consolidarea memoriei. 


Sunt cercetări ce se petrec în laboratoarele Universităţii din 

Pittsburgh cu scopul de a dezvălui ce se întâmplă în interiorul 
moleculelor, ţinta fiind aceea de a găsi o substanţă organică care 
devine bio, cu proprietăţi diferite care transmite informația. 

Biochimiştii presupun că moleculele, în procesul de 
excitație, declanşează copierea unor gene. În procesul de 
reactualizare a informaţiilor, de sondare a memoriei, s-ar putea 
pune în joc, prin conectori, tot complexul de neuroni şi sinapse 
implicate, reactivând deci circuitele particulare ale procesului de 
învățare. Pentru un viitor mai îndepărtat, perspectivele deschise 
de aceste cercetări asociate cu modelarea cibernetică a gândirii 
apar absolut fantastice. 

Necesitatea de a vedea mai departe a împins ştiinţa spre 
formularea unui ideal care presupune investiții ce ar putea 
conduce la un rezultat de temut. Asupra acestora au atras atenția 
gânditori umaniști ca Lewis Thomas, care a insistat asupra 
faptului că în aceste momente ne-am putea confrunta cu puterea 
ştiinţei în sens rău. Este şi momentul în care filosoful Ortega Y 
Gasset formulează întrebarea „cum se poate ca ştiinţa, a cărei 
unică satisfacție este să obțină o concluzie precisă, să se 
hrănească cu asemenea iluzii ?” Iluzia fatală a ştiinţei este că nu 


există nimic dincolo de vizibil, de ceea ce putem manipula. 


` Manuel Ortega y Gasset, Tema vremii noastre, Editura Humanitas, Bucureşti 
1997, p. 181 

Ştiinţa de după Einstein s-a axat tocmai pe ceea ce e 
dincolo, realizându-se o ciudată relaţionare între energie, 
informație, spirit. 

În topul listei lucrurilor de care trebuie să ne temem din 
partea ştiinţei se află pe lângă controlul comportamentului, 
ingineria genetică, transplantul de creier şi poezia computerizată. 
Este momentul în care ştiinţa încearcă imposibilul: descoperirea 
particulei lui Dumnezeu. Explorări de această formă sunt corelate 
cu altele, ce împing psihologia la răspântie, spre limite care încă 
nu se ştie unde ajung. Este momentul în care dialogul psihologie- 
matematică a atins un punct de vârf, punct din care evoluția este 
posibilă doar prin apel la filosofie. Din acest moment mersul spre 
cognitivism devine vizibil. 

Dacă urmărim cercetările din ultimii douăzeci, treizeci de 
ani în domeniul creierului, se poate constata că, deşi s-au făcut 
progrese importante în domeniu, totuşi semnele de întrebare au 
devenit mai ascuţite, chiar şi după ce s-a recurs la utilizarea 
modelelor neurocibernetice, deoarece acestea nu epuizează 
posibilitatea de operare în faţa fenomenului conştiinţei. Creierul 
este, în opinia savanților, cea mai mare sfidare a biologiei, poate 
este „cea mai mare sfidare a întregii ştiinţe”, cum aprecia 
neurofiziologul John Eccles. 

Unul dintre savanții pe care l-am mai invocat, Wilder 


Penfield, precizează că „va fi imposibil de explicat activitatea 

mintală pe baza activităţii neuronilor din creier, şi din cauză că se 
pare că activitatea mentală se dezvoltă şi se maturizează 
independent în timpul unei vieți individuale, ca şi cum ar fi un 
element continuu”. Oricum, reproducerea cu fidelitate a 
mecanismelor ce se petrec pe acest fond, cu structură de unicat, 
rămâne încă o problemă a viitorului. 

Suntem posesorii unei imense cantități de informaţie, de 
modalităţi de operare care ne obligă să reflectăm la felul în care le 
valorificăm, modul în care le traducem în fapt, privind deopotrivă 
câmpul invenţiei ştiinţifice cât şi cel al creaţiei artistice sau al 
formării personalității umane. 

Urgenţa formulării unei epistemologii a formării şi 
dezvoltării spiritului pretinde să se intre în dialog cu o serie de 
discipline centrate pe dezvăluirea misterelor legate de fondul 
genetic uman: neuropsihologia, bionica şi nanofizica, grup de 
discipline unite în jurul unei noi direcții în ştiinţă: cognitivismul. 

Dacă astăzi se consideră justificată afirmația că toată viaţa 
mentală este totalmente condiționată de buna funcționare a 
creierului, gândirea fiind o funcţie a întregului creier, nu mai 
trebuie să uimească pe nimeni profunda şi îndelungata atenție 
acordată de cercetare fondului nostru uman, acestei miraculoase 
cutii negre. Tezele şcolii cognitiviste sunt beneficiarele unei 
apreciabile sume de observaţii şi analize privitoare la creierul 


uman. 

Este de precizat de la început că „nu au fost încă deduse 
principii conceptuale care să lege activitatea celulelor creierului 
organismelor superioare, în particular al omului, de procese 
psihologice ca învăţarea, memoria, percepția, starea de conştiinţă 
şi alte funcţii superioare ale creierului.” Este însă foarte clar că 
modelarea matematică a unora dintre aceste fenomene este o 
problemă extrem de dificilă, şi dacă ne gândim la travaliul rețelei 
(memoriei) care angajează imense populaţii neuronale, atunci 
apare aproape imposibilă integrarea acesteia într-un model 
redundant care acționează în strânsă relație cu conştiinţa. 

Un medic francez subliniază în destăinurile sale că nu poate 
uita nimic şi că ceea ce ziua adună, noaptea se fixează; 
mărturisirea lui întăreşte ideea că fiecare particulă în parte are 
trecutul informaţiei genetice conţinut în ea. Aceasta aduce în 
atenție ideea de monadă — ca sumum a tuturor stărilor proprii 
fiinţei. Există o lume a monadelor despre care vorbeşte şi 
Gottfried Leibniz. Ideile se apropie tot mai mult de psihicul uman 
ca realitate de mai multe funcţii, aşezându-se în subsol dorinţa de 
a descifra aceste secrete, legate cu deosebire de spațiul gândirii. 

Elaborarea modelelor bazate pe metafizica creierului au 
dezvăluit la rândul lor alte particularități ce îl disting pe om, 


subscriind toate la formula că „creierul este organul ce s-a creat 


6 Wilder Penfield, The Mystery Of The Mind. Princeton University Press, 1976, 
p. 40 

pe el însuşi şi tot el creează automatele ce îl imită”.! Punerea în 
discuție a problemelor gândirii nu putea porni şi nu se putea 
desprinde decât de pe acest teren, căci, aşa cum aprecia 
cercetătorul Benjamin Lee Whorf, se poate bănui chiar o zonă de 
constituire a legilor şi existența unui  superspaţiu 
multidimensional pe care ştiinţa trebuie să îl descopere şi în 
muzică. Ni se propune o viziune transcosmologică deoarece 
interferențele în planul gândirii nu au îmbrăcat niciodată o 
asemenea formă. 

Pătrunderea secretelor naturii umane a favorizat demersul 
în baza analogiilor, până la punctul de a pune în evidenţă o istorie 
a creierului uman şi a mecansimelor inventate. 

Implicit, datorită informaticii, s-a conturat şi o logică 
proprie, automatizarea devenind o soluţie de care nu s-a ferit nici 
arta şi nici procesul învăţării. Desigur, s-a pus de la început 
problema unui transfer de concepte şi metode din domenii 
precum matematica, lingvistica sau filosofia. 

Deschiderea realizată cu enorme implicaţii asupra gândirii, 
a fost inițiată de doi mari savanți ce au revoluţionat spaţiul 


psihologiei moderne: Noam Chomsky şi Jean Piaget. 


7 Barreg H. Schmidt, „Electronic Processes Of Information By Braincells”, în 
revista Science, 1976, p. 27 

* Benjamin Lee Whorf, „Language, Mind andReality”, in Selected Writings Of 
Benjamin Whorf, Massachussetts Institute Of Technology, 1956 

Noam Chomsky este cel care a propus un model — 
gramatica  generativ-transformațională — comparabil ca 
importanță cu descoperirea codului genetic ADN. Momentul a 
repus în discuție mai vechi dezbateri asupra raportului dintre 
gândire şi experiență, ca şi unele puncte de vedere privitoare la 
chestiuni fundamentale de teoria limbii. Ipotezele marelui lingvist 
modelează caracterul creator al limbajului şi implicit al înţelegerii 
umane. 

Implicațiile acestei teorii au fost deopotrivă importante 
pentru filosofie şi psihologie. Parte din studiile semnate de Noam 
Chomsky, axate pe ideea de inovaţie, pun şi problema capacității 
specifice de producere a limbajului într-o manieră liberă şi 
creatoare, în baza unui sistem finit de reguli cu caracter repetabil. 
Este de subliniat faptul că direcţia pe care marele lingvist a 
inițiat-o este caracterizată de o neprevăzută reîntoarcere la factorii 
înnăscuți şi de motivație internă, aceasta cu toată recunoaşterea 
valorii proceselor transformaţionale. Chomsky crede în existenţa 
unui „nucleu înnăscut fix” ce determină structurile de „plecare” 
ale limbii. Problema este plină de interes pentru demersul gândirii 
artistice care pretinde atât cultivarea datului natural cât şi a 
inteligenţei, prin exercițiul raţiunii performante. 

Această nouă direcție proprie gândirii lui Chomsky nu se 
opune celei a psihologiei genetice, fundamentată de Jean Piaget, 


care consideră dobândirea sistematică a limbajului drept o etapă 

superioară a activităţii specific umane, concretizată în exercitarea 
unor „funcțiuni simbolice tot mai complexe.” De la inteligenţa 
senzorial-motorie a copilului până la apariția limbajului, Piaget 
stabileşte legături exclusiv factice. Apariția limbajului înseamnă 
însă saltul calitativ spre utilizarea simbolurilor, trecerea spre o 
inteligenţă conceptuală şi reflexivă. 

Înainte de a trece la consideraţii legate de operarea prin 
gândire ne vom referi la câteva cercetări strict legate de o 
anumită etapă din viaţă — adolescenţa, etapă în care se operează 
într-un mod propriu prin gândire. În creierul adolescentului se 
conturează alte zone decât la adult, după cum subliniază 
cercetarea. 

Despre zona frontală se ştie că este responsabilă de 
anticiparea planificarea şi înțelegerea relațiilor pe care aceasta o 
are cu zona inferioară a creierului, ce este asociată cu emoţiile şi 
reacțile instinctive. Adolescenţii gândesc cu „creierul primitiv”. 
La adulți există însă o relaţie strânsă între cele două zone ale 
creierului. Observaţia duce la o înțelegere mai bună a felului în 
care gândesc adolescenţii, la nuanțele pe care le presupun 
modalitățile lor de operare şi de acţiune. Necunoaşterea acestora 
duce spre posibile neînțelegeri în procesul de comunicare între 
generaţii. 

Dacă nu reuşim să „citim” atitudinea unei persoane din 


limbajul trupului sau din expresia feţei, este foarte probabil să 

avem un sentiment absurd, unul de înstrăinare încercat deopotrivă 
de profesori şi părinți. 

Cercetarea consideră că ar trebui să cultivăm, printr-o 
educaţie specială, sensibilitatea deosebită pe care adolescentul o 
are, prin datul său natural, pentru a-i putea „citi” cu mai mare 
finețe natura comportamentului. 

În strânsă relație cu conceptul de comportament s-a 
conturat o importantă direcție în psihologie, direcție de cercetare 
reprezentată de Burrhus Frederic Skinner, care a încercat să dea 
un răspuns şi la probleme de filosofia minţii. Marele psiholog a 
cerut să se pună pe terenul comportamentului observabil, tot ce 
este legat de cunoaşterea lumii mentale. Astfel s-a extins ideea 
behavioristă spre logică şi filosofie. 

Argumentul care dezvăluie limitele viziunii comporta- 
mentaliste este legat de faptul că raportul minte-corp nu poate fi 
înțeles prin comportament, stările mentale neputând fi decodate 
în această formă. Ceea ce se petrece între cele două puncte 
extreme sunt însă lucruri care nu pot fi cunoscute prin relații 
externe, deoarece stările mentale nu pot fi puse pe teritoriul 
observaţiei fără să ajungă astfel şi la supoziţii de ordin subiectiv. 
Pentru înţelegerea mentalului trebuie mers pe o altă cale, căci 
substanța cugetătoare este o entitate nematerială care trebuie 


plasată undeva mai aproape de fizică. 

Acelaşi Noam Chomsky a demonstrat, printr-o argumentare 
strânsă, incapacitatea viziunii skinneriene de a explica rațional 
învățarea, şi aceasta în ciuda faptului că Skinner a conturat o 
formulă de învăţare, aceea a învățământului programat, bazat pe 
asociaţii progresive, ordonate mecanic. În fapt, succesiunea de 
secvenţe înlănțuite liniar duce la descompunerea procesului de 
învățare până la limitele cele mai joase ale raționalului. Ideea 
aceasta este legată de faptul că Skinner a lucrat în sistemul său cu 
animale (este vorba de porumbei) şi nu cu creierul uman, a cărui 
dotare şi organizare neuronală este cu totul alta. Absolutizarea 
unor asemenea analogii a constituit viciul esențial al 
comportamentalismului skinnerian. 

Cu Noam Chomsky se va intra însă pe un nou palier, 
centrat pe o cercetare de psihologie strâns unită cu problemele 
dezvoltării inteligenței. Acest lucru extraordinar care este 
inteligenţa umană, cum o defineşte logicianul Anton Dumitriu, a 
fost analizat prin mijloacele tehnicii matematice, fiind cuprins în 
formule şi ecuaţii matematice. În ciuda modelelor realizate şi a 
axiomelor construite în parte pe relaţii de contiguitate ale 
procesului memoriei, rezultatele s-au oprit departe de 
posibilitatea de a cuprinde ceva din complexele mecanisme, în 
fond imprevizibile, ale inteligenței. 

Cu referire la aceste experimente Jean Piaget a ţinut să 


sublinieze că „noi căutăm să comensurăm ceea ce încă nu am 

reuşit să cunoaştem pe deplin.” Este de apreciat totuşi că, deşi 
rămân departe de formele învăţării creatoare, aceste strategtii au 
valoare pentru că au conturat unele scheme bazate în principiu pe 
operare algoritmică, formule ce asigură controlul profesorului 
asupra modului în care mesajele sunt recepționate şi ulterior 
implicate în rezolvarea de noi probleme. 

Interesaţi de chestiunile învățării creatoare, a strategiilor 
proprii dezvoltării aptitudinilor, ni se pare mai mult decât firesc 
să stăruim asupra relaţiilor care leagă spaţiul inteligenţei de acei 
factori psihici care susțin afirmarea personalităţii: aptitudini şi 
talent, ca forme superioare de manifestare a acestora. 

Cu privire la studiul inteligenţei se cer apreciate cercetătile 
care au condus la definirea a diferite forme de inteligență. S-au 
definit astfel două mari grupe: inteligenţa abstractă şi inteligența 
socială. Cu dorinţa de a ne apropia de domeniul nostru, ne 
permitem să adăugăm încă un tip de inteligenţă: cel al inteligenţei 
emoționale. Pentru cel ce vizează o reală direcţionare a procesului 
formării prin artă este util să se arate că în practica de creație 
muzicală tipul de inteligență abstractă este asimilat alături de alte 
forme. 

Este o realitate ce deschide în fața noastră un vast câmp de 
reflecţie care ne obligă să acceptăm că cercetările de psihologie 


vor trebui să îşi recapete importanţa lor. In acest scop ne 

îndreptăm spre desluşirea problematicii pe care o propune relația 
inteligență-aptitudini. 

Aşezaţi pe problemă, cercetători ai şcolii de psihologia 
creativității oferă câteva rezultate ce par a crea o sciziune între 
ştiinţele omului şi ştiinţele exacte. 

Punctele de vedere formulate de cercetători precum J. 
Getzel şi Arthur Dearth Moore se cer însă analizate cu multă 
grijă, ele angajând în subsol o problemă fundamentală pentru 
demersul creator, anume aceea a raportului raţional-senzorial, 
speculativ-afectiv. Mărturisim de la început că am încercat un 
sentiment de frustrare faţă de rezultatele oferite de gânditorii 
citați; şi aceasta pentru că avem convingerea că arta, pretinzând 
un perpetuu exerciţiu al funcţiilor gândirii, este unul din 
mjloacele care contribuie la formarea omului în deplinătatea 
sa. 

Interesat de rolul aptitudinilor speciale, psihologul J. E. 
Anderson ajunge la concluzia că intervenţia acestora (deopotrivă 
în artele plastice şi în muzică), nu are valoare mai mare de zece 
procente — dotaţia aptitudinală restrângându-şi astfel importanţa 
şi valoarea în procesul afirmării creatoare a personalității. 
Cercetările pe care le realizează psihologul Arthur Dearth Moore, 
în parte contradictorii, conturează chiar o viziune asupra modului 
în care este privită triada artă-filosofie-ştiință. Ideea care ne 


conduce în această direcţie este strâns unită cu observaţiile pe 

care A.D. Moore le face, susținând că „aptitudinea muzicală 
implică pe lângă anumiţi factori psihici centrali cum ar fi 
inteligenţa sau imaginația, şi existența unor calități psiho- 
fiziologice, cum sunt capacitatea de discriminare auditivă, 
precum şi anumite funcţii motorii necesare execuţiei muzical- 
instrumentale, calităţi care nu corelează cu inteligenţa.” ° 

Sunt observații care conduc spre „divorțul” unor instanţe 
distincte, evidențiind lipsa de coordonare între factorul rațional şi 
cel senzorio-motric. 

Este momentul să reamintim un punct de vedere propriu 
gândirii eline formulat de Pitagora, care aprecia că muzica are 
ceva mental şi că virtutea acestei arte trebuie să fie percepută prin 
inteligență. 

Oricât de mult privim în urmă, ne întâlnim cu o tendință 
integratore de relaționare a artei cu alte domenii ale gândirii. 

În filosofia greacă, construită pe valori estetice, sophia trăia 
în deplină unitate cu techné, cele două planuri fiind socotite ca 
strâns inrudite. În retorica latină, pentru a identifica talentul se 
folosea termenul de ingenium, care desemna o abilitate naturală, 
acel fel de a fi ce desemna înnăscutul. Trebuie să recunoaştem că 


nu avem definiţii ultime pentru talent, aşa cum nu avem nici 


? Arthur Dearth Moore, Invenţie, descoperire, creativitate. Editura 
Enciclopedică, Bucureşti, 1975, p. 75 


29 


pentru înţelepciune, dar în lumea culturii are credibilitate ideea că 
doar talentul orientat spre înțelepciune este talent adevărat. 

Orientat spre o asemenea problematică, filosoful şi omul de 
cultură Andrei Pleşu ţine să sublinieze că talentul nu are sens 
decât dacă trece prin proba „funcționalității”. Trecerea acestei 
probe presupune însă „adaosul exersării asidue şi corolarul unui 
adevăr bine asimilat.” 

Realitatea artei  configurează mereu adevărul că 
manifestarea deplină în acest domeniu nu este posibilă decât în 
perspectiva conlucrării elementelor triadei: physis (dotaţie), 
episteme (cunoaştere), aeskesis (exercițiu). Evului Mediu îi 
aparține încă şi frumoasa idee „ars sine scientia, nihil est”. 

Spre o asemenea viziune integratoare care subscrie la ideea 
că talentul nu e niciodată o facultate solitară, izolată de sfera 
cunoaşterii, înclină tot mai mulți dintre creatorii de artă. Un 
sprijin întru sublinierea ideii ne vine din partea compozitorului 
Igor Stravinsky care susține: „Nu pot concepe să mă intersez de 
fenomenul muzical decât atunci când emană de la omul integral; 
vreau să spun, de la omul înarmat cu toate resursele simțurilor 
noastre, a facultăților psihice şi a mijloacelor intelectului nostru.” 
Compozitorul conchide: „Cuvântul artist în sensul în care este 


înțeles de cele mai multe ori în zilele noastre, conferă aceluia care 


10 Andrei Pleşu, Minima Moralia. Editura Cartea Românească, Bucureşti 1988, 
p. 83-93 

îl poartă cel mai înalt prestigiu intelectual, privilegiu de a trece 


11 $ > x 
” Intr-un arc peste timp se unesc cele două 


drept un spirit pur. 
viziuni: cea a filosofiei eline cu aceea a muzicologiei moderne, 
susținută aici prin opinia compozitoului Igor Stravinsky. 

Nu vom insista pe linia consideraţiilor istorice dar vom 
reține faptul că pe parcurs au apărut şi unele nuanţe. Astfel, în 
puternica structură a civilizației medievale, accentul pus pe 
măiestrie i-a atribuit artistului statutul de homo faber, pentru ca în 
Renaştere să se revină la ideea unității dotației aptitudinale cu 
forța raționalului ca o condiție pentru manifestarea creatoare în 
artă. S-a revendicat astfel pentru creatorul de artă condiția de 
spirit total. 

Cercetarea modernă de psihologie a formulat puncte de 
vedere proprii între care aceea a tezei disocierii celor două laturi: 
dotaţie aptitudinală — inteligenţă. 

Este acum momentul de a răspunde la problema de fond 
pusă de unele rezultate ale cercetării de psihologie, rezultate care 
susțin ca posibilă disjuncția aptitudini — inteligență. 

Ce este real şi ce nu este real în teza disjuncției aptitudini- 
inteligenţă în actul artistic poate fi pus în evidenţă doar cu pornire 
de la cunoaşterea şi analiza unor situaţii reale. În varietatea şi 


bogăția manifestărilor artistice se întâlnesc şi situaţii care chiar 


1! Igor Stravinsky, Poetica muzicală. Editura Muzicală a Uniunii 


Compozitorilor, Bucureşti 1965, p. 56 

dacă nu confirmă unitatea celor două laturi, ajung să atingă acel 
punct de vârf, acel climax în afirmarea artistică. Asemenea 
situaţii cu care realitatea artistică ne-a pus în contact par apropiate 
cu deosebire de spațiul interpretării muzicale şi mai rar de cel al 
compoziţiei. O analiză mai atentă a acestor cazuri nu dă favor 
tezei disjuncției aptitudini — inteligență, pledând mai degrabă 
pentru ideea ponderii în exces a unei laturi a acestui raport. 
Ponderea se referă la planul aptitudinal, care prin forța sa poate 
susține drumul spre manifestarea artistică de vârf. Adevărate 
cazuri de excepţie, bine cuprinse în formula rara avis, sunt 
departe de a confirma vreo regulă şi de a servi drept argumente 
pentru o teză, teză care, precum aceea a lui A.D. Moore, apare 
nefirească. 

Cu referire la aceasta primim un răspuns din partea lui 
Andrei Pleşu, care apreciază ca nefirească ideea acestei separări, 
devreme ce „a dezbina mental ceea ce, prin natură, ţine laolaltă, şi 
a omogeniza ceea ce, prin natură, este distinct se constituie în 
devieri posibile ale discernământului bolnav.” În opinia sa, 
înțelepciunea şi talentul trebuie să se țină unite „pentru că există 
un ridicol al talentului gol, al musculaturii nelucrătoare, care este 
subiect fără obiect.”!? Aşadar pentru practica formării devine 
poruncă cultivarea celor două laturi. Cuprinşi de ideea formării în 


spirit creativ, ne apare acum ca obligatoriu popasul mai înde- 


2 Andrei Pleşu, ibid., p. 86 

lungat în sfera inteligenţei, asupra acestui plan care înseamnă 
ordine şi libertate de spirit. 

Dacă reflectăm la modul cum s-a cercetat inteligenţa, 
întrebarea îşi subliniază valoarea; înclinația spre interogaţie 
rămâne valabilă odată mai mult dacă privim în urmă şi la cele 
cinci decenii de căutări, cercetări, care au născut polemici 
devenite clasice între reprezentanţii psihologiei inteligenţei şi cei 
ai cognitivismului. Drumul acesta spre cultivarea inteligenței este 
însă pavat de cunoaşterea modului în care cercetarea s-a aplecat 
asupra ordinii şi libertăţii de spirit, ca termeni ce traduc şi 
presupun pe cel de inteligență. Poate chiar diversificarea 
surprinzătoare a tipurilor de inteligenţă, de la cea a matematici- 
anului şi arhitectului la cea a omului de artă şi până la inteligența 
infra-umană ne obligă să fim atenți la contextul în care le 
integrăm. Surprinde bogăţia de tipuri de inteligență descoperite şi 
asociate cu nu mai puține metodologii speciale, proprii acestora. 
Se poate vorbi de inteligență socială, tehnică, artificială, motrică, 
la care ne-am permite să adăugăm tipul de inteligență emoţională 
despre care aflăm că este acea capacitate care leagă planul 
mentalului de cel al subiectivului pentru a crea o punte ce duce 
spre interioritatea individului, influențându-i comportamentul. 

Prin inteligență, şi cu deosebire prin unul din tipurile 


acesteia — inteligența emoțională — putem contura o fâşie de 

spaţiu care ţine de subiectivitatea omului, evoluând astfel liniar 
de la creier spre minte şi conştiinţă. 

În domeniul artei rolul inteligenței emoţionale este decisiv 
întrucât permite subiectului să se gândească pe sine, să-şi 
înțeleagă anumite stări să ia decizii ce-i pot îmbunătăţi imaginea. 
În asemenea caz se presupune o mijlocire transformatoare, o 
reconstrucție mintală în vederea atingerii unui scop. Inteligența 
devine în acest caz şi un instrument de adaptare (alături de 
celelalte instrumente de adaptare care sunt deprinderile). Aceste 
acțiuni presupun deodată şi un exercițiu imaginativ cu rol aparte 
în practica artistică, o practică în care nu suntem de loc departe de 
mental, căci mintea lucrează aici împreună cu imaginția. 

În plan artistic-muzical, apelul la această capacitate permite 
subiectului să intre în consonanță afectivă cu altul, să creeze acea 
dorită stare de empatie. Luând în considerare faptul că fenomenul 
artistic este unul de conştiinţă, apreciem ca firească zăbovirea 
asupra problematicii pe care conceptul de conştiinţă o 
încastrează. Este un domeniu asupra căruia, pe de o parte filosofia 
ştiinţei şi pe de alta filosofia minții au antamat o discuție, oferind 
şi soluții pentru o posibilă legătura ce se instalează între cele 
două. 

Între marii cercetători ai timpului modern cuprinși de 
problemele filosofiei minții atrage atenţia fizicianul John Hagelin, 


autor al „Teoriei câmpului unitar de supersimetrie opusă” şi a 

„Manualului coordonării perfecte a fizicii sufletului”. Hagelin 
este personalitatea care poate reţine atenția prin răspunsul oferit 
unei probleme fundamentale de cunoaştere, cum este aceea a 
dualismului corp-minte. 

În edificiul pe care John Hagelin îl construieşte, conceptul 
de conştiinţă este cuprins într-o formulare neobişnuită, aceea de 
„Conştiinţă universală”, concept care este aşezat la baza materiei 
şi minţii. Cercetătorul îşi construieşte sistemul prin alăturarea 
ideii de conştiinţă universală aceleia de câmp unificat. 

Cu gândul de a da un răspuns la problema existenţei, 
Hagelin susţine că „în miezul cel mai intim al universului există 
acest câmp universal unificat de inteligență, care uneşte toate 
forțele primordiale ale naturii, cu toate particulele elementare, 
precum quarcii, leptonii şi altele; şi toate sunt acum înţelese a fi 
UNA..., ele nefiind decât forme discrete ale unui ocean unic al 
existenţei.” Fizicianul Hagelin vorbeşte şi despre trăsăturile care 
definesc „Câmpul unificat”, pe care îl socoteşte a fi de esență 
abstractă: existențialitate abstractă pură, conştiinţă abstractă a tot 
ceea ce vedem în acest univers imens. Este lesne de înțeles că 
omul este „aruncat” într-un ocean al abstracţiunilor, Hagelin 
dezvăluind o orientare de spirit raționalist, ce intră în contradicție 
cu un set de valori, de pasiuni cognitive, de speranţe şi de 
convingeri proprii omului. Autorul acestei teorii şi-a exprimat 


totuşi convingerea că înțelegerea modului în care ne pătrunde pe 

fiecare Conştiinţa universală conduce spre rezolvarea complexei 
problematici a raportului corp-minte. 

Un asemenea tablou cosmic care trădează în fapt gândul 
fizicienilor despre un univers monolit exprimă o armonie — idee 
ce pare a fi adânc înrădăcinată în cugetul omului modern. Se nasc 
însă întrebări legate de funcţia, de rolul acestei minţi cosmice. În 
opinia unor savanţi, „mintea cosmică” poate fi situată la început, 
ca produs a sistemului total; o expresie a caracterului Naturii ca 
totalitate, a unei forțe căreia ştiinţa nu vrea să-i dea nume dar care 
apare ca un Dumnezeu al naturii. Se oferă argumente pentru o 
certitudine a cunoaşterii cu pornire de la acest moment în care 
ştiinţa se declară garant al veridicităţii percepţiilor. 

O caracteristică ce ține de esența fenomenului de artă, 
având în vedere aici în mod concret muzica, constituită ca fapt de 
conştiinţă şi nu ca simplu fapt sonor — este ideea cheie care 
sporeşte obligația de a zăbovi asupra acestei problematici 
complexe, aceea a relaţiei univers material-univers uman. 

Cu privire la sursa existenței ni s-a oferit deja un răspuns 
din care rezultă că problema conştiinţei rămâne încastrată într-un 
concept care nu poate fi tradus în termeni comunicabili. 
Universul fizic are un sens în măsura în care îl putem înţelege în 
mod ştiinţific, dar el nu are o altă semnificație mai adâncă. 

Suntem într-un moment de cotitură în care unele mărturisiri 


făcute cu secole în urmă par a-şi impune valoarea peste timp; ne 

gândim la una din formulele ce aparțin marelui eseist Michel de 
Montaigne care susținea: „am apăsătoarea conştiinţă a relativității 
— am descoperit bogăţia îndoielilor.” Adâncindu-ne pe această 
latură, vom pierde tot mai mult din vedere ceea ce ne defineşte, 
căci ne raportăm la tot ce este posibil şi nu poate fi determinat. 
Este cu adevărat un drum ce ne-a dus departe spre un principiu 
material-fizic, dar acesta este un criteriu ce nu mai poate fi 
acoperitor. Este un joc care pare a avea în spate o filosofie în care 
spaţiul omenescului apare ca o umbră. Se evoluează într-un câmp 
al libertăţii de gândire, în care subiectivitatea omului, ca 
dimensiune ontologică, se înscrie în seria de probleme care 
aşteaptă încă răspuns. Dificultatea este legată de ideea închegării 
unei viziuni asupra lumii omului, a unităţii conştiinţei umane şi a 
unităţii însăşi. 

În faţă cu un univers infinit, fizica modernă, prin apel la 
concepte care pot întemeia o nouă viziune asupra lumii omului, 
se lansează pe drumul unei noi raționalități care ar permite şi 
explica domeniile cele mai sensibile, printre care şi cel al 
conştiinţei umane. Pasul care se face duce spre descoperirea 
unităţii lumii, unitate ce se constituie ca o nouă paradigmă în 
ştiinţă, element de bază întru creerea unei vederi de ansamblu 
asupra naturii lumii. Este o perspectivă ce presupune o largă 
desfăşurare de idei, căci profesorul şi fizicianul John Hagelin, 


deja amintit aici, cuprinde şi ideea existenţei unui „câmp unificat 

de inteligenţă”, cu rol de unire a tuturor forțelor primordiale ale 
naturii. 

După John Hagelin toate acestea sunt acum UNA, ele însele 
nefiind decât forme discrete ale unui ocean unic al existenţei, care 
se situează la baza materiei şi a minţii.” 

Se impune însă precizarea că această formă de conştiinţă 
(universală) nu are nici o relaţie cu conştiinţa ca reprezentare, ca 
parte a unui EU, omul fiind cuprins aici ca particulă de undă într- 
un ocean de inteligență, într-o realitate abstractă. 

Istoria ideilor legate de natura lumii şi omului îi aşează pe 
creatori — fie ei poeţi, scriitori, muzicieni — adesea cu un pas 
înaintea oamenilor de ştiinţă care au conturat o viziune de 
ansamblu asupra naturii lumii. Aici trebuie pusă în lumină 
viziune poetului William Blake, contemporanul lui Shelley şi 
Byron, scriitorul cu previziuni ştiinţifice, autorul al unui univers 
poetic misterios, greu de descifrat. Analiştii vorbesc despre 
viziuni ale poetului în care se conturau sferele tainice ale 
spiritelor veşnice, cele care asigurau unitatea universului. 
Binecunoscutul cercetător Basarab Nicolescu ţine să alăture 
acestei lumii a creatorilor cu previziuni şi pe Jakob Böhme, spirit 


cu înclinații filosofice şi cu viziuni nu mai puțin îndrăznețe cu 


15 John Hagelin, Is Consciousness The Unified Field ? A Field Theorist”s 
Peresective, Modern Science and Vedic Science, 1, 1987, p.29-87 

privire la unitatea lumii, a unei lumi în care forța spiritului este 
cea dominantă. 

Imaginea acestui tot, care pare a nu respinge nici ideea de 
Dumnezeu, s-a născut fără nici o interferență cu spațiul gândirii 
filosofice, reintegrându-se unei mişcări de idei care trădează 
căutarea de către ştiinţă a propriilor sensuri existențiale; şi totul 
prin realizarea unei ciudate coincidenţe între energie, informaţie 
şi spirit. 

Ajutându-ne şi pe noi să înțelegem ce s-a petrecut în 
sistemele naturale şi în viața noastră, gânditorul Clive Staples 
Lewis apreciază că formulările fizicienilor trădează o criză a 
spiritului, servindu-se de resursele pe care le posedă puterea 
logicii tocmai pentru a frâna libertatea acestuia. Nici arta nu 
rămâne departe de această capcană întinsă spiritului, căci 
inegalabilul compozitor lannis Xenakis foloseşte arta pentru a 
deifica puterea logicii. Este compozitorul unicat care şi-a impus 
să reziste prin forţa originalității. 

În fapt, se traveresează un moment în care omenirea e 
confuză, iar ştiinţa e în conflict cu filosofia. Mari gânditori 
precum Gaston Bachelard apreciază că este nevoie de o 
capacitate incomensurabilă de cunoaştere pentru a răspunde la 
probleme ca acelea legate de sensul transformării lumii interioare 
a omului. Reîntoarcerea la filosofie ar contribui la scoaterea din 


exactitate, căci exactitatea a tins să ia locul adevărului. Or, 

„adevărul nu poate fi fără exactitate, pe când exactitatea poate fi 
fără adevăr” ne atrage atenția cu multă subtilitate Constatin 
Noica." 

Este momentul în care mari oameni de spirit se implică în 
problemă şi exprimă puncte de vedere demne de luat în seamă, 


cum ar fi cel al marelui fizician şi cosmolog Stephen Hawking. 


Acesta îndeamnă a se intra într-un proces de reflecţie, de 
condensare permanentă a gândurilor spre a face un pas spre 
intuirea structurii probabilistice a existenţei noastre. 

El opinează cu seriozitate pentru necesitatea unui dialog 
între ştiinţă, filosofie şi artă, afirmând că "fizica viitorului nu va 
fi făcută nici de matematicieni, nici de fizicieni, ci de filosofi, 
pentru că misterele descoperite de oamenii de ştiinţă depăşesc cu 
mult imaginaţia acestora.”! O reîntoarcere la studiul omului, al 
fiinţei ar fi deci mai importantă, rostul filosofiei fiind chiar acela 
de a desluşi relaţiile ființei cu Universul. Este însă prea 
binecunoscută complexitatea drumului care propune a desecretiza 
şi înțelege rostul vieții omului. 

Un înțelept al antichităţii eline, Plotin, este cel care ne 


sugerează o altă cale prin care am putea să ne apropiem de 


14 Constantin Noica, „Exactitate şi adevăr”, în Cartea interferenţelor. Editura 
Ştiinţifică şi Enciclopedică, Bucureşti 1985, p. 175 

'5 apud Stelian Şarlea, „Stephen Hawking: Theory Of Everything” în revista 
Thot, no. 10/2002, p. 42 

adevăr, apreciind că „e nevoie de o ştiinţă ca de o scară pe care 
urcăm, pentru a cobori în noi înşine.” Gândirea greacă este cea 
care aprecia că linia evoluţiei omeneşti nu este ridicare ci 
coborâre... Ei vorbeau despre involuţia facultăţii inițiale pe care 
ar fi avut-o omul, aceea de a cunoaşte direct; puterea aceasta a 
involuat şi atunci s-a ajuns la o cunoaşterea pură, abstractă, la 
cunoaşterea ştiinţifică, cunoaşterea magnifică de astăzi. Despre 
aceasta vorbeşte logicianul Anton Dumitriu. 

Gânditorul citat formulează şi un îndemn în fața cercetării, 
cerând „a se apropia de această enigmă care este Omul ... şi în 
care flutură o flacără care este conştiinţa noastră şi care judecă 


toată lumea, tot ce există, şi pe sine.” 


x» 


'* Anton Dimitriu, „Condiţia umană”, în Cartea interferențelor, Editura 
Ştiinţiică şi Enciclopedică, Bucureşti 1985, p. 94 

2. Intersectările celor trei spatii de gândire: 
gândirea științifică, cea filosofică și gândirea 
muzicală 


Reţinuţi de adevărul că fenomenul muzical este unul de 
conştiinţă, iar ştiinţa este încă departe de a da răspunsuri la acestă 
problemă, ne vedem obligaţi să continuăm călătoria spre adevăr. 
În acest demers ne vin în sprijin creatori care şi-au făcut un ideal 
din relaţionarea cu mai multe câmpuri ale cunoaşterii cum ar fi 
ştiinţa, filosofia şi arta. 

Şcoala românească de compoziţie îşi poate face un 
prestigios nume din viziunea pe care compozitori ca Aurel Stroe, 
Octav Nemescu, Corneliu Cezar, Ștefan Niculescu, Anatol Vieru 
şi alții au conturat-o în baza pătrunderii mai multor zone ale 
cunoaşterii. Dialogul ştiință-artă-filosofie a îmbrăcat forme 
deosebite tocmai prin aportul acestor compozitori, pentru care 
aplecarea spre filosofie şi ştiinţă (matematică, logică) a devenit 
un mod de a fi, care a condus spre un mod de a crea. 

Aplecarea asupra viziunii compozitorului Aurel Stroe poate 
deveni în acest caz pilduitoare, căci în dedesubtul acțiunilor sale 
se pot descoperi conexiuni ce permit intrarea într-un adevărat 
câmp al interferenţelor. Fondul filosofic la care s-a raliat Aurel 
Stroe este cel al unei problematici complexe: este vorba de 


opoziţia determinism-indeterminism (probabilitate), plan în care 

compozitorul a formulat un punct de vedere legat de „teoria 
muzicii morfogenetice”. 

Ideea s-a conturat prin intrarea compozitorului în 
comuniune cu dezvăluirile savanților Ilya Prigogin şi René Thom, 
cei care susțineau că tot ceea ce există este un rezultat al unui 
proces de evoluţie ce atinge succesiv diferite trepte, corespunzând 
unor momente de stabilitate. Acestea sunt însă pe rând distruse şi 
înlocuite, pe o altă treaptă, cu alte proprietăţi de stabilitate. Orice 
nouă structură implică în mod succesiv pierderea stabilității unei 
structuri vechi, într-un proces de geneză a unor forme noi. 
Problematica aceasta complexă vizează nişte adâncuri legate de 
opoziția între două lumi incomensurabile, cu deschiderea 
apetitului pentru dezvoltări privitoare la semnificația unei 
construcții. Acţiunea în spațiul creației a condus spre o schimbare 
a cadrului mare al compoziţiei. 

Cu intenția de a arunca lumină asupra acestui demers, ne- 
am lăsat conseiaţi de filosoful Constantin Noica care ne îndeamnă 
„să-l căutăm pe creator în operă.” Din acest motiv ne-am oprit la 
una din lucrările lui Aurel Stroe care ne favorizează demersul — 
Concertul pentru saxofon in absentia, opus care porneşte de la 
ideea haosului, înţeles ca provocare. Procesul acesta trebuie 
cuprins ca modificare continuă a formei, indeterminismul apărând 


chiar la acest nivel. 

În fapt, se schimbă înţelesul conceptului de formă, 
depăşindu-se în acest caz cadrul în care trăia ideea de formă, 
definită ca schemă; schema logică este pusă acum sub un alt 
semn, cel al unor desfăşurării ample în spiritul indeterminismului. 
În această viziune forma este relaţionată cu densitatea ce creşte şi 
descreşte, notele putând deveni ficțiune. Ideea este ilustrată în 
finalul lucrării, final concentrat într-un singur sunet, informație 
adunată într-un punct plin de tensiune. Compozitorul a apelat 
pentru acest mod de operare la concepte şi tehnici de lucru care 
au servit realizării unor lanţuri de conexiuni create între două 
lumi: „o lume de jos”, în care nu ştii ce se întâmplă şi care lasă 
impresia, o spune compozitorul, că lucrezi cu o „cutie neagră” ce 
funcționează ca un obiect sonor, şi „o lume de sus” care se naşte 
pe parcurs. Între cele două lumi apar interferenţe, existând 
posibilitatea desfăşurării libere acordată celor 48 de interpreți- 
violonişti, prin intervenţiile cărora se nasc rupturi, „cutia neagră” 
destrămându-se şi generând noi structuri. 

Spre finalul acestei lucrări ce excelează şi prin bogăţia sa 
timbrală, forma care se conturează este una dramatică, ea fiind 
relaționată strâns cu densitatea ca dimensiune ce creşte şi apoi 
scade până la un singur sunet final. Numărul de sunete cu care 
operează compozitorul scade spectaculos, dar informaţia nu, fapt 
ce dovedeşte că poţi spune foarte mult cu sunete puţine. Autorul 


lucrării  opinează pentru ideea că operarea cu mase sonore 

creează stări extensive, nori de sunete ce nu produc decât o 
singură informaţie, scăpând valoare detaliului. Or, aici se 
dovedeşte că extensivul, partea logică poate fi lărgită, însă 
valoarea stă în partea intensivă, cea spirituală, care... „este sau nu 
este”, subliniază Stroe. 

Ideea spre care a tins compozitorul a fost aceea a realizării 
formă-expresie, formulă ce evidenţiază posibilitatea ca forma să 
poată fi convertită în expresie, dând o nouă semnificație 
întregului demers. 

Lumina aruncată asupra unor laturi ale procesului de creaţie 
răspunde ideii de relevare a virtuţilor acestuia, ca formulă ce 
poate marca evoluția în timp a cunoaşterii artistice. Interferențele 
ce s-au născut au avut meritul de a fi deschis noi orizonturi în 
creație şi cercetare; dar o reală conturare a unghiului deschis şi a 
valorii şi ecoului pe care asemenea modalități de operare le 
înscriu în planul culturii muzicale ne obligă să stăruim, alăturînd 
modelului legat de numele compozitorului Aurel Stroe încă unul, 
care va fi definitoriu pentru viziunea unui alt mare reprezentant al 
şcolii muzicale româneşti — Octavian Nemescu. 

Prin Octavian Nemescu rămânem în sfera 
conceptualismului care îmbracă în acest caz o formă aparte, cea 
de trăirea a ideii de concept. Ne apropiem de un mers în care 
spiritualitatea se întruchipează într-o construcție mentală care 


implică o repliere asupra gândirii însăşi, ce funcționează ca o lege 

a spiritului şi a realității la care arta aderă. Palierul pe care 
Octavian Nemescu s-a aşezat îi permite acestuia să ne facă a 
înțelege că problematica omului, privită ca întreg, este tot mai 
actuală şi mai plină de sens. 

Analiza mersului istoriei muzicii, legată de muzica 
continentului nostru, i-a permis compozitorului să constate că 
astăzi s-a îmbrăţişat o filosofie care este pe punctul de a exclude 
omenescul, chiar dacă în planul ştiinţei încă nu s-au conturat 
definitiv liniile unei asemenea orientări. S-ar putea spune că a 
fost dat uitării un segment al realității — supranaturalul — ce este 
ceva la fel de intim ca şi respirația. 

Tangent la problematica filosofiei, compozitorul Octavian 
Nemescu reflectează asupra categoriilor fundamentale ale 
acesteia, în mod natural legate de artă: ființă-existenţă-realitate. 
Dacă este vorba de condesarea gândului, compozitorul Octavian 
Nemescu este cel care, propunându-şi a da sens unui alt mod de a 
comunica cu oamenii, traduce în fapt ideea că arta se naşte acolo 
unde există o dorință pentru cele spirituale. Este clar că pentru a 
călca pe un asemenea teren e nevoie de o nouă orientare în spirit, 
una ce presupune necesitatea intrării omului în dialog cu sine 
însuşi. Compozitorul Octavian Nemescu apare aici un căutător 
angajat într-o practică a transformării de sine. 

Chiar din acest punct se afirmă înclinația sa spre formule 


care trădează gust pentru esențe, permanente, arhetip, ca formulă 


46 


ce sprijină plonjarea în adâncuri. În spate se află un întreg parcurs 
filosofic care trece prin Gaston Bachelard, Ortega y Gasset, 
Martin Heidegger şi, de ce nu, prin Lucian Blaga. Toate acestea 
sunt tangente cu legităţile profunde ale psihicului cunoscător, fapt 
pe care, dacă am încerca să îl traducem în artă, am ajunge la 
formula că omul nu poate fi cuprins decât prin semnificaţie. 
Această idee am găsit-o formulată şi de compozitorul A. Stroe, 
care vorbea de necesitatea trecerii (în planul creaţiei) de la 
întinderea pe orizontală, adică de la extensiv, spre intensiv ca 
element cu valoare de semnificaţie. 

Dorinţa de a cuprinde tot mai mult, atât în planul viziunii 
cât şi cel al posibilităților de exprimare, îl conduce pe Octavian 
Nemescu spre un univers metafizic, ce îl plasează într-o situație 
privilegiată, presupunând intrare prin creație într-un spaţiu de 
mare extensie. Compozitorul tinde spre o lume arhetipală, o lume 
a permanenţelor şi esențelor, a sunetului pur care trăieşte prin 
propria sa forţă şi prin care se poate face pasul spre conturarea 
unui univers sonor care aparține imaginarului sacral. Idealul său 
este cel de reinvestire a limbajului muzical cu forța de „a traduce” 
spiritualul. Om al imaginației căutătoare de sensuri ultime, 
Octavian Nemescu şi-a propus să cucerească plenitudinea şi 
demnitatea printr-un al doilea mod de existență, unul situat în 
orizontul misterului, unde, după opinia lui Lucian Blaga, din 


preom poţi deveni om deplin. Traducerea în sonor este posibilă 

prin apel la lumea simbolului, a simbolismului materiei sonore, la 
formule ce semnifică tot şi cuprind tot, esențializând realitatea. 

Spre descoperirea acestora compozitorul face trimitere la 
unele pagini din creația marelui Johann Sebastian Bach, 
considerat unul din puţinii şi poate unul din ultimii compozitori 
europeni care folosesc sunetul ca „simbol iconic”, simbol al unei 
realități transcendentale. 

Referirea concretă se face la trisonul major ca simbol al 
Trinității, folosit în finalul discursului muzical, mai ales în 
cadența picardiană. Alte asemenea exemple sunt legate de cele 
două scări reprezentând starea ascendentă şi starea descendentă 
prin figurile muzicale: ascensio şi descensio ce leagă umanul de 
divin. Exemple de această formă sunt însă foarte puţine, fapt 
căruia Nemescu îi găseşte o explicaţie, el vorbind despre 
degradarea şi prăbuşirea chiar a imginii sacre în drumul parcurs 
de artă prin timp. Cuprins de idealul afirmării adevărului intrinsec 
al muzicii, şi atras de ideea virtuților sunetului pur, a muzicii 
spectrale, Octavian Nemescu formulează întrebarea: „nu poate fi 
oare considerată muzica pură — înțelegând prin aceasta muzica 
profund arhetipală, purificată de toate servituţile culturaliste — un 
adevărat limbaj universal, mult mai apropiat de realitatea 


transcedentală decât limbile umane, convenţionale aflate în stare 

de opacitate vizavi de cel îngeresc (divin)?” "Această idee a 
recuperării dimensiunii naturale a sunetului, realizată în parte în 
cadrul mişcării artistice arhetipale, poate fi convertită în forța 
unui principiu prin care se deschide poarta spre unitate, spre 
universal în planul comunicării artistice. Traducerea în practică a 
acestei idei ar conduce spre transfigurarea logosului, sprijinită pe 
valorificarea sunetelor şi intervalelor muzicale în aspectul lor 
intrinsec, într-o abordare netemperată socotită mult mai aproape 
de o realitate ca aceea a misterului, idee altfel greu de cuprins în 
cuvinte. 

Spre un asemenea univers sonor se îndreaptă opusuri ca 
Iluminaţii pentru orchestră şi cor mixt cu text pe vocale, lucrare 
care integrează în desfăşurarea muzicală şi anumite etape 
ritualice cu muzică imaginară. În alte lucrări compozitorul este 
preocupat de recuperarea unor mijloace ce pot fi investite cu rol 
de simbol, cum ar fi cadența, finalis-ul unui discurs sonor, 
socotite ca arhetipuri ale Naşterii şi Morţii. Sunt pagini ce 
conturează un univers legat de o realitate numită a naturii 
nevăzute, oarecum în opoziţie cu universul lumii vizibile, 
sonorității ale „Naturii Tainice”, cum le socoteşte însuşi 


compozitorul. 


17 Octavian Nemescu, Spre o nouă muzică iniţiatică, Revista Muzica, Nr. 1/ 
1999, Bucureşti 

Foarte aproape de o înţelegere reală a unui concept al fizicii 
moderne în care se presupune existența mai multor nivele de 
realitate, Octavian Nemescu conturează alte spaţii, alte realități cu 
structuri aparte, lărgind viziunea asupra celor două nivele ale 
realității: cel al universului fizic şi cel al universul uman. 

Deschiderea compozitorului spre realități privilegiate, atât 
din punct de vedere uman cât şi muzical, conturează alte repere 
de ordine ale omului, de la macroexistenţa sa socială până la 
microexistență, inclusiv a sistemelor artistice de exprimare. Este 
vorba despre o existenţă în spirit, de o lărgire a orizontului împins 
până la contactul cu absolutul şi totul în baza unui principiu 
căutător al esenței umane. Accentul pus pe om, şi totodată pe 
forţa artei (muzicii) de a cultiva spiritul, lasă impresia că ne 
aflăm, sau că, cel puţin alunecăm în metafizică. 

Dialogul în care au intrat gânditorii şi creatorii de artă, ca şi 
interferențele ce s-au născut între varii planuri ale culturii par a 
propune o viziune transcosmologică, un alt fel de aprehendare a 
universului şi a omului, gândirea fiind cea care are astfel 
privilegiu de a se fi aşezat pe o cale regală. Relaţionările născute 
între ştiinţă şi artă au generat legături mai puțin obişnuite, în 
sensul absorbirii sau mutării problematicii spiritului pe tărâmul 
ştiinţei cu reflectare în artă; este nevoie de o cuprindere de pe alt 
punct, de o aşezare pe alt temei a hărții cerului şi a hărții omului — 


pentru a-l parafraza pe Immanuel Kant. Suntem pe un punct de 

vârf, un climax atins în planul cunoaşterii şi artei muzicale, punct 
din care se nasc câteva tulburătoare întrebări: ce facem cu imensa 
cantitate de informaţie câştigată ? Ce facem cu aceste valori? 
Când şi cum vom ajunge să desprindem întreaga lor semnificaţie? 
Avem totuşi un răspuns din partea compozitorului Aurel Stroe, 
care aprecia cu tristețe faptul că deşi suntem posesori ai unui 
mare spațiu de cunoaştere şi am depăşit momentul în care 
conceptualizarea a cuprins şi a dat roade în domeniul artei, încă 
nu s-a compus „marea operă”. 

Totuşi se merge înainte, spre o altă realitate care socoteşte 
că este de găsit punctul originar între spirit, lume şi civilizaţia în 
care trăim şi ni se propune să intrăm într-un microcosmos 
complex — uman şi muzical — pentru a descoperi că omul „joacă” 
între corp şi suflet, ca între două realităţi ce înscriu consecinţe 
metafizice. Dacă această percepție, acest mod de a vedea lucrurile 
este de natură epistemologică sau de natură mai profundă, rămâne 
să ne întrebăm cum trebuie să acţionăm. În acest moment 
cercetarea de psihologie are un cuvânt de spus, fiind sprijinită de 
o direcţie a cercetării filosofice — filosofia minţii. Într-o lume în 
mişcare, ca cea de azi, e nevoie de o altă ontologie, de ontologia 
renaşterii, de ontologia salvării în planul formării. Ideea este bine 
cuprinsă în viziunea compozitorului Octavian Nemescu, care 


pledează pentru o întoarcere spre sine şi spre o purificare morală. 

Vom continua să construim pe cunoaştere, fără a confunda 
absolutul cu abstractul, contactul cu absolutul fiind permis, iar 
dialogul poate deveni real abia atunci când coborâm în noi înşine. 

La acest final de parte, care se vrea un nou început pentru 
un construct — cel ar formării prin artă, accentul se va pune pe 
OM, pe spiritul său, impunându-se o transferare a acestei maniere 
de a privi lucrul dinspre epistemologie — care devine contextul 
descoperirii — înspre educaţie, care devine contextul aplicării. 
Este un mers spre ideile cu adevărat importante, cele ale formării 
omului. 

Constatăm că oricât de mult s-a lărgit spaţiul cunoaşterii şi 
numărul cunoştinţelor, răspunsurile la problemele condiţiei 
umane întârzie să apară. Astăzi devine actuală reîntoarcerea la 
spiritul cartezian, şi aceasta pentru că marele gânditor nu a 
formulat doar întrebări ci a căutat şi răspunsuri. Punctul de 
sprijin, adevărat punct arhimedic a fost cuprins în sintagma 
„cogito ergo sum” — elogiu adus rațiunii, adevărat mijloc prin 
care se reflectează asupra existenţei. 

Anton Dumitriu extinde înţelesul formulei carteziene 
îndreptând ideea în direcția în care ar trebui să meargă cugetul 
contemporan, adică spre virtutea proprie omului: substanţa sa 
cugetătoare. Astfel se deschide poarta spre problematica condiției 
umane, asupra căreia ştiinţele pozitive, având ca model pe cea 


fizico-matematică, au dorit să îşi ia întreaga răspundere. 

Intersectările dintre gândirea ştiinţifică, cea filosofică şi cea 
muzicală au evidențiat însă faptul că ştiinţele exacte, deşi au 
ajuns într-un plan superior al cunoaşterii, s-au oprit în faţa unui 
proces în care există o miză umană şi un set de valori şi 
convingeri cognitive care ne pot plasa în ontologie. Aducerea în 
scenă a unor atari realități, conturarea unor teorii despre 
principiile ultime ale tuturor lucrurilor, despre ființă şi conştiinţă, 
pretinde o ieşire dintr-un cadru în care deocamdată s-au interpus 
ziduri între universul fizic şi cel uman. Paşi semnificativi în 
această nouă direcție s-ar putea face doar dacă am rămâne în 
dialog cu filosofia. La un asemenea punct de vedere aderă mulți 
gânditori între care şi Richard Rorty, reprezentant de seamă al 
filosofiei contemporane americane, care susține că doar prin 
conversaţia neîntreruptă la care omul a participat de-alungul 
secolelor cu sine însuşi, cu propriile sale probleme, s-ar putea 
contura o nouă deschidere de paradigmă în filosofie. 

Este vorba de integrare într-o dezbatere care vizează cei doi 
poli: polul exteriorităţii, cu tendinţa de a explica lumea din afară, 
şi polul interiorităţii, cu aplecare şi implicare pe verticală. 
Întreaga acţiune îl aşează pe om în centrul atenţiei, vizând a-l 
cuprinde şi defini prin ceea ce îi este propriu. Dar spre a ajunge la 
această realitate, încă în optica gândirii clasice greceşti, în speţă 
al lui Plotin, se spune că „trebuie să urcăm, pentru a cobori în noi 


înşine”. 

Este din ce în ce mai clar că ne vom îndrepta spre ideea 
cunoaşterii Eului cunoscător, care după aprecierea lingvistului 
Noam Chomsky este o „sfidare a filosofiei ştiinţei”. Cercetarea va 
lua în seamă faptul că mintea fiind altceva decât materie şi 
energie, istoria mentală a unui individ nu poate fi cunoscută 
niciodată în toate amănuntele ei importante doar pe căi 
fiziologice. Este momentul în care operarea în spirit raționalist 
(scientist) nu ar putea decât să ne înstrăineze de dimensiunea 
metafizică a spiritului. Lărgirea orizontului cunoaşterii conduce 
de acum totul spre complexa problematică a dualismului minte- 
corp, evidențiind mereu faptul că conştiinţa umană nu este un 
produs al naturii, ci este un strat care are nevoie de ceva în plus 
pentru a-l înțelege şi pătrunde. 

Parte din răspunsuri vor veni, surprinzător, prin 
reîntoarcerea la viziunea carteziană, aceasta apărând acum ca o 
reală respiraţie pentru demersul cercetării. 

Interpretarea la zi a problematicii carteziene surprinde prin 
fineţea observaţiilor, care nu ascund faptul că spaima de 
metafizică pare a fi învinsă. Este vorba de o reorientare şi 
reîntoarcere spre filosofia fiinţei, luând în considerare — aşa cum 
subliniază Martin Heidegger — faptul că „singura calitate a 
omului este aceea de gânditor şi rostitor al ființei”. Gândirea 


despre om devine astfel, iar şi iar, gândire despre ființă. Discursul 

despre om îşi poate dobândi rigoarea pornind de la dubla 
sintagmă carteziană: „Mă îndoiesc, deci cuget. Cuget, deci exist”. 

Accentul pus pe existenţă este o realitate ce trebuie privită 
cu atenţie în sensul că omul, prin experienţa sa, trăirile sale, 
trecutul, memoria sa, cu alte cuvinte omul concret nu poate fi 
studiat decât prin el însuşi, privit ca întreg, ca un copac cu 
coroană şi rădăcini. 

În drumul spre adevăr, acţiunea s-a centrat pe problematica 
condiției umane, întrebările formulate făcând trimitere spre 
punctele ce leagă extremele: creier-minte. Se ştie astăzi cum 
funcționează creierul, dar nu se ştie cum funcţionează gândirea. 
Or, distingerea între fals şi adevăr îi revine minții, şi aici nuanțele 
nu sunt clarificate. Spre exemplu mintea nu are nimic comun cu 
gândirea algoritmică — tip de gândire la care se apelează astăzi în 
foarte multe şi diferite situaţii. Se cere făcută de la bun început 
distincția că gândirea nu este minte, gândirea fiind ea însăşi 
despărțită de realitatea fizică — corpul nostru — în timp ce mintea 
este reprezentată ca o stare de infinitate. 

Un mod de operare care se desprinde din axiome, din care 
urmează a fi deduse diverse propoziții matematice şi o linie ce se 
încadrează într-o direcție de spirit algoritmic — în care, prin apel 
sever la rațiune se decide totul până la detaliu — este o opțiune 


prin care este greu de dezvăluit acel ceva ce ține de profunzimile 

umane ca mecanism care este în sine un complex de mecanisme 
ce au şi ele autonomie lor. 

În decursul timpului s-au închegat moduri diferite de a 
percepe lumea şi valorile reale, cunoaşterea tinzând spre o zonă 
profundă care este în raport direct cu esenţa umană. Se apreciază 
că există o cultură a sufletului şi o cultură a minţii, iar o 
prestigioasă personalitate precum aceea a lui Albert Einstein 
vorbea despre o libertate a spiritului ca de una nelimitată, precum 
şi despre o „religiozitate” a cercetării. Aici e un fel de Rubicon — 
îl treci, sau nu, accepţi sau nu că există un „altceva” care poate 
spune mai mult despre ce stă în spatele acţiunii umane şi a 
adevărului artei. Apropierea de aceste realități intim legate de 
fiinţa umană şi modul lor propriu de operare devine realitate în 
contact cu procese ce se petrec pe straturi mai adânci ale 
psihicului, acolo unde întrepătrunderea dintre mental şi fizic este 
reală. 

Aici se deschide problematica legată intim de drama omului 
cotemporan. Este un moment marcat de însuşi faptul că nici 
creatorii nu mai cred în discutarea problemelor creației în relație 
cu procesul spiritual, şi aceasta în ciuda faptului că se recunoaşte 
adevărul după care fenomenul creaţiei (muzicale) este fapt de 
conştiinţă. 

Problema esențială este şi rămâne cea legată de natura 


minţii, Şi în încrengătura de opinii şi idei generată de această 

problematică s-a reactualizat şi s-a repus pe masa cercetării ideea 


dualismului corp-minte. În acest moment ştiinţa trebuie unită cu 


reflexiunea asupra cunoaşterii, adică luarea de conştiinţă de sine, 
integrarea actului cunoaşterii în viața spiritului — element ce duce 
spre filosofie. 

Multiple cercetări şi încercări realizate în planul ştiinţei (în 
special al fizicii) au născut întrebarea: unde este fizica minții ? Cu 
ce argumente proprii vine fizica pentru a construi certitudinea 
cunoaşterii ? 

Am luat în considerare la momentul oportun punctele de 
vedere pe care unii fizicieni le-au formulat în relaţie cu mintea şi 
conştiinţa umană (vezi observaţiile fizicianului John Hagelin). 
Vom apela acum la punctul de vedere formulat de un alt mare 
fizician — lordul Martin Riess — care a atras atenția asupra faptului 
că ştiinţa se află la un moment de cotitură, ea căutându-şi acum 
propriile sensuri. Legile fizicii, subliniază savantul, sunt nişte 
reguli valabile doar pentru un timp. Nu doar plin de sarcasm, ci şi 
cu o anumită nunață de tristeţe, Martin Riess a conchis: „spre 
ruşinea noastră trebuie să spunem că nu ştim nimic”. 

Cercetarea, cu extindere spre exterior, a cuprins foarte mult, 
dar a pierdut chiar lucruri ce ţin de esență, adică cele care îl 
definesc pe om; or, momentul actual pretinde să se contureze 
realitatea fizică în antinomie cu realitatea mintală. Pentru toate 


acestea ne trebuie unitate prin ştiinţă şi spirit. 

Revenirea la marele raţionalist Rene Descartes pare a fi 
salvatoare, căci acesta cerea să se facă distincția între minte şi 
lume, apreciind că există o prăpastie între cele două. De fapt, 
distincția aceasta (între minte şi lume) a fost făcută încă de 
reprezentanţii gândirii clasice greceşti — Aristotel şi Platon — cei 
care au vorbit despre experiență şi realitate. 

Pentru a-l înţelege pe Descartes trebuie să facem încă un 
pas mai departe şi să trecem dincolo de gândirea clasică greacă, ai 
cărei reprezentanți au vorbit despre experiență şi realitate, dar nu 
au căzut de acord asupra golului care se naşte între om şi lume. 
Trebuie răspuns la întrebarea: despre ce fel de prăpastie vorbim? 
Despre una de natură epistemologică, sau una mai profundă, greu 
de închis, o prăpastie de natură metafizică ? Totul cere o punere 
sub exegeză a condiţiilor complexe ale existenţei: omul cu 
experiența sa, trăirile sale, memoria sa, omul concret, unit cu 
analiza structurilor sale mentale. 

Cercetări mai noi au relevat faptul că ideea salvatoare 
pentru ieşirea din acest punct critic îi aparține tot lui Descartes, 
gânditorul care a sugerat în mod surprinzător că în rezolvarea 
problemei dualismului, accentul trebuie mutat pe problematica 
experienţei sensibile. Consideraţiile finale făcute de filosof erau 
legate de trăiri ce nu aveau nimic cu lumea exterioară — referirea 
făcându-se la momente de viaţă ce includeau trăiri, chiar şi stări 


de vise, care toate acreditau ideea că pentru a avea asemenea stări 

trebuie mai întâi să existăm. În relaţie cu aceste reprezentări a 
intervenit şi teza despre qualia, concept cu valoare aparte în 
problematica legată de filosofia minţii. Pe acest fond, întreaga 
discuție despre natura percepțiilor noastre, a caracterului acestora, 
a aspectelor intrinsec-subiective, dependent de modul cum le 
simțim, s-a nuanțat mult, dovedindu-se că experienţele noastre 
sunt diferite de reprezentările pe care le avem despre ele. Aceste 
reprezentări au şi calități instrinseci, ele sunt direcționate ca sens 
şi au intenționalitate; or faptul nu este deloc întâmplător, căci ele 
se realizează la nivel mental. Putem fi sceptici cu privire la modul 
în care doi subiecți distincți îşi reprezintă mental anumite 
experienţe, stări, căci apare în mod hotărât o trecere de la fizic la 
psihic şi se petrece chiar o altă evoluţie între problemele ontice şi 


cele psihice. 


59 


3. Aspiraţiile raţiunii umane și problemele 
eului cunoscător. Certitudini şi dileme 
în problematica minţii şi conștiinței 


Motto 


Omul este o frontieră. Fiinţă dublă, 
marchează limita între două lumi. 
Dincoace de el e creaţia materială, 
dincolo, misterul. 


Victor Hugo 


Dacă ne-am referi la o situație apropiată de lumea 
sonorului, de pildă la aceea a reprezentării unui timbru — spre 
exemplu a sonorității produse de multifonice —, este aproape sigur 
că fiind vorba de o experiență mai nouă, modul în care ne-am 
reprezenta-o mental ar fi diferit de la un subiect la altul. Apare 
plină de interes referirea lui René Descartes la problema 
experienţei sensibile, punct de vedere aproape de cel al 
logicianului Anton Dumitriu, care aprecia că atunci când vorbim 
despre om nu avem voie să scoatem existența din subiectivitatea 
lui. Ceea ce rămâne valabil este că singurul material cu care 
putem lucra este propria experiență, căreia însă trebuie să i se dea 
un fundament cert, pentru a se ajunge la distincția clară minte- 
corp. S-a născut firesc întrebarea: ce facem cu opiniile pe care le 
avem cu privire la valorile pe care le cunoaştem şi le percepem? 


Ce facem cu credinţele care intră şi ele în această distincție? 

Dualismul rămâne în mod evident o construcție metafizică 
foarte complexă, căreia vom încerca să-i eclerăm doar câteva 
laturi, sprijiniți pe adevărul că muzica este socotită un inepuizabil 
domeniu de cercetare a proceselor minții umane. Pentru aceasta 
ne îndreptăm spre procesul percepţiei sonore ca unul ce deschide 
drum spre cogniţia muzicală, conducând totodată şi spre cel mai 
ascuns şi misterios strat al psihicului uman — conştiinţa. Situaţi în 
interiorul acestui proces, constatăm că nimic nu apare gata făcut, 
mulțimea de detalii pe care procesul le cuprinde nu conduc ele 
singure — în ciuda inter-relaţiilor de mare fineţe ce se petrec — 
spre rezultat (formarea senzației de sunet). Fineţea cu care s-a 
pătruns în intimitatea procesului percepţiei a evidențiat faptul că 
„atunci când se înregistrează activitatea nervului auditiv ca 
răspuns la sunete cu o frecvență dată, se observă că frecvenţa 
influxului nervos este sincronă celei a sunetului, până la o 
frecvenţă de 4-5000 Hz. Influxul nervos într-o fibră nu depăşeşe 
însă frecvenţa de 300 Hz, fapt ce complică percepţia frecvenţelor 
de 10 sau 20 de ori mai ridicate. În asemenea momente procesul 


e RR PE . 18 
continuă integrând în activitate mai multe fibre”. 


15 Corneliu Cezar, Introducere în sonologie. Editura Muzicală, Bucureşti 1984, 
p. 93 

Intervine momentul în care „cortexul cerebral primeşte un 
mesaj care nu e numai localizat, dar şi sincron, şi compus din 2 
sau mai multe coduri suprapuse pentru o singură informație”. 

În această formă lucrurile se ţin laolaltă într-un mod 
neaşteptat, căci pentru descifrarea a două sau mai multe coduri 


intervine inteligenţa (s.n.) care preia uneori şi trei imagini 


distincte ale fiecărei frecvenţe care trebuie descifrate simultan. 

Preocupat de ascunzişurile procesului percepţiei, savantul 
Erwin Schrödinger a ţinut să sublinieze că „nici descrierea 
fizicianului, nici cea a fiziologului nu cuprind vreo trăsătură 
caracteristică a senzaţiei de sunet”, şi orice descriere de acest gen 
este silită să se încheie cu o propoziţie de felul următor: „nicăieri 
nu vom da de înregistrarea ca sunet, care lipseşte cu desăvârşire 
în imaginea noastră; ea există numai în spiritul individului despre 
a cărui ureche şi creier vorbim.” 

Ne confruntăm cu o viziune sensibil deosebită asupra 
mecanismului psihicului în relaţie cu procesul câştigării 
experienței sonore. Avem motive să nu ne îndepărtăm de 
fenomen, căci prin intermediul acestuia vom ajunge la câteva 
posibile clarificări privitoare la problematica mental-fizic. 

S-a conturat deja un drum al cunoaşterii care serveşte 


cogniției muzicale, domeniu în care  întrepătrunderea şi 


1 Schrodinger Erwin, „What Is Life and Mind and Matter”, Cambdrige 
University Press, 1967, trad.rom. Editura Politica, Bucuresti, 1980 

intercorelarea laturilor psihicului, operarea lor în unitate este una 
care afirmă spiritul transdisciplinarității. O sumă de detalii ne 
atrag atenția asupra unor realități aparent disociabile, acelea ale 
gândirii şi cele ale experienței, ce apar în relație până la punctul 
în care putem spune că existenţa (simțurile) devine un lăcaş al 
gândirii. În legătură cu lumea mentalului se nasc încă câteva 
întrebări: cum e posibil în percepere să luăm în considerare 
diferența de substanță între corp şi minte? sau: cum e posibil să 
avem qualia ? 

Prin apel la domeniul artei (muzicale) se pot lumina câteva 
din ascunzişurile acestei problematici. Ne vine în sprijin mai întâi 
faptul că adevărul artei se nutreşte din întregul conținut în imagini 
al celui dintâi nivel al gândirii, ca apoi să se adauge aportul altor 
funcţii ce vin cu caracteristici proprii. Despre acestea ne vorbeşte 
marele psiholog Carl Jung ca despre nişte instrumente prin care 
mintea îşi dobândeşte orientarea în raport cu ceea ce 
experimentează. Funcțiile la care se referă Jung sunt senzațiile, 
gândirea, intuiţia, sentimentul; şi în legătură cu acesta din urmă se 
apreciază că mulți întâmpină dificultăți când e vorba să conceapă 
sentimentul ca proces rațional. Aceasta se întâmplă, spune 
psihologul, deoarece confundă sentimentul cu emoția ori afectul. 
Sentimentul, în sensul atribuit de Jung, poate desigur să genereze 
emoții, însă numai atunci când e suficient de puternic ca să 


declanşeze în corp modificări biochimice sau neurologice; în mod 

normal este folosit pentru a face judecăți de valoare privind 
evenimentele interioare ori exterioare. ” 

Ne vin în cale o seamă de cercetări de psihologia gândirii 
care confirmă odată în plus caracterul transdisciplinar al relațiilor 
ce străbat câmpul cunoaşterii. Aici ne sprijină unele rezultate ale 
cercetării de psihologia gândirii, căci A. Spaier apreciază că 
gândirea „nu se limitează numai să urmeze simţurile, ci există 
încă de la început, iar fără facultatea de a judeca simţurile nu au 
valoare gnostică. Extrema abstracție nu împiedică gândirea de a 


rămâne implantată prin rădăcinile ei în concret, (s.n.) dar chiar în 


momentul primelor sale demersuri rațiunea depăşeşte concretul şi 
orice experiență, oricât de elementară ar fi, cuprinde deopotrivă o 
latură concretă şi una general abstractă. La om nu există senzații, 
percepții, imagini pure, ci numai concepte concrete.” Aceste 
analize atrag atenția asupra unor confruntări prezente în cercetare 
legate de problema raportului corp-minte, care rămâne încă dificil 
de apreciat ca valoare în sine. Spunem acest lucru pentru că înseşi 
simţurile sunt acum termeni axiomatici neomologaţi gnoseologic, 
care ridică încă întrebări asupra statutului lor. Vom stărui, pentru 
că fenomenul muzical este strâns legat de această lume a 


senzorialului, şi pe acest parcurs putem face un pas mai departe 


% Anthony Stevens, Jung — Maeştrii spiritului. Editura Humanitas, Bucureşti 
1994, p. 101 
21 A. Spaier, „Essai sur le symbolisme intelecuel” în Journal de psychologie, 
nr. 25/1928 

dacă răspundem la o altă întrebare-problemă ce îmbracă forma: 
dacă consimţim la faptul că muzica e în audiere gândită, atunci 
ideea despre existenţa unor simţuri rafinate, „gânditoare”, nu ne-ar 
mai părea iraţională sau inacceptabilă ?! 

Este aproape indenegabil faptul că intimitatea relaţiilor ce 
leagă diferitele laturi ale psihicului (în actul percepției) par a ne 
vorbi despre un necuprins care adevereşte faptul că omul este făcut 
pentru a gândi, iar cele două laturi — raţionalul şi senzorialul — îşi 
preiau şi îşi trec una alteia forțele. Reflectând la acest fapt şi 
privind peste actul percepției, adevărul subliniat de Court 
Raymond anume că „urechea muzicală este mai degrabă un aparat 
de ordin mental decât de ordin fizic” îşi subliniază valoarea. E cert 
însă că raționalul şi senzitivul se ating, iar o acoperire ştiinţifică 
pentru această idee ne-a oferit-o tocmai psihologul A. Spaier, care 
relevă faptul că orice experienţă, oricât de elementară ar fi, 
cuprinde deopotrivă o latură concretă şi una general-abstractă. 
Deloc întâmplător, putem accede la ideea suprapunerii şi 
întrepătrunderii de planuri ce se coordonează totuşi într-un mod 
misterios. Despre cât de adevărat şi real este atributul de misterios, 
vom afla rămânând în continuare în comuniune cu acelaşi proces al 
perceperii. 

În drumul de la concret spre abstract, cercetările legate de 
explicarea mecanismului percepţiei sonore au dezvăluit mereu alte 


şi alte particularități ale procesului. Apelul la resursele informaticii 

şi la valorificarea modelului matematic a condus la stabilirea unei 
linii de demarcaţie între perceperea intervalului muzical şi 
perceperea sunetelor ca şi componente considerate izolat. 

Faptul se cere subliniat pentru valoarea sa practică, aceasta 
incluzând adevărul că aparatul auditiv nu percepe imediat şi sigur 
înălțimea absolută a două sunete auzite succesiv sau simultan, ci 
percepe cu precizie înălțimea lor relativă, adică valoarea 
intervalului muzical format. Aşadar, auzul omului nu percepe 
acustic, ci logaritmic — traduce aritmetic şi logaritmic componenta 
geometrică a relației acustice, ne spun specialiştii. Este însă de 
reținut faptul că creierul uman nu exclude ideea operării în 
termenii preciziei, ai exactității şi edificării în spirit liniar, dar 
confirmă faptul că muzica generată în spirit matematic — 
combinator — creează dificultăți în procesul perceperii auditive. 
Oricând şi indiferent de caracterul textului muzical propus spre 
audiere, problema care trebuie avută în vedere şi urmărită — cu 
deosebire în procesul formării muzicale — este aceea a rafinării 
auzului, a încărcării acestuia cu virtuți cognitive. Acţiunea este 
impusă de contactul cu o realitate muzicală tot mai complexă, una 
ce pretinde o continuă şlefuire a auzului, devenită condiție pentru 
asimilarea faptului de creație. 

Ideea rafinării auzului îşi găseşte fundament teoretic şi în 
considerațiile pe care savantul Ştefan Odobleja le formulează în 


relație cu rolul şi calitățile simţurilor. Într-un studiu modern de 

psihologia sensibilităţii acesta apreciază că „simţurile sunt nişte 


aparate care se comportă dinamic şi lucrează multifuncțional în 


sensul colectării, selectării, transformării şi amplificării energiei, ce 
venind din afară, întâmpină şi se întrepătrunde cu aceea a lumii 
dinăuntru.” (s.n.) Ca Ştefan Odobleja nu face decât să evidenţieze 
încă o dată fenomenul întrepătrunderii tuturor laturilor psihicului, 
vizând chiar şi acel colț rămas neexplorat — „lumea dinlăuntru”. 

Pe linia cunoaşterii ne apropiem de un capăt de drum, 
moment pe care filozofia prin Jacques Dufrenne îl socoteşte a fi 
unul mai mult decât cunoaşterea: este „cunoaşterea cunoaşterii.” O 
cunoaştere care trece prin om, prin eul cunoscător şi ne obligă a ne 
apropia de liniile de forță ale fiinţei umane. 

Cognitivismul a înțeles că separarea şi în acelaşi timp 
relaționarea între creier-gândire-inteligență-conştiință se desfac şi 
se unesc pentru a ajunge la cea ce numim libertatea spiritului. 
Toate acestea par cel puţin în parte în contradicție cu ceea ce într- 
un moment al cercetărilor se susținea cu privire la inteligență. Este 
o idee de care sunt preocupaţi adepții L.A.C., specialişti ce 
consideră că inteligenţa poate fi prezentă sau stimulată în absența 
conştiinţei. Este în curs de conturare o viziune sensibil modificată 
asupra mecansimului psihicului uman, asupra relației mental-fizic. 
Din acest punct de vedere merită atenţie aplecarea marelui fizician 


Roger Penrose asupra ideii, acesta subliind că judecăţile noastre 


* Ştefan Odobleja, Psihologia consonantistă. Editura Nagard, Milano, p. 20 

sunt manifestări ale conştiinţei care se desfăşoară într-un mod ce 
nu poate fi descris de nici un algoritm. „Formarea de judecăţi 
rămâne semnul distinctiv al prezenței conştiinţei şi reprezintă la 
rândul ei ceva despre care adepţii I.A.C. nu ar avea un concept, 
despre cum anume ar putea fi programată.” i 

Roger Penrose a ținut să distingă între teritoriile gândirii în 
care conştiinţa îşi subliniază forța, separând astfel activitatea 
conştientă de activitatea ce se desfăşoară sub semnul gândirii 
algoritmice. Observațiile sale sunt pline de interes pentru creatorul 
de artă, căci acesta (creatorul) integrează între activitățile ce 
necesită conştiinţă şi pe cele care duc la formarea de judecăți de 
adevăr, alături de cele ce pretind apreciere artistică. Între varii 
puncte de vedere formulate există un singur fapt care nu se pune 
sub semnul întrebării, acela că nu se pot stabili niciodată adevăruri 
pe cale algoritmică, iar gândirea noastră conştientă este ceva 
nealgoritmic. 

O concluzie referitoare la teoria lui Gödel vine în sprijinul 
acestei idei, subliniind faptul că în matematică cel putin,” reflectând 
în mod conştient asupra unui lucru, putem uneori ajunge să 
stabilim adevărul unei afirmaţii într-un mod în care nici un 


algoritm nu ar fi putut să o facă.” 


3 Roger Penrose, Mintea noastră cea de toate zilele. Despre gândire, fizică şi 
calculatoare. Editura Tehnică, 2006, p. 738 

?4 Cristian Calude, Teorema lui Gödel - o limită a formalizării?, Cartea 
Interferenţelor, Editura Ştiinţifică şi Enciclopedică Bucureşti, 1985, p.66 


68 


Compozitorii atrag atenția asupra unor asemenea demersuri 
care răspund în fapt încercării de transferare a procesului de 
creaţie spre calculator. Între lucrurile ce au fost ignorate în 
această acțiune de transferare s-au inclus misterioasele procese 
conştiente despre care nu există nici o idee referitoare la modul în 
care ar trebui tratate. Trebuie să mai spunem că problema creației 
presupune o includere totală a subiectivului, plan care nu se 
pretează la formalizare. Insistenţa noastră asupra unei atari 
realități este congruentă cu relaţia ce s-a instalat şi spaţiul pe care 
l-a ocupat gândirea algoritmică în creaţia artistică. 

Punctele de vedere formulate aici la care se alătură şi 
opiniile compozitorilor, sunt interesante. Astfel, compozitorul A. 
Stroe ţine să sublinieze că îndreptarea spre un asemenea orizont 
este riscantă fără conştiinţa responsabilități depline, căci 
„matematica este un colos greu de stăpânit, iar arta un univers 
greu de cuprins.” În acelaşi timp, compozitorul argumenteză în 
spiritul înglobării a variate moduri de gândire care rămân 
caracteristice pentru un inceput de mileniu (secolul XX) invadat 
de o inflaţie de sensuri, dar deodată şi de o voită marginalizare a 
spiritului. 

Gândirea algoritmică intervine însă într-un moment ce 
trebuia să răspundă ideii de păstrare şi valorificare a informaţiei, 
care a copleşit chiar şi spaţiul artei. În aceste condiţii apelul la 


alte moduri de operare trădează o atitudine firească a omului de 


69 


artă față de timpul prin care trece şi căruia nu i se împotriveşte. 
Psihologia, la rândul ei, s-a lansat într-o cunoaştere mai aprofundată 
a unor idei fundamentale despre om, pledând pentru unitatea dintre 
ştiinţă şi spirit, ca sprijin pentru o viitoare orientare. În lucrarea O 
teorie a minţii şi conştiinţei, profesorul G.S.Lewis sesizează fisurile 
în eşafodajul exterior al ştiinţei moderne, subliniind că problema ce 
trebuie luată în seamă rămâne legată de interacţiunea dintre minte şi 
conştiinţă — ca straturi aşezate undeva în spate — şi corp-creier, ca 
substanță fizică. 

Marele psiholog Carl Jung ne vorbeşte de „o trezire cu impact 
în relațiile dintre noi, pentru a creea o dimensiune umană de ordin 


spiritual care ar trebui să primeze faţă de materie.” * 


Faptul că 
Gödel recunoaşte în Leibniz un geniu ne spune foarte mult, iar 
pentru credibilitatea unei idei ca aceea a existenței lui Dumnezeu, 
Gödel a căutat o demonstraţie pe care ştiinţa să o susţină. Întrebarea 
ce se pune acum este: a limitat Gödel ştiinţa spre a da cuvântul 
religiei ? S-ar putea spune doar că s-au stabilit nişte limite, arătând 
că nu poate fi formalizat totul şi că suntem (ca oameni) între formal 
şi intuitiv, iar câmpul intuitiv nu poate fi supus formalului. 
Teoremele lui Gödel ar indica faptul că modul de operare al 
minţii umane nu este ca acela al instrumentului care a încercat să îl 


imite (computerul), şi savantul afirmă că există adevăruri 


matematice pe care omul le construieşte, dar computerul nu le poate 


?5 Carl Jung, Problèmes de l'âme moderne. Bouchet/Chatel/Corres, Paris 1961 

produce. Aşadar există — şi faptul este subliniat de acelaşi gânditor 
în lucrarea Limitele interne ale formalismului — nişte margini ale 
ştiinţei în contact cu mintea, cu posibilitățile minţii. Alți gânditori 
apreciază că teoremele lui Gödel pledează pentru adevărul că mintea 
umană nu este un computer 

Aici se întâlnesc psihologia şi filosofia, şi o apropiere este 
posibilă între viziunea lui Carl Jung şi a gânditorului Constantin 
Noica, cel care vorbeşte de o „tragere a lucrurilor în dincoacele 
sinelui dătător de temei” ca zonă în care cunoaşterea se îndreaptă 
spre esența umană, spre ființă. Este momentul în care drumurile se 
îndreaptă spre granița dintre exterior şi interior cu coborâre spre eul 
creator, loc de unde se înfiripă un logos particular ce poate defini 
spiritul omului de artă. 

Aşezat pe ideea dezvăluirii acelui ceva definitoriu pentru om, 
compozitorul Aurel Stroe îşi centrează atenţia asupra unui punct de 
vârf, moment esențial al procesului de creaţie — decizia — ca punct 
hotărâtor ce deschide drum liber spre conştiinţă. În studiul „Câteva 
considerații asupra deciziei în procesul componistice” cuprins în 
Cartea interferențelor, Aurel Stroe vizează acel complex de stări ce 
fac ca forța gândirii să se traducă în expresie artistică. Legatura sa cu 
această lume oferă şansa devoalării particularităţilor ce conferă notă 
specială şi forță unui spirit pe care implicit îl şi defineşte. Studiul 
compozitorului Aurel Stroe închinat conceptului de decizie 


componistică se constituie ca o paradigmă ce clarifică sensibila 

problemă a unirii celor două veştminte ale omului: spirit şi minte. 
Este o dimensiune prin care se intră în orizontul libertăţii care 
tapează drumul pe care compozitorul calcă spre propriul adevăr. 
Demersul compozitorului este fundamentat pe o idee încă prea puţin 
studiată — acea a concepției componistice — idee asupra căreia a atras 
atenția şi marele semiotician Jean-Jacques Nattiez. Modelele în jurul 
cărora operează Aurel Stroe devin puncte de reper pentru o istorie a 
fenomenului de creaţie, ideea de model fiind construită aici nu sub 
semnul abstracțiunii, ci ca formulă în care s-a infuzat viaţă. 

Cele două mari personalități alese J.S. Bach şi L.v. Beethoven, 
sunt cuprinse aici o sub diferite unghiuri, descoperindu-se punți între 
anumite nivele de realitate şi schimbări ce intervin înăuntrul 
mecanismelor artistice. Totul ne vorbeşte de o aprehendare a omului 
în relație cu lumea, cu sensul transformărilor şi orientărilor proprii 
gândirii ştiinţifice şi artistice a timpului. Astfel, în viziunea lui Aurel 
Stroe, J.S. Bach este omul de spirit care îşi dezvăluie prin maniera sa 
de lucru o vie apropiere, puncte de contact cu mari spirite ale 
timpului, precum Isaac Newton şi La Mettrie. Era un timp în care 
omul era văzut ca un fel de maşină mai complexă, şi astfel modul de 
a gândi al lui Bach, ce nu a fost încă bine explicat, are nişte tangențe 
cu modul propriu gânditorilor secolului al XVIII-lea. O trăsătură 
esențială a demersului componistic bachian, cum subliniază A. 
Stroe, ilustrează chiar integrarea procesului într-un anumit tip de 


determinism. Această apropiere de spiritul timpului său se traduce în 

plan muzical în cuprinderea procesului componistice într-o 
condiționare riguroasă. 

„În spiritul acestei rigurozităţi, orice condiţionare intervenea, 
nu afecta structurile de bază: canonice, tonale, melodice — odată 


26 : TE 
”® Pentru relevarea acestora compozitorul face trimitere la un 


fixate. 
opus de o mare densitate muzicală — Ofranda muzicală — cu cele 
zece canoane şi două fugi, în care se află o serie de piese muzicale 
sub forma unor enigme care trebuiau descifrate. 

Cu forța sa de aprehendare, A. Stroe surprinde liniile esențiale 
ale gândirii componistice bachiene, insistând asupra nivelelor la care 
funcţionează decizia componistică. În acest sens, şi într-o formă 
foarte concentrată, sunt relevate două nivele: acela al alegerii 
macroformei, a imaginării tipului de canon şi acela al structurării 
detaliului, amănuntului melodic şi polifonic, în conformitate cu 
prima decizie. Tot mai aproape de viziunea compozitorului J.S. 
Bach, autorul pune în lumină şi alte trăsături care disting modul 
particular de gândire al lui J.S.Bach. Astfel se apreciază că orice 
decizie poate fi anulată şi procesul de creație poate fi reluat din orice 
punct, fără a afecta structurile canonice... Aceasta este o 


caracteristică importantă a mentalități lui J.S. Bach” 7 


* Aurel Stroe, „Câteva consideraţii asupra deciziei în procesul componistic”, 
în Cartea Interferenţelor. Editura Ştiinţifică şi Enciclopedică, Bucureşti ,1985,. 
248. 

” ibidem, p. 249 

Cu totul altfel se pune însă problema în cazul modelului 
beethovenian. 

Aplecarea asupra unei importante lucrări: Cvartetul Op. 
130 cu „Marea fugă” este prilej pentru Stroe de a impune o 
personalitate umană diferită prin modul de luare a deciziilor. 
Marele clasic este socotit „omul care prin modul său de operare 
în momente delicate pare a nu ne lăsa să prevedem ce se poate 


întâmpla până la sfârşit." 


Aici ne despărțim de rigurozitatea şi 
calmul propriu desfăşurării liniare a timpului la Bach, pentru a fi 
suprinşi de un alt mod de a gândi, mod ce ilustrează o schimbare 
de mentalitate. Autorul studiului subliniază faptul că la 
Beethoven e vorba de o „ridicare de la sensibil spre esenţial, spre 
o certitudine subiectivă, marcată de îndoială.” % 

Aurel Stroe găseşte un răspuns în legătură cu această 
problemă, apreciind că e vorba de o schimbare de mentalitate 
care este pusă în corelaţie cu alte domenii ale creaţiei, cum sunt 
cel literar şi filosofic, în care apar noi orientări în gândire. Între 
timp cunoaşterea lumii s-a relativizat, există sisteme de referință 
care nu mai sunt absolute, ca în fizica clasică. Ideea de certitudine 
nu mai are acoperire iar schimbările ce apar presupun o aparte 


înțelegere a omului. „La Beethoven, problema deciziei 


componistice traduce o mentalitate ce sondează la marginile 


% ibidem, p. 250 
? ibidem, p. 251-253 

firii... Există un indeterminism la Beethoven — numai că el există 
în însăşi modul de a fi gândită piesa şi nu este de natură 
probabilistică”, apreciază Aurel Stroe.“ 

Sunt delimitările pe care autorul studiului le face vizând 


elemente de concepție componistică, probleme de filosofia 


gândirii, ilustrând toate un înalt nivel de înţelegere al planului 
conştiinţei beethoveniene, în care zace acea libertate de alegere. 
Este vorba despre o trecere spre un alt nivel de a gândi care 
răspunde la interogaţii grave, ducând la înțelesuri ce nu se lasă 
uşor sesizate. Ludwig van Beethoven este, în opinia lui Stroe 
geniul care se confruntă şi cu starea de îndoială, cu incertitudinea, 
cu interogaţii, el „punând cu ardoare, poate fără precedent, 


“5! Prin Beethoven se trece de la nivelul 


problema întemeierii. 
clasic de a gândi spre un alt nivel, spre un prag superior, maniera 
sa de abordare definind o viziune cu totul nouă în muzică. Dar în 
determinările sale compozitorul A. Stroe merge mai departe, 
vizând unele nivele de detaliu, ce îi permit să evidenţieze câteva 
aspecte ce stau ascunse în procesul de creaţie al geniului de la 
Bonn. Astfel Stroe apreciază că „la Beethoven piesa nu mai 
comunică la nivelul obişnuit ci comunică, să spunem, însăşi 


imposibilitatea alegerii în gestul componistic... Procesul de 


compunere nu mai poate fi reluat din orice punct, căci 


30 ibidem, p. 250 
31 ibidem, p. 250-251 

reversibilitatea timpului în care se desfăşoară nu mai este 
asigurată. Micile conexiuni, care la Bach sunt bine studiate, la 
Beethoven suferă nişte perturbații nebănuite care nu mai pot fi 
justificate şi înţelese perfect prin tratatele de compoziție, armonie 
sau contrapunct existente.” * 

Centrat pe ideea cheie a procesului de creaţie, Stroe 
vorbeşte de anumite momente în care apar decizii „anormale” în 
creaţia beethoveniană, decizii ce favorizează deplasări în direcția 
pentru care probabilitatea este cea mai mică şi astfel, lucrurile 
încep să se clatine, pentru că deciziile acestea cu totul 
neobişnuite, pe care Beethoven le ia în momente de bifurcaţie 
succesive, au efecte la distanță mare. Consideraţiile lui Stroe 
vizează consecinţele acestui mod de gândire care depăşesc nivelul 
clasic. „Dacă deciziile acestea neobişnuite nu capătă nici o 
compensație, peste un anumit timp piesa începe „să se dărâme”. 
Ea se dărâmă însă la un nivel clasic de a gândi. Se poate dărâma 
la nivelul aristotelic, care postulează o anumită unitate, care 
impune o anumită gramatică. 

La Beethoven se întâmplă uneori ca opera să se rupă, dar 
asta te trimite imediat la un alt nivel. Opera aceasta se clădeşte la 


i i 33 Suea A < 
un nivel superior”. Deciziile luate de Beethoven ne îndreaptă 


3? ibidem, p. 250 
3 ibidem, p. 251 

hotărât spre un mod de a aborda creația cu urmări neaşteptate 
asupra expresiei, traducând o mentalitate ce îi defineşte spiritul. 

Nu ne vom îndepărta de problematica deciziei până când nu 
vom contura o altă fațetă pe care aceasta o poate îmbrăca în relație 
cu o personalitate reprezentativă pentru muzica timpului nostru — 
Iannis Xenakis. 

Suntem în față cu compozitorul care a marcat timpul prin 
afirmarea unui cerc existențial propriu şi o viziune aparte asupra 
viitorului în general şi al artei în special. Mărturia pe care ne-o 
oferă însuşi Xenakis este una care ne sprijină în dorința noastră de 
a-i cunoaşte modul de a gândi. Biograful său, Nouritra Majorssian, 
vorbeşte chiar de o profeție a compozitorului, generată de clipe de 
istorie trăite de Iannis Xenakis — mişcările anilor 1968, rezistența la 
Atena. Cu privire la ceea ce timpul urma să ne ofere, Xenakis a 
consemnat că „în doar trei generații populația globului va depăşi 
24 miliarde de semeni, 80% din această populație va avea mai 
puțin de 25 de ani. Se vor produce fantastice transformări în toate 
domeniile. O luptă biologică între generații îşi va arunca umbrele 
asupra întregii planete, distrugând cadrele politice, sociale, umane, 
ştiinţifice, artistice, ideologice, pe o scară niciodată experimentată 
de umanitate, imprevizibilă. Această extraordinară multiplicare a 


conflictelor se manifestă în prezent prin mişcările tinerilor în lumea 

întreagă. Aceste mişcări sunt în fapt premizele bulversărilor 
biologice ce ne aşteaptă...” 

O asemenea viziune asupra universului aruncă raze şi asupra 
creaţiei compozitorului. Oricum, chiar de la începutul afirmării în 
plan creator, lannis Xenakis ne-a lăsat să înţelegem că o artă cu 
expresie directă a emoţiei a devenit insuficientă, neîndestulătoare 
pentru momentul de timp trăit, artistul zilelor noastre neputând 
rămâne străin de spiritul şi transformările radicale ce au cuprins 
totul în jur. În convergenţă cu aceste forțe, între care știința şi 
tehnica au devenit dominante, lannis Xenakis şi-a conturat 
viziunea, una de o terifiantă luciditate. Aceste forţe sunt cele ce i- 
au servit idealului de a ridica muzica la universal, de a scrie 
muzică nu doar pentru om, ci pentru univers: o muzică de 
grandoare cosmică. Era clar pentru Xenakis că la aceasta nu se 
putea ajunge „nici prin religie, nici prin tradiție, nici prin 
sentiment”, şi astfel compozitorul a rupt firele cu trecutul, 
orientându-se hotărât spre valorile pe care le socotea ale viitorului: 
ştiinţa şi tehnica. În congruență cu o asemenea optică Xenakis a 
apelat la strategii ce l-au făcut stăpân pe materia sonoră, strategii ce 
pun în lumină „valoarea de mijloc a gândirii ştiinţifice.” 

Deciziile luate de Xenakis au pătruns spre o zonă profundă a 
gândirii, una intim corelată cu direcția bazată pe calculul 


probabilităților, la care se alătură şi apelul la virtuțile tehnologiei 


%4 Milan Kundera, Regards sur Xenakis. Editions Stock, Paris 1981 

moderne — creierului electronic revenindu-i rolul de a defini 
materialul sonor, de a stabili clase de înălțimi, durate, timbru etc. 

Cât de departe s-a mers şi câtă încredere a acordat 
compozitorul ordinatorului, acestui „idiot inteligent”, ne-o arată 
unele programe realizate pentru lucrări, precum cea intitulată 
S T 1-0-0-080262, Opus pentru zece instrumente — lucrare ce a fost 
interpretată în 1964 la Varşovia.” 

Secretul, marele secret al muzicianului-savant, stă în 
inteligenţa cu care a dat formă unor construcții mentale de mare 
originalitate. O muzică cosmică, o muzica ce nu se înscrie în nici o 
tradiție, fiind închinată puterii discreționare a logicului. 

Dimensiunea estetică pe care această orientare a primit-o se 
poate dezvălui prin emergența stranie a unei forme de conştiinţă pe 
care o trădează paginile unei alte creaţii, lucrare ce prin însăşi titlul 
ei — Kraanerg, semnifică împlinire (kraan) şi energie (erg). O 
narațiune muzicală care pare a se desfăşura sub semnul presiunii, a 
unor explozii masive şi eliberări de energie care domină toată 
desfăşurarea. Este un opus care se aşează „în interiorul unui S T 
gigant, în care intră o avalanşă de evenimente impenetrabile, de 
nebănuit... expresia unor forțe supranaturale şi apocaliptice ce ne 


fac să accedem la înălțimi extatice."*0 


35 ibidem, „Xenakis — Prophète de /'Insensibilit&”, în Regards sur Xenakis. 


Éditions Stock, Paris 1981 
** Milan Kundera, Extrait de Regards sur Xenakis, Edition Stock, Paris, 1981 

Întreaga țesătură sonoră a lucrării se impune prin 
originalitate, printr-o scriitură în care aproape fiecare sunet, plasat 
măsură după măsură, este acoperit de o precizie neobişnuită. Un 
bun cunoscător al unor asemenea pagini, Roger Woodward, 
exprimă şi un punct de vedere legat de finalul lucrării, apreciind 
că „o codă (pe bandă înregistrată) gigantică, sculptată de mama 
natură însăşi, ca pentru a ne elibera de semnificaţia finală a 
lucrării”, este cea care permite o analogie cu creaţii de dimensiuni 
considerate nu mai puţin umane — trimiterea se face la finalul 
Simfoniei a IX-a a lui Ludwig van Beethoven. 

Să fie un îndemn pentru o mai profundă apropiere de 
adevărul lui Xenakis ? Este un îndemn care, oricum, credem că 
nu poate fi adus în concret decât printr-o neobosită dorință de 
cunoaştere şi prin aplecarea asupra câmpului pe care arta în 
relație cu cunoaşterea modernă l-a deschis. 

Raportarea la cele două mari personalități ale creaţiei 
muzicale, L.van Beethoven şi I. Xenakis, ne permite să distingem 
faptul că fiecare dintre aceste două mari figuri ce au marcat 
timpul au purtat un dialog original cu ei înşişi, dialog din care s-a 
născut, în fiecare caz, un alt registru estetic. Apropierea şi 
înțelegerea acestor varii registre ne îmbogăţeşte spiritul, ne 
marchează în mod propriu şi ne deschide spre Om, care este 
socotit, după aprecierea lui Mihai Eminescu, în sinea lui, un şir de 


oameni. 

În baza acestei reale deschideri spre cunoaştere, deschidere 
ce a vizat o multitudine de planuri, credem că este posibilă o 
privire spre viitor, în plin consens cu câmpul dens de informaţie 
pe care creaţia şi ştiinţa ni le-a oferit cu generozitate, țelul urmărit 
conducând spre structurarea unei alte direcţii de formare artistică 
în congruență cu timpul. 

Într-un moment al desfăşurării cercetării noastre am ţinut să 
subliniem sensul evoluţiei, apreciind că se impune o transferare a 
acestei maniere de a privi lucrurile dinspre epistemologie — care 
devine contextul descoperirii — spre educaţie — care devine 
contextul aplicării. În relaţie cu bogăţia de informaţie pe care 
cercetarea ştinţifică o oferă, s-ar crede că pasul ce trebuie făcut se 
configurează cu uşurinţă. Or, tocmai pornirea din acest punct 
complică lucrurile, întrucât legarea celor două mari câmpuri, cel 
al cercetării cu cel al învățământului, nu apare uşor de tradus în 
practică. 

Asupra acestei inițiative, ca şi a explicaţiei ce i se poate da, 
savantul Louis de Broglie — gânditor ce a reflectat deopotrivă la 
problemlele de filosofia ştiinţei, precum şi la marile probleme ale 
culturii — ne oferă un răspuns, insistând pe aşa-numita disociere 
ce poate apărea între cercetare ştiinţifică şi învăţământ. Ideea 
invită la reflecţie, căci după opinia lui Charles Peguy „nu există 


nimic atât de opus funcţiilor ştiinţei ca functile învăţământului; 


sl 


întrucât funcţiile ştiinţei cer o perpetuă nelinişte, pe când funcțiile 
învățământului cer o certitudine inperturbabilă.”” 

Rămâne întrebarea: este reală starea sub semnul căreia 
trăim, aceea a opoziției dintre învățământ şi rezultatele ştiinţei ? 
În opinia lui Peguy, opoziţia s-ar putea constitui cu adevărat într- 
o problemă, şi aceasta în ciuda faptului că astăzi cercetarea şi 
învățământul par a fi unite. Adevărul este că problema se naşte şi 
este generată de o realitate proprie exerciţiului prelungit al 
predării, obişnuinţei care intervine şi care face ca gândirea să 
între în formule ce se cristalizează şi astfel se îndepărtează tot 
mai mult de ideile noi. 

Ideea formării personalităţii umane într-o perspectivă 
suveran dirijată de ştiinţă, a devenit de mai multe ori complexă, 
limbajul ştiinţei fiind cel prin care se poate gândi aproape tot, căci 
însăşi arta este cuprinsă de mreaja acesteia, prin tendinţa sa spre 
formalizare şi intrare în construcție sistemică. Noile discipline ce 
au apărut, precum informatica sau cibernetica, nu sunt străine de 
acest proces de cunoaştere, prin cuprinderea a diferite moduri de 
gândire şi direcţii de creaţie ce vizează nu de puţine ori maxima 
abstracție. Epistemologia modernă a creat conceptul de pluralism 
al metodelor pentru a depăşi necesitatea acestor relații 


transversale între diferite discipline şi metode. E un concept 


37 Louis de Broglie, Certitudinile şi incertitudinile ştiinţei, Editura Pollitică, 
Bucureşti 1983 

corelat fenomenului de transdisciplinaritate, întemeiat în muzică 
pe premiza ce a existat încă în gândirea antică: acustică, 
matematică, etică, poetică, discipline care îşi dădeau mâna pentru 
a studia arta, lumea sonoră care ne reprezintă ca oameni. 

Cunoaşterea contemporană aduce uneori, odată în plus, noi 
elemente pentru o posibilă epistemologie a muzicii care să 
contureze ampla deschidere pe care ştiinţa o măreşte continuu, 
apăsând cu tot mai mare greutate asupra instituției formatoare — 
şcoala. 

Domeniul învăţământului artistic pare a fi cunoscut câteva 
mutații, unele decurgând nu atât din realitatea metadisciplinelor — 
realitate ce reflectă ea însăşi o practică materială şi spirituală mai 
intens interdisciplinară — cât din nevoia îmbunătățirii orizontului 
general ca şi a tehnicilor specific artistice. 

Mutaţiile aduse de exigenţele epocii în perimetrul formelor 
conştiinţei filosofic-artistice au determinat câteva schimbări de 
conținut în cadrul sistemului de învățământ. 

Nu s-au conturat decât câteva insule de competenţă, în timp 
ce sistemul obligă la înnoire continuă, la alegere între opinii 
opuse; şi aceasta se întâmplă chiar în ştiinţele exacte, cele care 
hrănesc şi învățământul. De aceea, în şcoală avem nevoie de omul 
care poate adopta spiritul neliniştit al cercetătorului, supleţea lui 
de gândire şi odată cu aceasta capacitatea de a face paşi spre 


integrare la timp a câmpului cunoaşterii în procesul învăţării. 

Acesta este imperativul, şi el priveşte nu doar discipline precum 
matematica, fizica, biologia, ci chiar şi arta (muzica), care, sub 
influența gândirii ştiinţifice, devine tot mai mult o profesiune de 
credință, „invenţie în expresie”, în care nota de aport personal 
devine dominantă. 

Este nevoie de reorientare care să dea sens educaţiei, 
formării individului, în contact cu virtuțile gândirii moderne. 

În contact cu asemenea realităţi omul de şcoală este supus 
la încercări şi întrebări la care trebuie să răspundă. Avem acum 
nevoie de o epistemologie care acceptă falsificabilitatea 
ipotezelor, precum şi faptul că lucrurile pot fi luate la un moment 
dat de la capăt. Se cere valorificarea tradiţiei, şi poate cu profit 
aprofundat, identitatea culturii naționale, dar şi obligaţia de a ne 
apleca asupra aportului unor mari personalități, a eforturilor lor 
de căutare. 

Ne găsim aici sprijiniți mai întâi de omul-model pentru 
şcoala românească — Spiru Haret — cel care a gândit prima mare 
reformă a şcolii româneşti, apoi de Constantin Rădulescu-Motru, 
autor al teoriei personalismului energetic, afirmat deodată în 
planul gândirii filosofice româneşti cu preocupări legate de 
reciprocitatea dintre fizic şi psihic şi, de ce nu, de I.C. Petrescu, o 
altă personalitate plurivalentă care a marcat, alături de Ştefan 
Odobleja, spaţiul filosofiei şi  psihopedagogiei româneşti 


moderne. Ei sunt adevăraţi piloni, pilonii umanului, cu respect 

pentru cultură şi paideia, sistemul de asimilare a valorilor 
culturale. În fond, este vorba de aportul filosofiei, care devine 
necesar, cu specificarea că e o vorba de o filosofie a libertăţii care 
presupune responsabilitatea deplină, în sensul că nu putem afirma 
puterea discreționară a logicului ştiinţei în artă şi învăţare. 
Trebuie să ținem seama de faptul că întreaga cercetare se 
bazează pe formarea în şcoală a specialistului de mâine şi 
probleme ştiinţelor moderne sunt amplu discutate în literatura 


filosofică. 

4. Transferarea modului de a privi lucrurile, 
dinspre epistemologie spre educaţie 


Motto 

„Societăţile care nu pun mai presus de toate cultura 
şi slujitorii ei, nu pot progresa, oricât s-ar strădui.” 
Petre Andrei 


O întreagă evoluţie trebuie pusă sub ochi critic pentru a 
regândi cu seriozitate arhitectura proiectelor de viitor. Acţiunea 
presupune însă coagularea unor forţe viabile care să servească 
modernizării şcolii. 

Se reactualizează problematica  fenomenologic-muzicală, 
sondând continuu valoarea ideii de certitudine subiectivă ca şi 
criteriu al artei şi psihopedagogiei. Apare evident faptul că 
învățământul trebuie să se modifice, dar nu ameliorativ, ci 
structural, elemente noi dând sens de complementaritate şi 
conferind noi semnificaţii. Pentru ca aceste lucruri să se întâmple, 
este mai întâi nevoie de o viziune dinamică, în care cultura nu este 
un exercițiu gratuit al spiritului, rolul ei fiind de o copleşitoare şi 
decisivă importanţă socială, iar muzicianul de mâine trebuie să fie 
un om de cultură. În momentul de față planul formării 
personalităţii umane se simte pe de o parte sprijinit, dar pe de alta 


conturbat tocmai de această extindere a planului cunoaşterii, de o 


86 


înaintare care lasă să se întrevadă naşterea unei noi raționalități. 
Şcoala nu mai poate rămâne indiferentă față de deschiderile pe care 
gândirea ştiinţifică le-a adus în ultimele decenii, timp în care 
raportul dintre activitatea practică şi întemeierea teoretică s-a 
schimbat fundamental. 

Recunoscutul psiholog Jean Piaget a atras atenţia în timp 
oportun asupra unei realități nu doar aparent complexă, subliniind 
faptul că nu se mai poate păşi înainte cu experiența, dar nici cu 
intențiile spontane şi nici cu imaginaţia neaşezată pe un fond 
ştiinţific. Acum orice mişcare în plan practic se cere justificată 
teoretic, şi în aceste condiții nu poate fi ignorată o veritabilă 
tehnologie a instruirii ce se poate constitui doar ca emergenţă a 
unei ştiinţe a instruirii. S-a trecut peste etape, dar nu s-a depăşit 
perioada de mutații, de schimbare a direcțiilor şi formelor cultivate, 
şi toate au bulversat un echilibru acționând în sensul apropierii sau 
îndepărtării de unele valori. Încercări au fost, dar privirea a cuprins 
doar câte o fărâmnă, câte un segment din imensul arc pe care 
mintea umană l-a descris în timp. Acum se cer conturate trăsăturile 
viitorului sistem de formare umană, fiind vorba desigur de 
caracteristici asupra cărora concură opiniile oamenilor de cultură 
reprezentând mai multe orientări în gândire. 

Detaliile şi forma de organizare a unui sistem fiabil vor purta 
amprenta proiectelor trecute, dar şi a aspirațiilor viitorului. 


Atitudinea corectă în perspectiva schimbării postulează nevoia de a 

păstra relaţia cu tradiția, socotită filon de continuitate în procesul 
dezvoltării, dar în acelaşi timp de a nega acest proces, înțelegând 
negarea ca una dialectică. La o asemenea mişcare de idei, ce 
măreşte dimensiunea cupolei care străjuieşte admirabile căutări şi 
câştiguri ale spiritului uman, se asociază şi răspunsurile unei ştiinţe 
legate intrinsec de şcoală şi de om — pedagogia — ştiinţă în al cărui 
spațiu căutarea nu s-a oprit nici un moment. Aici începe drama 
omului contemporan, în fața căruia stă un câmp al observaţiilor, o 
informaţie enormă, şi nu mai puţine teorii şi metode bine conturate. 
Problema teoretică crucială care se aşează în faţă este acum 
aceea a înţelegerii procesului învățării umane, act care trebuie 
trecut prin prisma gnoseologiei. Avem de parcurs un drum spre 
adevărul omului, idealul şcoli fiind formarea şi transformarea 
acestuia într-un eu dornic să afle adevărul. Se impune legătura cu 
filosofia minţii, cu specificarea că e vorba de o filosofie a libertăţii, 
care presupune responsabilitate deplină în sensul că nu putem 
afirma puterea discreţionară a logicului ştiinţei în artă şi învăţare. 
S-a pendulat mult între pretenţia de a hotărî ce trebuie să fie 
învățarea şi a înțelege procesul învățării ca generator de 
competență. Pe linia învăţării şi sub presiunea prestigiului crescând 
al ştiinţelor s-au conturat rând pe rând căi ce au dus către acest 
proces. Învăţarea pare însă uneori un act foarte simplu, şi aceasta 


pentru că sub obervație cad doar unele părți neînsemnate ale 

acesteia, pentru ca alteori învăţarea să pară nesupusă controlului, 
deci suprinzătoare, conturându-se ca un caz extrem, particular. 

O reală reprezentare despre învăţare trebuie să fie strâns 
unită cu perspectiva psihicului, ca un reglaj din cel mai 
perfecționat. Contextul unei asemenea abordări este tratarea 
procesual-dinamică a gândirii, definirea logicii ca partea cea mai 
înaltă a psihologiei, un fel de „histologie” sau „ultrahistologie”, 
cum apreciază savantul Ştefan Odobleja. Lucrurile nu sunt deloc 
simple, ele pretinzând conectare la ideea de formare în relație cu 
virtuțile gândirii moderne. 

Cunoaşterea contemporană aduce mereu noi elemente pentru 
o posibilă epistemologie a muzicii care să contureze ampla 
deschidere pe care cercetarea o măreşte continuu, apăsând cu tot 
mai mare greutate asupra instituției formatoare — şcoala viitorului. 
Este nevoie de o reorientare posibilă prin legarea celor două capete 
— cercetare şi formare. În orice caz, trebuie luată în seamă 
considerabila schimbare de accent care duce spre o îmbinare a 
timpului de instruire ştiinţifică şi tehnologică cu cel de formare 
umanistă, sondând continuu asupra ideii de certitudine, certitudine 
subiectivă ca şi criteriu al artei şi psihopedagogiei. 

În drumul spre adevăr pedagogia presupune relaţie cu 
filosofia, cercetare multidisciplinară care nu este doar exactitate, 
exactitatea pe care o deţine informaţia şi care singură nu este nici 


suficientă, nici salvatoare pentru ştiinţele umanului. O reală 

reprezentare despre învăţare trebuie să rămână în contact cu o 
orientare în gândire în care se acordă importanţă deosebită felului 
în care se obțin cunoştinţe prin mintea umană. Legătura cu filosofia 
este pusă în lumină de Noam Chomsky, cel care a plasat-o în sfera 
filosofiei cunoaşterii, a epistemologiei care se ocupă cu bazele 
dobândirii sistemului de convingeri şi de conştiinţă. Doi mari 
gânditori, Jean Piaget şi Noam Chomsky, sunt cei care au 
revoluționat domeniul şi şi-au legat numele, primul de 
epistemologia genetică şi cel de-al doilea de conturarea teoriei 
generative, teorie ce a stat şi la baza limbajelor de programare. 
Noam Chomsky este cel ce vine cu un program de unificare a 
lumii, program inspirat din matematică şi lingvistică, definind o 
„potentia”, o posibilitate de operare în baza unui principiu, a unui 
mod de gândire. În realitate, savantul redeschide o veche dezbatere 
asupra raportului dintre gândire şi experienţă, ipoteza sa modelând 
caracterul limbajului şi implicit al inteligenţei umane, o teorie cu 
implicaţii în filosofie, psihologie, artă şi învăţare. 

Cercetarea de psihologie se îndreaptă acum spre o 
neprevăzută întoarcere la factorii înnăscuţi, la credința în existenţa 
unui nucleu fix ce determină structurile de plecare, vizând o 
nuanțată cuprindere a  legităților profunde ale psihicului 
cunoscător. Cuprinderea şi descifrarea omului, a subiectivității 
sale, ca dimensiune ontologică, se clarifică în relaţie cu filosofia. 


Problema care se pune este însă aceea a unei comunicări de 

adâncime între ştiinţe şi filosofie, cercetarea pretinzând o evaluare 
cu grijă a cuceririlor ştiinţei, atunci când ele sunt conduse spre 
planul formării. 

Cu adevărat, ipotezele lui Noam Chomsky s-au resfrânt şi 
asupra actului învăţării, trimiterea îndreptându-ne spre teoria 
topologică a învăţării, teorie care prevede o tratare procesual- 
dinamică a gândirii. În concret se presupune modelarea trecerii de 
la învăţarea empirică, relativ la primii termeni ai obiectului de 
învăţat, la cunoaşterea conceptuală, spre infinitatea de termeni ai 
şirului care exprimă obiectul de învăţat, în forma sa potențială. 
Această teorie este complementară cu teoria probabilistă, ambele 
statuate ca reprezentări asupra învăţării strâns unite cu perspectiva 
psihicului. În realitate, prin Noam Chomsky s-a redeschis o veche 
dezbatere dintre două elemente: cunoaştere observațională şi 
raționament. 

Clară şi hotărâtoare a fost atiutudinea savantului american 
faţă de o altă orientare în psihologia învăţării, orientare 
reprezentată de B.F. Skinner, cel care a încercat să dea 
comportamentului uman o explicaţie de spirit materialist- 
reducționist, până la a confunda relația minte-corp, cu relaţii 
externe, observabile, din care fenomenul subiectiv a fost eliminat. 
Behaviorismul, direcţia pe care o reprezenta Skinner, a înlocuit 
introspecţia prin mijloace care au exclus cunoaşterea lumii 


mentale. 


91 


Rămânem legați de substanța cugetătoare — mintea — şi 
apreciem că adevărul omului este rezultat al împletirii mai multor 
straturi al căror mod de armonizare încă nu poate fi explicat. 
Problema cogito-ului cartezian, a substanţei cugetătoare care se 
apreciază că există undeva în spațiu, ca o entitate nematerială, 
câştigă azi autoritate în aplicarea celor mai complexe fenomene: 
fenomenele conştiente —mentale. 

Apropierea de eul cunoscător este un ideal al procesului de 
formare, modelarea acestuia intrând în confluență cu un set întreg 
de elemente, de pasiuni cognitive, de aşteptări, de convingeri şi 
speranţe. Este vorba de o reîntoarcere la om, la studiul lui prin 
filosofie, psihologie şi matematică, principiul fiind acela al 
înțelegerii şi integrării părților în tot. Sunt chestiuni care au o 
puternică legătură şi bază raţională, dat fiind că în această arie 
lingvistică putem determina destul de precis mecanismele raţiunii 
care se dezvăluie în procesul de dobândire a cunoştinţelor. Noam 
Chomsky a fost acela care a intrat într-un proces de autogândire a 
gândirii, modelând caracterul limbajului şi implicit al inteligenței 
umane. 

Acţiunea de modelare a mecanismelor cunoaşterii pentru 
găsirea modului celui mai potrivit de a face să progreseze 
inteligenţa este aceea care a deschis o amplă perspectivă asupra 
problemelor învățării. Principiul gramaticilor transformațional- 


generative oferă un model de gândire care poate fi, precum 

modelul Thom, tradus creator; şi aici gândul ne duce spre o 
asemănătoare operă de valorificare a unei viziuni în creația 
muzicală de către Aurel Stroe — relaționare perfectă între filosofie, 
matematică şi muzică. 

Gramatica generativă — o problemă legată de teoria 
competenţei — este cea care va genera o infinitate de expresii 
propoziționale, infinitate de posibilități, punct cu ecou în artă şi 
învățare. Relaţia dintre limbaje este astăzi un domeniu de mare 
actualitate. Gândirea omului, articulată după sistemul gramaticii 
limbajului său, se transpune în limbajele programării maşinilor de 
calcul, în sistemele auditive, vizuale. A şti ce se poate transporta 
efectiv din gândire în aceste limbaje înseamnă a şti ce eficacitate 
au comenzile noastre. 

Rămânem în planul gândirii asupra căruia Noam Chomsky s- 
a aplecat, sprijinit pe o idee ce îi aparţine logicianului Grigore 
Moisil, care apare ca promotorul direct al metodologiei matematice 
în câmpul ştiinţelor omului, cel care a avut printre temele sale una 
legată de „treptele eului” şi a dezvoltării procesului de autogândire 
a gândirii. Este bine ştiut că marele profesor Grigore Moisil a făcut 
din extensiunea metodelor matematice în alte câmpuri ale 
cunoaşterii o cauză proprie, fiind preocupat şi de perfecționarea 
unor instrumente din ce în ce mai fine pentru modelarea acestor 
fenomene. A devenit notoriu faptul că la Facultatea de Filosofie 


din Bucureşti, Grigore Moisil a ținut cursuri de matematici pentru 

istorici, muzicieni, sociologi, iar unul din marii muzicieni creatori 
ce i-au urmat cursurile a fost compozitorul Aurel Stroe. De aici o 
schimbare de perspectivă asupra potenţelor inteligenței umane 
discrete şi continue care are nevoie de efort social de integrare. 
Gramatica generativă şi înţelegerea problemelor complexe ale 
învățării ne obligă la deschiderea unei paranteze legată de 
dihotomia reflexiv-empiric. 

Modul în care se decelează punctul de vedere empiric de cel 
reflexiv este pus în lumină de una din teoriile învățării. Ne referim 
la teoria probabilistă, care este de fapt o reprezentare a modelării 
matematice a interacțiunilor dintre stimul şi răspuns (sfimulus- 
response theory) în sensul lui Piaget. Este în acelaşi timp model şi 
pentru un tip de activitate empirică, cel pe care psihologia 
comportamentalistă şi-a construit edificiul. Este însă de reținut că 
teoria skinerriană, care a îmbrăcat forma învățării programate, este 
cea pe baza căreia s-au scris cursuri şi manuale pentru un mare 
număr de discipline. 

Modelul programat al învăţării axat pe principiul asocierii 
mecanice şi mai puțin pe înţelegere, asigură doar mersul sistematic, 
riguros în învăţare, trăsături ce reprezintă doar o parte din procesul 
de formare. 

Punctul forte al acestei modalități stă în asigurarea unei 
operaţii care în practica clasică nu şi-a găsit forma ideală; este 


vorba de aşa-numita conexiune inversă. In formula învățării 

programate feed-back-ul îndeplineşte rolul de reglare a sistemului, 
intervenind în timp oportun pentru a da satisfacție subiectului 
instruirii, care are posibilitatea să se controleze, să se verifice prin 
confruntare cu răspunsurile corecte. Pentru a elimina neînțelegerile 
asupra ideii de programare, chiar inițiatorul acestei ipoteze, B.F. 
Skinner, a ținut să evidențieze cele câteva trăsături care asigură 
valoare tezei sale, vorbind de un programator specializat, un 
program bun şi crearea posibilității pentru subiect de a-şi găsi 
singur răspunsurile. Analizele care au însoțit de aproape această 
practică de învăţare au scos la iveală atât avantajele cât şi limitele 
pe care le presupune, precum şi raportul în care se află cu 
învățământul tradițional. Față de acesta câştigul este meritoriu, 
privind posibilitatea subiectului instruirii de a acţiona independent 
în funcție de un material care este bine structurat. Esenţa învăţării 
aşezată pe acest fundament stă în fapt în materialul prezentat în 
manualele realizate în mod corespunzător. Programul îndeplineşte 
chiar funcția de predare, dar în practică programul se completează 
şi se corectează prin exerciții care asigură îndeplinirea acestora din 
urmă cu un minim de efort de către cel ce învaţă. Este evident 
faptul că esența învățării cu spirijinul maşinilor (computerelor) 
rezidă nu în maşini, ci în materialul prezentat, în manualele 
corespunzător realizate, maşina de instruire rămânând un auxiliar 
al profesorului, un vehicul tehnic de prezentare a materialului 


programat. În realitate, instruirea programată apare ca o tehnologie 

de sine stătătoare ca un ansamblu de mijloace mereu lărgite, 
datorită dezvoltării continue a tehnologiei. 

Din experimentele întreprinse şi de noi (ocazionate de 
conducerea unei lucrări ştiinţifice cu subiect didactic) s-au 
confirmat câteva din laturile care asigură valoare acestei ipoteze de 
lucru. Ideea de la care am pornit a fost chiar aceea care reprezintă 
punctul forte al tehnicii, şi anume aceea a realizării feed-back-ului. 
La modul real, apelul la mijloacele laboratorului fonic ne-au oferit 
posibilitatea de a individualiza învăţarea, fapt care în cadrul orelor 
desfăşurate în formulă clasică se realiza cu dificultate. 

Materialele pregătite de profesor au fost gradate pentru 
nivele diferite de dificultate cuprinzând o mare varietate de probe, 
de la cele de recunoaştere de formule (ritmice, melodice) la cele de 
notare din memorie, fie de descoperire de formule, mergând până 
la valorificarea unui conţinut poetic în relaţia cu „haina sonoră” pe 
care textul o îmbracă. Cel mai mare favor obținut prin această 
formă de lucru a fost acela legat de posibilitatea confruntării 
subiectului cu propriile dificultăţi, şi implicit a conştientizării 
capacităţii sale de operare. Deodată, acestei laturi i s-a adăugat un 
plus greu de obținut altfel — acela al motivației, al naşterii unei stări 
ce susține efortul şi conduce spre plăcerea de acțiune, punând în 
fața subiectului o oglindă care nu-l minte. Este însă de apreciat că 
pregătirea unei activități în laborator necesită efort de cunoaştere, 


strădanie ce poate fi zădărnicită de insuficienta stăpânire a 

tehnicilor de lucru, ca şi de fondul profesional al specialistului. Cu 
pornire din acest punct şi cu accent pe inteligență, considerată 
drept posibilitatea unui sistem decizional de a realiza un anumit 
grad de succes în îndeplinirea unei mari varietăți de scopuri, s-au 
născut alte şi alte ipoteze şi teorii, prioritar închinate ideii de 
învăţare. 

Vom trece astfel de la ipoteze axate pe principiul asocierii 
elementelor, spre cele care dau posibilitatea unei extrapolări în care 
intervine componenta raţional-reflexivă. Balanța se înclină de la 
empirism spre raţional, iar un punct de vedere în favoarea acestei 
orientări îl oferă savantul român Ştefan Odobleja, care pledează 
pentru orientare de spirit cognitivist. Autorul psihologiei 
consonantiste susține că „studiul logicii cognitive ne învaţă cel mai 
mult asupra mecanismelor psihicului: ea este cea mai precisă, cea 
mai clară, cea mai uşor de descifrat, cea mai bogată. Mecansimele 
afective şi reactive sunt în cea mai mare parte deduse prin analogie 
cu mecansimele cogntive.” “% Aceasta este şi direcţia pe care 
cercetarea şi-a continuat drumul, propunându-şi să desecretizeze 
fondul pe care îl închide în ea vestitul black box, care a rămas încă 
în atenţia unor cercetări. Din acest grup fac parte discipline ca 
biogenetica, psihofiziologia, logica matematică şi informatica, ce 


sprijină toate tezele şcolii cognitive, teze centrate pe mecansimele 


38 Ştefan Odobleja, Psihologia consonantistă. Editura Ştiinţifică şi 
Encicolpedică, Bucureşti 1982, p. 31 

înnăscute ale creierului, dar şi pe modul propriu de acţiune al 
minţii. În prelungirea acestei viziuni se conturează modelul pe care 
psihologia informațională îl propune pentru sistemul nervos central 
al omului ca fiind cel al unui canal de transmisie între organele 
senzoriale şi conştiinţă. Acțiunea de modelare a mecansimelor 
cunoaşterii pentru găsirea modului celui mai potrivit de a face să 
progreseze inteligența a deschis o amplă perspectivă şi asupra 
problemelor învățării, cuprinse acum sub semnul altor teorii şi 
ipoteze. Cercetările experimentale asupra activităţii nervoase 
superioare s-au extins pe un lung parcurs, evidențiind continuu 
faptul că în creier se realizează procese care îmbracă o formă 
perfectă ce se poate institui în model de organizare pentru orice 
activitate şi pentru orice proces de natură propriu oricărui sistem 
cibernetic. Paşii făcuți au ţintit captarea inteligenței umane în 
programe şi realizarea de strategii capabile de prestații inteligente. 
Din acest moment totul s-a direcționat spre o reflecţie 
epistemologică sincronă cu dorinţa de a sesiza şi a analiza cât mai 
în detaliu modul de a gândi al omului, cu sublinierea aspectelor ce 
pot fi abordate prin automatizare, cu aplicare în procesul învățării 


şi în cel al creaţiei. 

4.1. Legarea câmpului cercetării cu cel al învăţământului. 


Funcţiile ştiinţei și functiile învățământului 


Este o realitate faptul că analiza, pătrunderea modului de 
funcționare a sistemului nervos la nivel de microfuncționare, 
microprogramare a ajuns foarte departe, favorizând o mai bună 
reprezentare a funcţionării minţii şi chiar încercarea de modelare şi 
captare a inteligenţei umane în programe (cu realizarea de strategii 
capabile de prestații inteligente). Modelul inteligenței umane apare 
în urma acestor analize ca proces logic ce funcționează prin 
aplicarea repetată a unor reguli permise în interiorul unui limbaj. 

Acestea sunt auspiciile sub care cercetarea ştiinţifică 
amorsează o amplă acţiune de simulare a activităţii psihice 
superioare, încercând să cuprindă în programe cunoaşterea 
implicită sau explicită a unui expert, strategiile euristice aplicate de 
acesta. S-a intrat într-un proces de extensiune a ştiinţei care şi-a 
propus un ţel îndrăzneț: realizarea modelului ființei umane, proces 
în care calculatoarele se definesc ca prelungire a activității mintale. 

În planul gândirii filosofice se impune o mai veche dorință, 
cea a conturării soluţiei practice a unificării pe baza „claselor”, a 
criteriilor comune dominate de legi identice. Îndrăzneala 
concepției ar putea fi clarificată dacă am porni de la punctul de 
vedere formulat de Jean Piaget cu privire la epistemologia relaţiilor 


interdisciplinare, coroborată cu trimiterea la trei nivele în 

conexiune: multidisciplinaritate, interdisciplinaritate ŞI 
transdisciplinaritate. Aceasta din urmă este caracterizată ca o etapă 
ce nu se va mulțumi să se rezume la interacțiuni sau la reciprocitate 
între cercetări, ci va situa legăturile în interiorul unui sistem total, 
fără frontiere ferme între discipline. 

A prins contur punctul în care psihologia poate părea 
mulțumită, cel puţin pentru un timp, cercetarea modelând două 


aspecte esențiale: învăţarea văzută ca o construcție de modele 


interne, şi gândirea văzută ca o efectuare de operații asociativ- 


combinative asupra modelelor interne construite. Ceea ce odinioară 


era doar un vis prinde forme reale: posibilitatea apariției gândirii 
artificiale produsă de om. Pe firul istoriei însă nimic nou, căci 
posibilitatea automatizării gândirii se poate găsi în cartea Discurs 
asupra metodei a filosofului francez René Descartes. Cuprinsă însă 
sub o altă viziune ideea devine ideal al ştiinţei moderne, şi primul 
care şi-a asumat-o şi a emis-o ca idee în istoria ştiinţelor moderne a 
fost savantul român Ştefan Odobleja. 

O confruntare cu probleme atât de complexe vine să 
modifice sensibil viziunea noastră asupra realităților intuitiv- 
senzoriale, asupra mecanismului psihic uman, îmbrăcând forma 
unui memento în faţa acțiunii formatoare. Ceea ce este sigur ţine de 
faptul că nimeni nu-şi poate aroga dreptul de a dirija în condiții 
optime procesul învățării dacă nu îşi apropie rezultatele ştiinţelor 


care desluşesc mecanismele psihice. 

Poate părea paradoxal faptul că deşi fondul de cunoaştere s-a 
îmbogățit, multitudinea de informații nu este suficientă pe drumul 
spre adevărul omului. 

Întrebările ce se pun acum ne conduc direct spre modelele 
realizate de psihologia informaţională, modele care se pare că ne 
spun mult cu privire la modul propriu de acţiune al omului. Dar, 
dacă comparăm informațiile acestea cu cele pe care le primim din 
partea celor care s-au apropiat prin efort propriu de ştiinţă şi artă 
(cum ar fi savanții, creatorii, inventatorii) rămânem cu impresia că 
trecem razant pe lângă adevăr. 

O trimitere la fizicianul Victor Komarov, care vorbeşte de 
funcționarea gândirii la două niveluri, deschide poarta spre o 
înțelegere mai rafinată a demersurilor umane. „La nivelul superior 
se efectuează o analiză conştientă a faptelor, din care se trag 
concluzii bine gândite, iar la nivelul inferior se face munca de 
pregătire a lucrurilor.” * Cu referire la acest nivelul inferior şi la 
importanţa lui, Komarov aduce în discuţie un întreg spaţiu ce nu 
poate fi cuprins în scheme, nu poate fi reprezentat numeric; 
trimiterea se face la cei doi poli ai psihicului — volitivul şi afectivul 
— spaţii care circumscriu o temporalitate internă psihologică, 
incertă şi adesea situată la limita raționalului, dar prin care se 


realizează şi un act de cunoaştere a instituirii temporale. 


3 Viktor Komarov, Dincolo de autoritatea ştiinţei, Editura Politică, Bucureşti 
1985 

Se creionează tot mai evident contururile unui univers total 
diferit de acela pe care l-am putea programa, şi care, astfel nu se 
aliniază unei realități euclindiene în care temporalitatea este liniară. 
Este momentul în care trebuie să mai amintim odată că în acest 
punct al analogiei dintre funcționarea inteligenţei artificiale şi 
funcționarea gândirii umane, însăşi psihologia cognitivă este cea 
care subliniază faptul că procesul calculatoriu trebuie considerat la 
nivel foarte general, ca simplă transformare de expresii, formule 
guvernate de reguli. Este însă de dezvăluit ceea ce se petrece în 
spatele acestor demersuri, unde stă unul cu valoare fundamentală 
pentru gândirea umană: procesul memoriei. Mai exact, memoria de 
lungă durată, care presupune un substrat în care informația trece, 
dar despre care ştiinţa (cercetarea de psihofiziologie) nu poate 
spune încă ceva deosebit. Aici formalizarea matematică şi 
interpretarea preced cunoaşterea realității biologice. 

Informația stocată în sistemul nervos rămâne strict legată de 
individ şi dispare odată cu el — fapt ce adevereşte ideea formulată 
de Ortega y Gasset ce susţine că omul nu are o natură, ci o istorie. 
Cunoaşterea chiar vine să adeverească acest fapt. În realitate se 
acutizează antinomia model logic / model uman, şi se adevereşte 
faptul că utilizarea modelelor neurocibernetice îşi epuizează forţele 
în faţa unor fenomene de care creaţia şi învățarea sunt instrinsec 
legate. Ne referim la conştiinţă ca substrat şi construcție ce 


angajează interacțiunea mentalului cu afectivul şi volitivul. 

Cercetătorul este acum cuprins de sentimentul că adevărul se 
îndepărtează, că acesta ar trebui căutat în altă parte. 

Este o stare de spirit pe care o trăiau cu decenii înainte mari 
creatori, gânditori, printre care compozitorul Olivier Messiaen, 
care considera, încă în deceniul şapte al secolului trecut, că „trăim 
într-o epocă teribilă. Istoria omenirii ne oferă imaginea unui obiect 
care cade. Cu cât se apropie mai mult de punctul de cădere, cu atât 
mai mult viteza lui creşte... Timp de secole oamenii s-au mulțumit 
să facă lucruri foarte puţin diferite, şi deodată în acest secol, şi mai 
ales în ultimele decenii, fiecare zi trebuia să aducă o nouă invenţie. 
Se observă îndepărtându-se pragul adevărului...” % 

În viziunea lui Constantin Noica ideea de adevăr, idee spre 
care ne îndreptăm, nu poate fi desprinsă de aceea a unui hotărâte 
orientări spre ştiinţă, spre virtuțile acesteia. Spirit răzbătător şi de 
mare fineţe, Noica vine însă cu observaţia: „Fizicienii trăiesc sub 
sublimul matematicii care e un blestem pentru ei. Vrem să obţinem 
pe drumul acesta adevărul — dar obținem numai exactitatea. Mai 
precis, cădem de acord la nivelul exactității, dar nimeni nu este în 
stare să urce mai departe, pentru că dacă încerci să urci mai departe 


— tot restul cade.” 4! 


“ R, Lion, Interviu cu Olivier Messiaen, în Le Courrier de France, Paris, nr. 
64, 1968 

+1 Constantin Noica, „Exactitate şi adevăr” în Cartea Interferenţelor, Editura 
Ştiinţifică şi Encicolpedică, Bucureşti 1985, p. 175 

Cele două concepte la care face referire Constantin Noica 
sunt exact cele care ne trezesc din iluzia că prin rațiune vom ajunge 
să stăpânim şi să cucerim câmpurile formării personalității. Ceea 
ce ne oferă modelele realizate în spiritul euristicilor generale se 
pare că oferă mai degrabă o imagine înjumătățită, simplificată 
despre funcționarea cognitivă; şi aceasta în vreme ce procesul de 
creație îl mărturiseşte pe om ca ființă integrală-unicat, iar procesul 
de învăţare este unul intim conjugat cu problemele de filosofia 
minții. 

Sunt totuşi de surprins cele câteva lucruri care ne spun ceva 
despre adevăr, despre adevărul care zace în exactitate; este 
adevărul pe care ştiinţa şi tehnologia îl oferă acum mai tuturor 
domeniilor. Programele informaționale create pentru rezolvarea 
problemelor într-un mod asemănător subiectului uman au fost cele 
care au generat mari speranţe, încă cu decenii în urmă. În realitate, 
într-o zbatere şi căutare continuă, diferite planuri ale cunoaşterii s- 
au interpenetrat şi disciplinele de tip experienţial şi-au dezvoltat o 
componentă teoretică, speculativă, iar analiticul a cucerit tot mai 
mult spaţiu, penetrând chiar şi în domeniul creaţiei muzicale. În 
opinia unor gânditori, inserarea într-un asemenea mers a răspuns 
necesităţii de a ţine pasul cu evoluția. Integrarea noului şi 
racordarea la valorile câştigate în cercetare au presupus o acţiune 
simultană, o stare de sinergie care a susținut capacitatea de înnoire 


în gândire. 

Este acțiunea în care s-au înscris şi parte din forurile sau 
instituțiile şcolare, conştiente de faptul că fără oameni bine 
pregătiți toate descoperirile, soluțiile şi formulele oferite de 
cercetare rămân literă moartă. Sunt institute de învăţământ care au 
luat atitudine în timp oportun, pretinzând profesorilor să-şi apropie 
cele mai noi tehnici de lucru, cu ajutorul unor cursuri de însuşire a 
tehnologiilor moderne. 

Manifestând înţelegere față de un demers cu caracter 
novator, compozitorii au fost printre primi care s-au îndreptat din 
timp spre ţintă, vizând înglobarea limbajelor de programare şi 
crearea de linii de convergență salvatoare între gândirea 
computaţională şi gândirea artistic- muzicală. În realitate s-a 
conturat o nouă dimensiune — cea informaţională a comunicării — 
care se voia confirmată drept prelungire a activității mintale a 
omului. În concepţia unor compozitori precum Anatol Vieru, Aurel 
Stroe, Lucian Meţianu şi alții, s-a apreciat chiar că am intra în 
aporii dacă nu am integra noul şi nu ne-am racorda la valorile 
propuse de cercetare. Orizontul deschis a condus spre un alt tip de 
gândire, gândirea algoritmică, care a intervenit într-un moment ce 
răspundea la alte probleme, ca de pildă aceea a păstrării şi 
valorificării informației care a expandat şi în domeniul artei. S-a 
conturat despărțirea a două linii de gândire: gândirea algoritmică, 
bazată pe matematică computațională şi gândirea umană care 


funcționează în plan creativ oarecum la două nivele. Apelul la 

această modalitate care şi-a asigurat un loc aparte în mediul de 
creație şi în cel de învăţare, apărea pe deplin justificată prin 
întrepătrunderea planurilor cunoaşterii şi a locului pe care 
analiticul şi speculativul l-au cucerit în domeniul umanului. 

În spaţiul artistic-muzical o întreagă orientare — secțiune ce a 
primit şi numele de algoritmică — s-a afirmat într-un mare centru 
muzical în Germania, la Darmstadt, centru cunoscut prin afirmarea 
unei atari direcții de gândire. Marea majoritate a muzicienilor au 
înțeles acţiunea şi au interpretat mişcarea ca un transfer al actului 
compozițional spre calculator. În relaţia artă-ştiință-tehnologie 
compozitorii au punctele lor de vedere bine susținute. Aşa spre 
pildă, compozitoul Anatol Vieru socoteşte pe deplin justificat 
apelul la o mişcare a vremii — cea de automatizare modernă — ca 
una ce a pătruns în aproape toate domeniile vieţii. În planul creaţiei 
există situaţii în care automatizarea unor acţiuni devine necesară. 
„Chiar şi atunci, în momentul în care creăm, nu putem înainta fără 
a algoritmiza şi automatiza o seamă de operaţiuni.” ° 

Este vorba de o atitudine la care se adaugă şi unele 
argumente în favoarea cărora pledează mulți alți compozitori, 
precum Aurel Stroe, care susține că i-au devenit necesare 
mijloace noi de lucru pentru a putea stăpâni domeniul pe care a 


început să şi-l făurească. „Creația devine o fântână care curge 


2 Anatol Vieru, Cuvinte despre sunete. Editura Muzicală, Bucureşti 1986, p. 
66 

neîncetat, simbol al devenirii şi al permanenţei, o muzică 
evoluând continuu ca o energie în mişcare. O cantitate imensă de 
muzică — sute de ore care trebuie realizate sub semnul unei 
viziuni şi a unor posibilități multiple ce se deschid în fiecare 
moment, dând naştere unui arbore... Sunt idei ce m-au condus 
treptat la teoretizarea unei clase de compoziţii muzicale, 
compozitorului fiindu-i dat să înfăptuiască acum nu o compoziţie, 
ci o clasă de compoziţie. Aici calculatorii electronici devin 
necesari, căci aceste mijloace te antrenează să scrii compoziţii cu 
multe sunete, şi azi dispunem de multă informaţie muzicală.” fa 
În faţa unui asemenea mod de gândire şi de lucru, la care au 
aderat mulți creatori, se impune autorial dubla specializare. Este 
fondul pe care s-au aşezat şi unii artişti plasticieni;, facem 
trimiterea la Eugen Gustea, informatician şi plastician care 
pledează pentru legătura cu lumea ordinatoarelor. Întrebat dacă 
gândeşte artistic sau prin calculator, Eugen Gustea a susținut că 
gândirea e independentă față de suportul material, ordinatorul 
intervenind ca o unealtă, iar ideile fiind deasupra. Sigur că există 
diferențe semnificative în felul în care este concepută arta şi ne 
trebuie şi cunoştiințe de filosofie, susține acelaşi Eugen Gustea, 
căci doar astfel se pot deschid orizonturile. Traducerea în fapt a 


unui asemenea mod de lucru presupune accent pe ideea de 


8 Aurel Stroe, Oreste-o raportare esențială, Revista Secolul 20, Bucureşti, nr. 
6-7/1983,p. 27 

structurare, construire de structuri, care apoi se listează şi cărora 
li se adaugă reguli şi restricții de operare, toate cuprinse într-un 
algoritm de calcul. Operând în baza acestora şi în spiritul unei 
gramatici generative se obțin combinaţii de mare varietate. 

Nu se poate nega faptul că în urma unui asemenea proces, 
gândirea se îmbogăţeşte în sensul că se sistematizează, se 
organizează, câştigă coerență; dar există şi un element care nu se 
articulează în relația cu computerul, şi aceasta este expresia. 
Deasupra de toate calculatorul rămâne indispensabil în gestiunea 
sonoră, acolo unde există o cantitate mare de informaţie. 

Nu putem infera asupra importanței şi valorii apelului la 
calculator dacă nu insistăm pe fondul problemei, cel legat de 
natura gândirii algoritmice. Ideea nu poate fi nicicum eludată 
dacă vrem să răspundem la întrebarea: poate deveni automatul 
congenital pentru procesul de creație ? 

Există nişte condiții care în viziunea compozitorului Anatol 
Vieru se concretizează în : 

1. forţa automatului de a asigura coerență 

2. obligația de a fi relevant; dar pentru a deveni relevant, un 
automat trebuie să se articuleze cu anumite date 
psihologice, trecând astfel în planul sensibil. Sondând 
terenul psihologic, reactualizăm o întreagă problematică 


fenomenologică (muzicală). 

În congruență cu aceste puncte de vedere, o altă 
personalitate din domeniul literaturii, Ana Blandiana, îşi preciza 
poziția într-o emisiune radiodifuzată, opinând pentru ideea 
imposibilității instaurării unui dialog firesc între creator şi 
automat, din moment ce acesta impietează asupra libertăţii de 
alegere, de acțiune. „Pentru mine ceva esențial dispare prin 
computer, chiar mai grav, căci am sentimentul că prin calculator 
mi se ia ceva. Prin calculator încercăm să fim altfel decât natura, 
ne distrugem sinele. Or, sinele e taina fiecăruia şi inspirația e 
legată de acest ochi interior.” 

Ceea ce este surprinzător este faptul că tocmai specialiştii 
din domeniul informațional au fost cei care au încercat să 
surprindă şi să distingă liniile şi planurile mentale conştiente şi 
subconştiente, rolul şi calitatea acestora şi modul în care ele se 
intersectează cu ordinatorul. Conceptele cu care aceşti specialişti 
operează sunt cele de inteligență, judecată de adevăr, caracter 
algoritmic, conştiinţă, apreciere artistică. 

Pornind de la prezumpția că judecățile noastre sunt 
manifestări ale conştiinţei, cercetătorii au căutat să înțeleagă şi să 
justifice de ce se susține că semnul distinctiv al existenţei 
conştiinţei îl constituie formarea nealgoritmică a judecăților. 
Răspunsul nu a putut veni din partea adepților inteligenţei 
artificiale, căci aceştia nu au găsit nici un concept şi nici o 


modalitate care să le spună cum anume ar putea fi programată pe 


109 


calculator o judecată de adevăr. Cercetarea de psihologie 
experimentală a pus însă în evidență faptul că la baza impresiilor 
noastre conştiente nu stau lucrurile direct accesibile conştiinţei, 
acestea trebuind a fi căutate la un nivel mai profund decât cel al 
gândurilor de care suntem conştienţi. Aici sunt meritorii punctele 
de vedere formulate de marele matematician Penrose, care 
apreciază că „judecăţile nealgoritmice sunt chiar impresiile 
noastre conştiente... şi în gândirea noastră conştientă există ceva 
nealgoritmic.” * 

Concluzia la care se ajunge, anume că nu se poate stabili 
niciodată un adevăr pe cale algoritmică, ne conduce fără ocoliş 
spre importanta problemă a adevărului. Domeniul artistic, ca unul 
în care distincția dintre adevăr şi fals (frumos şi urât) constituie 
semnul distinctiv al conştiinţei, ne obligă să stăruim, căci 
fenomenul muzical este unul de conştiinţă, idee la care nu mai 
avem de adăugat decât faptul că ameliorarea pe care minunatul 
instrument (calculatorul) o aduce, nu poate prevala în faţa a ceea 


ce se eludează, se pierde — expresia. 


4 Roger Penrose, op. cit. p. 73 

Motto 


Răul viitorului nu vine din încrederea 
prea mare în ştiinţă, 
ci chiar din aceea în tehnologie. 


Pierre Henry 


Este limpede că artele în vremea noastră au încetat să existe 
independent, că ele se integrează civilizaţiei tehnico-ştiințifice şi 
se justifică prin locul lor în această civilizaţie. 

Nici învățământul nu poate doar să înregistreze fenomenul, 
ci trebuie să participe la direcționarea lui, legând cele două capete 
psihologie-tehnologie. Dornică să cuprindă şi asimileze parte din 
bunurile pe care cercetarea ştiinţifică şi tehnologică le-a adus la 
suprafață, asocierea ideii de învăţare cu ordinatorul amorsează 
deodată o sumă de probleme ce se cer clarificate. În realitate 
suntem între doi poli: pedagogie, care presupune spirit de creaţie, 
şi tehnologie care se manifestă cu o forță deosebită în proliferarea 
de mijloace materiale ce îşi propun să sprijine actul învățării. 

Da capo se formulează o întrebare fundamentală: cum 
poate ştiinţa educaţiei profita de pe urma ştiinţei informației? 
Suntem într-o cumpănă din care nu se poate ieşi numai dacă 
reflectăm asupra ideii de învăţare care se configurează ca una din 
cele mai complexe activități ale psihicului. Deşi este pusă de 
veacuri, problema învăţării apare incredibil de aproape de sensul 


unui concept al timpurilor moderne — cibernetica. 

Cibernetica, concept ce apare în gândirea antică grecească 
(kybernathos), este întâlnită în dialogurile platoniciene, mai 
precis în celebrul dialog cu Gorgias, şi este pusă în strânsă relație 
cu educaţia. Sensul care i s-a dat este acela de acţiune de 
conducere. Perspectiva s-a deschis însă continuu până la a 
cuprinde ideea sub semnul perfecționării acțiunii, a cuprinderii 
procesului de formare sub semnul inovației, al performanței, 
concept direct legat de computer, de ordinatoare. S-a conturat cu 
precizie şi o direcţie a cunoaşterii — dimensiunea informaţională, 
opusă dimensiunii emoţionale de care este legat actul formării, al 
învăţării. Întrebarea care se pune este: cât de aproape e 
dimensiunea informațională de procesul învățării, de actul 
formării? Răspunsul se pare că ni-l oferă, în mod surprinzător, 
chiar cercetătorii legați de această orientare — informaticieni, cei 
care au luat în discuţie procesele ce nu pot fi programate. Între 
acestea a fost inclus, pe primul loc, fenomenul subiectiv al 
conştiinţei, unul care deţine atribute calitative ce exclud complet 
posibilitatea de a le deduce dintr-o îmbinare a principiilor fizice 
cunoscute azi. Ei bine, omul, atunci când merge spre cunoaştere, 
acționează conform cu participarea sa la un logos ce vine din 
profunzimile sale şi care ilustrează un mecanism care este în 
realitate o sumă de mecansime, şi între care conştiinţa are rol de 


instrument de control. 

În plan artistic-muzical actul de învăţare este unul care 
presupune un apreciabil coeficient de cultură a spiritului şi minţii, 
elemente ce nu pot fi cuprinse integral în programe, elemente 
care nu se traduc şi nu se împrumută. 

Alături se aşează încă un factor de aceeaşi esență pentru 
procesul creaţiei şi învăţării: ne referim la decizie, act ce aduce o 
notă specială, situând procesul deodată între exactitate şi 
inexactitate, stare pe care însuşi modul de funcționare a creierului 
îl confirmă — principiul incertitudinii. Se configurează deci o 
sumă de elemente care pot favoriza trecerea unui prag — cel al 
conştiinţei ca o a patra dimensiune pe lângă memorie, gândire şi 
afect, dimensiuni pe care nu le găsim în cooperare în nici un loc 
în procesul informaţional. 

Intrarea pe făgaşul dimensiunii informaționale — şi ne 
referim aici în special la procesul învățării, un proces petrecut în 
dialog maieutic — conduce spre o îndepărtare lentă dar sigură de 
ceea ce se instituie în stare naturală, firească pentru procesul 
învăţării, adică: schimb de idei, descoperire, căutare, comunicare, 
trăire în act, relație om-om, realități care au nevoire de stări, de 
convingeri. Ori, până astăzi nici o tehnologie didactică, oricât de 
rafinată ar fi, nu a reuşit să rezolve automat problema motivaţiei 
învăţării. Şi totuşi nu vom trece cu vederea peste potenţele proprii 
dimensiunii informaţionale, peste valenţele cu care ea vine, şi 


între acestea se înscriu: o mare economie intelectuală, un mare 

progres în igiena cerebrală (de acțiune mentală), o creştere 
considerabilă a randamentului gândirii şi realizarea unei 
echivalenţe intrinseci între psihic şi fizic — mecansimul gândirii 
fondându-se pe ideea circularității, a reversibilităţii între psihic şi 
realitate. Dar, în pofida acestor favoruri pe care operarea pe baza 
gândirii algoritmice le oferă, analiza acţiunilor concrete, a 
experimentelor realizate a scos în evidență realități deloc 
îmbucurătoare pentru practica învăţării. În acest sens se vorbeşte 
despre faptul că automatele, calculatoarele electronice oricât de 
perfecționate, sunt cel mai bine valorificate în legătură cu 
predarea faptelor şi operaţiilor. Acţiuni mentale ca cele de 
analiză, judecată, înțelegere, formulare de adevăr şi intervenție 
creatoare rămân însă tot atâtea capacități ce se situează încă în 
mare măsură în afara sferei de activitate a calculatorului. 
Ordinatoarele pot fi socotite instrumente cărora nu le este 
propriu apelul la forme de mare fineţe cum este logica intuiției, 
formulă în spatele căreia stă experienţa omului — sursă a tuturor 
stărilor intrate în conştiinţă. Tehnologia îşi afirmă însă forța 
continuu, tendința spre perfecționare devenindu-i congenitală. 
Constituită într-o contramişcare, ea surprinde prin realități care 
trădează voința şi ambiția de a transfera instrumentelor 
electronice o a doua dimensiune, una socotită proprie omului — 
cea de creaţie. Sunt preocupări care se instituie în invenţii cu 


funcţii de stimulare şi creştere a performanţelor cerebrale. 

Aparate precum computerul „Super Mind” sau „Brain 
Supercharger” sunt concepute pentru atingerea unor performanţe 
speciale prin care se realizează îmbunătățirea coeficienţilor de 
inteligenţă, creşterea vitezei de învăţare, creşterea clarității minții, 
a creativității şi imaginației şi chiar stăpânirea stresului şi 
anxietăţii. Autorii lor țin însă să atragă atenţia asupra faptului că 
aceste produse nu şi-au făcut încă proba timpului, iar specialiştii 
nu le acordă deplin suport. 

Mersul în allegro, definitoriu pentru direcția tehnologiei 
moderne, ținteşte spre investirea calculatorului cu statut de 
instrument intelectual care vrea să ia în posesie mintea umană, 
încredințând-o pe aceasta mijloacelor electronice de informație. 
Pentru moment se ignoră fapte esenţiale, adevăruri de bază ca 
spre pildă cel care ne spune că sistemul biologic şi cel tehnic au 
la bază cu totul alte mecanisme interne, ele fiind de esențe 
diferite. Gânditori precum Constantin Noica concentrează totul în 
formule ce vizează adevărul omului, apreciind că „acesta (omul) 
este un ocean fără hotar şi de nemăsurat.” Sub semnul unui atare 
orizont, sistemul logic poate fi înţeles fie ca o serie de ecuaţii, fie 
ca un sistem mecanic ori electric, fie ca un program de calculator 
ultraperfecționat, care însă nu poate ajunge la o înţelegere a 
modului propriu de acţiune al omului, pentru că acesta pretinde 
apropierea de realitate în aşa fel încât experienţa să fie şi să aibă 


justificări în interior, să provoace stări, să genereze motivații. 

Nu poate fi însă nicidecum subestimată valoarea acestei 
linii de gândire care excelează prin precizie, claritate, coerență, 
incluzând influența asupra formării unor deprinderi complexe ce 
trec printr-o fază cognitivă, apoi printr-o fază de consolidare, 
ajungând în final la automatizare. Este un mers spre rațional care 
confirmă ideea că omul se universalizează prin rațiune, dar nu se 
împlineşte şi nu se distinge decât prin sensibilitate, prin modul în 
care se îngemănează rațiunea şi afectul; şi pentru aceasta avem 
toate motivele a gândi cu seriozitate asupra modului în care vom 
imagina programele de formare a personalității. 

Concluzionăm asupra valorii şi aportului tehnologiei 
moderne printr-o referire la explorările legate de dezvoltarea 
capacităților inteligenţei umane. S-a înţeles demult că febrilitatea 
căutărilor în acest plan a atins un punct de vârf, şi după ce a 
împrumutat — prin informaţie — un mare număr de trăsături ale 
acțiunilor umane, maşina (calculatorul) ni le-a restituit sub formă 
de analogii. 

Cea mai evoluată maşină informațională, ținând seama de 
ce se întâmplă în neuropsihic, a făcut pasul spre realizarea 
modelului bazat pe metafora creier, dovedind astfel o atentă 
preocupare pentru problematica inteligenţei umane. Sunt 
explorări ce facilitează acum trecerea spre problematica învățării, 
pregătind calea spre o înțelegere mai suplă a legăturilor dintre 


tehnologie şi învăţare. 

Punctul nostru de pornire stă în sugestiile pe care două din 
mijloacele de operare ni le sugerează: speed reading-ul şi speed 
learning-ul, modalități ce susțin conceptul de performanță. 
Aceste tehnici răspund de fapt unor aspirații şi exigențe ale 
timpului prezent, în care dorința de a cuprinde cât mai multă 
informație în cât mai scurt timp a devenit un deziderat. 
Cercetătorii preocupaţi de problemă susțin că practicarea acestor 
două tehnici, care presupun exercițiu mental, întăresc circuitele 
neuronale, făcând ca milioane de neuroni să acţioneze 
concordant. Noţiunea de „one minute learner” introdusă de Ron 
Gross traduce ideea unui exercițiu care pretinde o intensă 
concentrare şi contribuie la creşterea performanțelor. 

Prin legătura tehnologia-învăţare se conturează şi un nou tip 
de gândire care oferă posibilitatea şi condiţia reinterpretării unor 
puncte de vedere ce duc până la demolarea ideii de opoziţie 
existentă între spiritul tehnologiei moderne şi cel de competență 
(propriu spiritului învățării). 

Ne vom sprijini punctul de vedere pe sugestiile, indicațiile 
de detaliu pe care cercetători precum P.Tarcher Jeremy le oferă 
cu privire la practicarea unor tehnici, în speță cele de speed 
reading. 

După opinia acestui cercetător, atingerea țelului pe care îl 
propune un asemenea exerciţiu (cel de citire rapidă) nu poate fi 


realizat prin cuprinderea în imagine vizuală a întregului, ci prin 

descoperirea şi localizarea noţiunilor cheie, a celor care dau 


înțeles şi semnificaţie textului (s.n.) Credem că la o asemenea 


modalitate se face apel în exemplul oferit de marele compozitor 
George Enescu, care după o singură parcurgere a unei partiturii, a 
dirijat lucrarea fără apel la aceasta. Sunt căi, parcursuri ce fac 
posibilă întrepătrunderea celor două concepte, de performanţă şi 
competență, aceasta din urmă pretinzînd înțelegerea textului 
(muzical) şi relevarea semnificației lui. Ni se sugerează un drum 
care ocoleşte cantitatea pentru a deschide calea spre integrarea în 
acțiune a gândirii. 

Intrarea în orizontul larg şi complex al învăţării presupune 
acum asimilarea acestui fond copleşitor de cunoaştere şi 
transferul acestor mijloace — într-un efort însoțit de un nissus 
formativus — spre valorile importante pentru om. Realizarea 
acestui demers este condiționat şi de existenţa fondului 
motivațional puternic, ce este un cumulator de energii, impulsuri 
şi stări care acționând toate din interior spre exterior, fac posibilă 
depăşirea momentelor de cumpănă. 

Din ceea ce am reuşit să descifrăm, fără a putea însă 
înțelege totul, operarea în spiritul transdisciplinarității apare — hic 
et nunc — ca una salvatoare, deschizătoare de orizont. Aceasta 
pentru că transdiscplinaritatea este ideea ce are preeminență de 
mai multe ori în planul pedagogiei, domeniu care se bazează pe 


transfer de cunoştinţe şi de valori autentice. Apar şi dificultăți ce 

nu sunt uşor de surmontat, căci spiritul transdisciplinarităţii cere 
unitate, unificarea gândirii sub specia unor formule absolute, de 
sorginte filosofică. Nu se poate înainta pe terenul formării doar 
prin ceea ce obţinem pe calea ştiinţei şi tehnologiei, pentru că 
formarea în spirit înseamnă cuprinderea multiplicității realităților. 
De aceea arhitectura unor programe, realizarea acestora devine 
extrem de dificilă căci ştiinţa şi cu deosebire tehnologia se închid 
uneori în fața problemelor ființei. Mari personalităţi care au 
gândit şi gândesc asupra procesului formării omului înclină să 
creadă că se poate intra pe această filieră prin cultivarea 
respectului pentru cultură, prin asimilarea valorilor culturale, într- 
un proces în care artei îi revine un mare rol. „Recea cumpăn-a 
gândirii” — versul eminescian — îşi subliniază din plin forța de 
vector în acțiune, polemica gândului cu sine însuşi, spiritul cu 
încărcătură filosofică fiind cel care trebuie să ne călăuzească spre 
adevăr. Când vorbim despre educaţie nu putem ignora ipostazele 
eului: eul real, eul ideal şi eul dorinței, ipostaze ce coexistă şi care 
intervin în procesul de educaţie, înțeles ca proces antropologic 
complex, ce asociază cunoaşterea, intercunoaşterea, 
autocunoaşterea şi autoeducația. 

Şcoala are astăzi nevoie mai mult ca oricând de mari spirite, 
de oameni dispuşi şi pregătiți a învăţa continuu, şi care nu vor 
spune niciodată „am aflat adevărul”, ci mai curând că „am aflat 


un adevăr”. Şcoala românească, pe parcursul unui drum care a 

depăşit un veac, s-a impus prin mari oameni, personalități ce au 
marcat nu doar drumul şcolii româneşti, ci chiar şi pe cel al 
culturii europene. Între personalităţile cu valoare plurivalentă 
amintite deja într-un alt moment al studiului, alăturăm alte câteva 
mai aproape de timpul nostru, cum ar fi savantul Ştefan Odobleja, 
autor al teoriei psihologiei consonantiste, Gheorghe Zapan, 
Grigore Moisil, Lucian Blaga, Nae Ionescu. Aceştia au marcat 
prin cultura lor destinul învățământului universitar românesc, 
practicând o filosofie a libertăţii şi admițând emergenţa unui 
dialog pe care am fi înclinați să îl numim polifonic: om-univers, 
rațional-irațional, materie-spirit. 

În momentul de față suntem însă în impas, pe de o parte 
pentru că nu ne îngrijim de formarea unor noi modele, iar pe de 
altă parte datorită uşurinţei cu care ne expediem ideea de tradiţie. 
Este de fapt punctul de la care ar trebui să pornim şi pe baza 
căruia ar trebui să facem proiecte care, în baza unei orientări 
filosofice, să tindă spre cultivarea valorilor, spre atragerea, 
reținerea şi favorizarea oamenilor de cea mai bună calitate. 

Învăţăm şi evoluăm mereu prin cultură, presupunând un 
ideal — acela al formării personalității umane — idealul 
dintotdeauna al şcolii. Intervine întrebarea: oare suntem în afara 
unei filosofii a educației, idee atât de intim legat cu cea de 
pedagogie? Fenomenul formării — act de cultură — presupune 


calitate, calitate legată prioritar de omul chemat să o facă, 

progresul şcolii implicând în primul rând o transformare 
interioară a omului de şcoală, a modului în care s-a format acesta, 
a modului în care gândeşte, căci acesta gândeşte după cum s-a 
format. Este de mers spre om, nu în separare, ci în unitate, în 
confluență cu valorile ştiinţei şi filosofiei, presupunând pedagogia 
care nu poate fi înțeleasă decât în unitate cu filosofia. Tot efortul 
trebuie centrat acum pe formarea şi perfecționarea profesorului 
înțeleasă ca determinativ al procesului didactic, forțând şi 
introducerea în relaţia discipol-magistru a noțiunii de cultură a 
profesorului privită din două unghiuri: cultură de specialitate şi 
cultură pedagogică. Realitatea ne spune însă că sub acest aspect, 
în ciuda unor tradiţii valoroase, suntem în sfera „insuficientului”. 
Dacă se pune problema unui elitism cultural (şi trebuie să se 
pună, căci fără de acesta nu se poate face mare lucru în cultură) 
apare ca esenţială regândirea unor paradigme fundamentale ale 
procesului formării ca proces cu o dinamică şi legi proprii, 
îndeplinind funcţii noologice. Punctul crucial stă în preajma 
procesului în care se reuneşte cognitivul cu pragmaticul sau 
operaționalul. 

Aşadar avem nevoie de o dezbatere sub semnul adevărului 
— adevărul omului — omul paideic care în viziunea filosofului 
Constantin Noica se traduce în posibilitatea ca individul să-şi 
împlinească ființa, ori împlinirea ca ființă se face doar prin 


cultură, omul neputând fi decât în cultură. 

Noi suntem însă în luptă cu timpul, iar o epistemologie a 
formării nu poate fi conturată în ciuda acestor realităţi şi în afara 
corelării cu valorile tradiţiei autentice. Mai întâi se cere o ieşire 
din sistem şi apoi o deschidere spre viitor, acestea fără a ne 
întoarce cu spatele la trecut. Am avut direcții, am avut tradiţii, o 
cunoaştere ce a statuat evoluția până la un punct, acum însă 
progresul implică o transformare ce nu exclude deloc ideea de 
libertate. 

Conturarea de soluţii nu este uşoară, mai ales acum când 
însăşi clasa profesorală este extrem de diversificată şi neomogenă 
ca mentalitate. Sunt aici o sumă de cauze care pretind ca omul de 
şcoală să fie motivat, căci el este departe de a fi un funcționar, 
rolul dorit fiind cel de „apostol”, care are imensa misiune de a 
face operaţional întregul potențial de creativitate al tineretului 


care îi este dat pe mână. 

5. Școala românească între tradiţie şi 
modernitate. Ideile unor personalităţi 
ce au luminat orizontul formării 


Motto 


» Tradiția poate fi uitată, 


= 3 


dar niciodată ucisă. 


Nicoale Iorga 


Într-un proiect de viitor va trebui cuprins un ansamblu de 
reguli ce privesc atât organizarea procesului de formare a 
corpului profesoral, cât şi acela al perfecționării acestuia. Şcoala, 
nefiind un domeniu deschis unor continue încercări, pretinde un 
contact cu cei care au gândit asupra unor asemenea proiecte şi au 
creat modele. 

Situația învățământului muzical românesc de acum opt 
decenii a reuşit să ofere profesorului un statut demn, acesta 
nefiind integrat până atunci în clasa profesorală. Termenii în care 
s-a făcut posibilă această integrare dezvăluie însă spiritul de 
exigență sub care s-a operat cu atât de mult timp înainte. Ne 
găseam în deceniul trei al secolului XX (anul 1928) când, odată 
cu înființarea Seminarului Pedagogic, era condiționată încadrarea 
maeștrilor între profesori, cu aceleaşi drepturi de absolvire a 
Conservatorului de Muzică, dar şi a Seminarului Pedagogic, 


instituție care conferea capacitate pedagogică. In acel moment 

istoric dispuneam de astfel de instituţii, precum Seminarul 
Pedagogic, care avea un statut de înaltă ținută profesională, în 
care lucrau personalități de prestigiu sub mâna cărora se realizau 
valoroase experimente în plan pedagogic. Seminariile pedagogice 
erau adevărate „staţii pilot”, în care se puteau aplica noi metode şi 
procedee experimentate anterior în alte şcoli. Nu se poate trece cu 
vederea nici faptul că Seminarul Pedagogic Universitar crea 
condiții favorabile pentru determinarea unei atitudini 
corespunzătoare față de cariera didactică. Se ştia că acela care îşi 
începea activitatea aici era hotărât să devină profesor. Or, din 
punct de vedere psihologic lucru acesta avea o mare importanţă: 
obținerea calității apărea ca rod aşteptat al unor eforturi. Un an 
petrecut în acest institut avea calitatea de a-l familiariza pe 
candidat cu problemele şcolii. 

Ideea care rămâne şi trebuie regândită este aceea a unor 
serioase studii cu caracter pedagogic şi psihologic. Acestea sunt 
astăzi superficial concepute şi insuficient organizate. Direcţia în 
care se acționează în alte ţări pledează pentru operare in actu, prin 
legarea teoreticului de practic. Astfel, la Institutul pentru Educaţie 
Muzicală de pe lângă Universitatea „Justus Liebing Giessen” din 
Germania, diploma de profesor de muzică se obţine numai după 
încheierea activităţii de practică la catedră, acțiune desfăşurată pe 
parcursul a trei semestre. Să notăm că pentru desfăşurarea acestor 


activități Institutul dispune de condiţii speciale, activitate în şcoli 

de aplicație. Nu poate fi deloc ignorat faptul că realizarea 
activităților de predare se desfăşoară numai sub observaţia şi 
îndrumarea unor personalităţi cu o vastă experienţă la catedră. 

Cu decenii în urmă, chiar în generația din care am făcut 
parte, compozitorul şi profesorul Sigismund Toduţă, atunci rector 
al Conservatorului de Muzică „Gh. Dima” din Cluj, alături de 
profesorul Celestin Cherebeţiu, au avut menirea şi calitatea de a 
conduce activităţile de practică la catedră. Acestea au fost realități 
care ne-au conferit odată statut de model, statut pe care astăzi l- 
am cedat altor ţări care şi-au conservat mai bine moştenirea. 
Modele de această formă ne oferă astăzi şcoli superioare de 
muzică, precum cea suedeză, rusă, franceză, japoneză etc. 

Conceperea învățământului ca un sistem cu aferentație 
inversă, mai precis ca un sistem deschis a cărui dezvoltare şi 
perfecționare presupune receptivitate la exigenţele sociale şi 
capacitate de autoreglare, îndreptățeşte înscrierea la loc de frunte 
în domeniul investigaţiilor pedagogice a problematicii pe care o 
ridică posibilitatea şi condițiile de autoreglare optimă a 
sistemului, în vederea decelării disfuncțiilor lui sociopedagogice. 
Este un moment în care trebuie gândit la limita puterilor omului 
pentru schimbare, reînnoire substanţială a actului formării condus 
spre asimilarea valorilor culturale şi ştiinţifice. Avem nevoie de 
afirmarea unui ideal educativ, de repere morale şi de strategii care 


să îl susțină şi să sprijine adevărul şcolii, atât de intim legat de om 

şi de un travaliu al spiritului uman care este acum în deriva. Ar fi 
util de luat în considerare şi ideea că adevăratul domeniu al 
pedagogiei este posibilul — planul desluşirii şi împlinirii firii — iar 
în actul învăţării pedagogia este legată de talia personalității 
profesorului, şi totul implică o transformare interioară a omului, a 
modului în care se formează (fiind vorba de lumea interioară care 
va fi decisivă în viitor). Formula salvatoare pentru idealul propriu 
şcolii pare să se configureze prin gândurile poetei Ana Blandiana 
care într-una din creațiile sale (poezia „Ar trebui” din volumul 
Călcâiul vulnerabil) sugera că „ar trebui să ne naştem bătrâni/ să 
venim înţelepți/ să fim în stare de a hotărî soarta noastră în 
lume..” Ne putem deci salva prin propriile forţe, unele mai 
speciale, pe care omul le găseşte dacă coboară spre adâncurile 
sale, spre cele care îi confirmă superioaritatea. 

Capacitatea de a ne hotărî soarta noastră în lume apare mai 
mult ca oricând stringent legată de ideea formării omului, a 
atenției ce trebuie să o acordăm modelării spiritului acestuia. 
Aici, pedagogia neputând lucra singură, presupune o 
întrepătrundere cu alte ştiinţe pe care nu ar trebui să ezite să le 


folosească. 

6. Formarea omului de școală 
în relație cu virtuțile gândirii moderne 


Motto 


„Omul este făcut pentru a gândi 
şi toată datoria sa este de a gândi cum trebuie.” 


Blaise Pascal 


Noul dialog presupune deschiderea ştiinţei către fiinţă, către 
alte forme ale conştiinţei. Profesorul, omul dedicat şcolii, este om 
de cultură. Dar culturii trebuie să i te dedici pentru a te înscrie pe 
axa timpului. În cultura noastră numai teren de erudiție nu 
lipseşte, spune Constantin Noica, puțină muncă ar fi de ajuns. 
Filosoful sporeşte ideea formulată de Ana Blandiana, susținând 
că „este mai uşor să participi la destrămarea lumii, alături de 
propria-i entropie, decât să pui ordine, să te aşezi într-un rost.” 
Aşezarea într-un rost a şcolii obligă la sudarea cercetării cu 
învățarea, fapt greu de împlinit. Asupra acestei idei a insistat şi 
gânditorul Charles Peguy. 

Avem nevoie de o generaţie de intelectuali de mare calibru, 
de gânditori tineri care să rămână în universități. Asta ar pretinde 
ca universitățile să promoveze o formă intelectuală precisă şi 
severă, să atragă pe cei care îşi petrec timpul realizând studii, 


practicând un idiom comun între profesor şi cercetător. 

Schimbarea priveşte şi se îndreaptă spre paradigmele 
fundamentale ale studiului precum şi ale naturii şi funcționării 
învăţământului însuşi, în care cultura de specialitate să se 
găsească sprijintă şi sudată de cea pedagogică. 

Mai întâi ar trebui să scăpăm de prejudecata că învăţătura, 
ştiinţa câştigată în facultate este mai mult decât suficientă pentru 
viitorul profesor. Astăzi omul de şcoală este copleşit de încercări, 
este supus unor continue schimbări ce privesc pe rând conţinutul 
învățământului ca şi metodologia, tehnicile de lucru care reclamă 
o continuă aducere la zi. Stagnarea în care s-a intrat este legată în 
mod contradictoriu de momentul în care schemele ştiinţelor au 
explodat, cuprinzând şi domeniul disciplinelor artistice. 

Relaţionarea atâtor drumuri şi procese nu par a fi astăzi o 
preocupare a omului de şcoală; dimpotrivă, ochiul care priveşte 
atent realitatea constată că este mai degrabă vorba de o disociere 
sau o întîmplătoare întâlnire. Acum când studenţii sunt atraşi de 
spirite care se impun prin proprii contribuţii în plan tehnologic, 
medical, artistic etc., de cei care vor contura mediul noii 
universități, se cere intrat într-o altă ordine care priveşte 
deopotrivă formarea şi perfecționarea viitorului om de şcoală. 
Soliditatea instiuțiilor şcolare, a modului în care sunt gândite şi a 
valorii personalităților prezente între zidurile lor, disting pe 
englezi, germani, francezi, americani de un alt grup de state 


pentru care preocuparea pentru formarea şi orientarea legată 

continuu de competență şi performanță, a stat doar cu 
intermitențe în atenție. Astăzi pozițiile pe care le ocupă națiunile 
sunt corelate cu calitatea universităților care le pot asigura 
prestigiul. Cum se poate intra pe acest palier? — aceasta este 
întrebarea. 

Există o ordine dată în primul rând de preocuparea pentru 
perfecționarea procesului de formare, preocupare care este 
ilustrată apoi de contribuţiile realizate de oameni ieşiţi de pe 
băncile universităţii. Apoi, firesc, intervine criteriul relaționării 
procesului învățării cu cercetarea. Pe locul trei se instalează grija 
pentru didactică, şi asta pentru faptul că o apreciabilă parte din 
cei care termină studiile universitare revin în instituţii, devenind 
slujitori ai şcolii. 

Uitându-ne în urmă, nu găsim decât un moment în care ne- 
am situat în vârf şi am conturat un model şi un stil de operare 
impus de cel mai mare reformator al şcolii româneşti — Spiru 
Haret. Acestui mare om îi datorăm conturarea unui model al 
omului de şcoală — învățătorul — care pe bună dreptate şi-a 
câştigat, cum o spunea Camil Petrescu, numele de apostol al 
satului. 

În clipa de faţă trebuie să regândim totul, şi pentru asta ne 
trebuie forța de a părăsi căile bătătorite. În acest moment ne luăm 
curajul să sugerăm integrarea studentului înscris la secțiile 


profesorale la cursurile de pedagogie şi psihologie, pentru a se 

câştiga astfel o deschidere reală asupra domeniului. Din aceleaşi 
motive socotim firesc ca studenţii integrați la facultatea de 
muzicologie să urmeze cursul de filosofie în cadrul universităţii. 
Trebuie operat in mente et in actu, urmărind neîncetat efectul 
vizibil al muncii; acesta este în fapt şi spiritul pe care tinerii îl 
reclamă. Pentru profesor cuvântul de ordine este maxima 
competenţă, la care nu se poate ajunge decât eradicând disjuncția 
cultură tehnică (de specialitate) — cultură umanistă, în speţă 
formaţie artistică, formaţie pedagogică. 

O maieutică practicată azi în toată lumea civilizată trebuie 
adusă şi la noi de către un corp profesoral a cărui formație 
pedagogică să-i permită a fi în posesia unui instrumentar de 
investigație pe care să-l traducă în fapt. Aşadar pedagogia nu 
lucreză singură, ci în unire cu filofosia, psihologia şi biologia, dar 
psihologia, după opinia lui Gaston Bachelard, este cea care poate 
evidenția îndrăzneala cu care ştiinţa contemporană tratează unele 
aspecte ale gândirii. Condiţia primordială pentru ca profesorul 
însuşi să fie istoric, filolog, muzician şi în acelaşi timp pedagog, 
în sensul de a-şi însuşi ceea ce numim atitudine ştiinţifică, 
pretinde integrarea viitorului profesor într-o atmosferă de lucru, 
într-un mediu ce îi asigură o pregătire temeinică în baza unei 
informații bogate şi a unui anumit stil de muncă. Considerăm că 
într-o asemenea formă pasul de la formare la perfecționare se face 


aproape implicit, pentru că aşa cum susține Eduard Le Roi, „nu 

poţi păstra decât recucerind”. În spatele unor asemenea acţiuni e 
firesc să stea preocuparea permanentă pentru oferta de informaţii, 
pentru studii şi cercetări de specialitate, prezența în foruri 
ştiinţifice, organizare de colocvii şi sesiuni ştiinţifice. 

Nu credem că este prea mult dacă mai insistăm asupra altei 
idei, cea a comportamentului, cu reflecţie asupra unei opinii a lui 
Jean Piaget care aprecia că fără dragoste pentru profesie nu se 
nasc stări de spirit, stări care joacă un rol esențial în funcționarea 
inteligenţei. La acest punct de vedere adăugăm şi imaginea sub 
care savantul Albert Einstein îl cuprindea pe profesor, despre a 
cărui primă obligaţie spunea că este „să dea naştere la acea 
curiozitate divină pe care o posedă orice om sănătos, dar care de 
atâtea ori seacă prea de timpuriu.” 

Mai convingător şi încă o dată mai bogat în fluxul ideatic, 
omul deplin al culturii româneşti, Mihai Eminescu, oprindu-se la 
statutul şi personalitatea profesorului, făcea deosebirea între 
„oamenii învăţaţi dar fără talent propriu, adică purtători ai ştiinţei 
moarte, ce mi-i închipui ca o sală întunecată cu o uşă de intrare şi 
una de ieşire. Ideile străine intră pe o uşă, trec prin întunericul 
sălii şi ies prin cealaltă indiferente, sigure şi reci. În opoziţie stă 
capul unui om de talent care e ca o sală luminată cu pereți şi 
oglinzi. De afară vin ideile într-adevăr reci şi indiferente — dar ce 


societate, ce petrecere găsesc.” 

Cele două mari spirite aici citate deschid prin punctele de 
vedere exprimate o breşă spre un alt orizont, nu mai puţin plin de 
sens pentru cei cuprinşi în procesul formării: formatorul şi 
subiectul procesului. În subsidiar zac o serie de stări, fenomene 
cărora psihologia le dă atenţie şi importanţă aparte. Ne referim 
spre pildă la empatie, trăire alături de celălalt, curajul de a călca 
pe cărări nebătătorite, de a asuma responsabilități sau dimpotrivă, 
de a statua modalități care-i conferă linişte formatorului, dar 
prejudiciază dezvoltarea liberă a celui pornit pe drumul formării. 
De facto suntem în faţa unei realități asupra căreia nu s-a reflectat 
îndeajuns, timpul prezent dezvăluind posibilitatea naşterii unui 
hiatus între formatori, pe care Eminescu îi identifică ca purtători 
ai ştiinţei moarte, fără talent pentru comunicare. Într-o realitate în 
continuă schimbare, cu o dinamică de evoluţie greu de prevăzut, 
numărul celor ce au dorinţa şi curajul de a-şi exprima opţiunea, 
de a-şi manifesta spiritul într-un mod mai puţin asemănător cu 
ceea ce li se oferă este în creştere, de unde şi neconcordanţa ce 
apare între cei doi poli. Explicaţia pentru asemenea stări de 
lucruri stă chiar în dorinţa pentru schimbare, atât de proprie 
generaţiei tinere. Asupra acestui eu, al subiectului formării, eu 
care poate îmbrăca forme diverse de manifestare, trebuie să ne 
aplecăm pentru a putea conserva dialogul, comunicarea ca mijloc 


sigur de influențare. A ne cunoaşte unii pe alții este acum o 


132 


obligație despre care un capitol precum cel al psihologiei 
comportamentului ne atrage atenția. 

Astăzi cercetarea modernă de psihologie vorbeşte despre 
existența printre noi a unor subiecți supranumiţi „indigo 
children”, tineri inteligenţi şi creativi, rebeli față de autoritate şi 
sisteme. Cercetarea ne mai atrage atenția asupta faptului că 
aceştia sunt dotați cu un mare grad de empatie, cu dorinţa de a se 
implica în realizarea de proiecte. Parte dintre ei au capacitatea de 
a trece mai repede decât formatorii lor peste o realitate ce nu mai 
consună cu momentul, îndreptându-se spre o altă realitate, ca să 
nu spunem civilizaţie. Aceste trăsături şi opțiuni ce le sunt 
proprii, atât de intim legate de eul lor, pot duce uneori la o 
ruptură în comunicare. Aici şi acum cuvântul de ordine pentru 
conducătorul procesului de formare este competenţa 
profesională, preocuparea constantă pentru cunoaştere, cultură, 
pentru valorile ei, idei ce constituie o „minima moralia” esenţială 
devenirii ființei umane. Cuvântul perfecționare se aşează acum 
direct în față, cu plecare de la adevărul: cine nu urcă, coboară, 
cine nu creşte, decade. Ideea de stagnare poate fi învinsă dacă 
învățământul superior şi munca de cercetare rămân într-o strânsă 
legătură. 

Fără o asemenea colaborare toate descoperirile pe care 
ştiinţa le oferă şi de care pedagogia nu este străină, rămân literă 


moartă. 

Schimbarea reală se va produce doar în procesul învăţării, 
domeniu al desfăşurării depline a personalității. Aici se produce 
acea mobilare a spiritului printr-o „gimnastică intelectuală”, 
gândirea fiind supusă acestei practici. Formarea reală a 
instrumentelor rațiunii pretinde o ambianţă colectivă de cercetare 
experimentală, căci scopul educaţiei intelectuale nu este de a 
repeta sau păstra adevăruri gata făcute, ci de a favoriza naşterea 
noului. Deviza momentului este a învăța să cucereşti prin tine 
însuți adevărul, cu riscul d'y mettre le temps şi de a trece prin 
toate ocolurile pe care le presupune o activitate reală. Numai pe 
un asemenea fundament psihologic se ajunge la năzuinţa reală, 
care în opinia savantului Albert Einstein se concretizează în cele 
mai înalte bunuri ale omului — cunoaşterea şi creaţia artistică. În 
baza unei informații bogate se cere trecut la utilizarea optimală a 
metodelor care înlătură confuziile şi stările indecise. Experienţa 
trăită şi libertatea de a cerceta sunt condiţiile în afara cărora 
achiziția oricărei valori umane nu rămâne decât o iluzie. 

Între formele de desfăşurare a procesului de învățare (în 
instituțiile de învățământ superior) cursul universitar este cel care 
ocupă locul central, îmbrăcând el însuşi un apreciabil număr de 
modele, ca stil şi efect. Este însă cel puțin contradictorie 
menţinerea în prim-plan a unei formule de tip monologal, într-un 
moment în care tehnici ca interogația, euristica, problematizarea, 


sinectica sunt cele care răspund ideii de construire a unei 

metateorii, purtătoare a spiritului de revoluţie în ştiinţa predării. 
Cu privire la prelegerea universitară se impun acum clarificate 
câteva lucruri care îi definesc fondul şi locul ce îl ocupă încă în 
partea centrală a didacticii universitare. Prelegerea nu este nici 
metodă, nici mod, nici curs, ori conferință, ea reprezintă, după 
cum precizează profesorul Ion Străchinaru, „o formă de 
concepere şi efectuare organizată a procesului de învățământ 
superior, un sistem acțional în care se antrenează gândirea, se 
însuşesc şi se creează valori. Prelegerea universitară presupune 
concepție, proiectare şi stil.” Dacă reluăm formula lui Buffon — 
„le style, c'est l'homme même” — atunci ajungem la conceptul de 
personalitate, concept care implică ştiinţă şi artă în acțiunea 
didactică. Evoluţia instituţiei universitare este şi a rămas marcată 
în timp tocmai prin stilul prelegerii propriu unor mari spirite ce s- 
au impus prin ecuația lor personală. Impactul personalității 
profesorului este atât de important încât el poate stimula — sau 
inhiba angajarea celui ce învaţă, formarea sau deformarea 
personalității sale. Profesorii care s-au impus prin stilul lor, 
devenind puncte de reper pentru ascensiunea altor spirite, sunt şi 
cei care au deschis o mare perspectivă şi în şcoala noastră 
superioară. 

Între aceste modele instituite în unicate prin stilul lor se 
aşează nume ca George Călinescu, Nae Ionescu, Tudor Vianu şi 


alții. Despre Nae Ionescu un fost student al său, filosoful 

Mihai Şora, spunea că acesta a fost mentorul generaţiei 
deceniului al treilea al secolului XX, o generaţie strălucită ca 
intelect, generaţie în care se includea şi Mircea Eliade. 

În legătură cu influenţa pe care a exercitat-o Nae Ionescu 
asupra lui Eliade, Mihai Şora aprecia că acesta îi datorează 
mentorului nu doar „trezirea”, ci chiar începutul carierei sale, 
transformată ulterior prin extindere şi adâncire în aceea de 
fenomenolog al faptului religios şi de istoric al credințelor. 

Ceea ce impresiona la Nae Ionescu era desigur intensitatea 
stăpânită, o spune acelaşi Mihai Şora, care subîntindea 
desfăşurarea la vedere a argumentării. 

Opiniile aici conturate nu fac altceva decât să confirme 
odată în plus ideea de stil, care rămâne o ecuaţie personală, de 
competenţă şi artă a profesorului, obiectivată prin capacitatea sa 
de a armoniza densitatea cunoştiințelor cu arta expunerii. Sunt 
trăsături ce deşteaptă disponibilități nebănuite în spiritul celor ce 
se formează. 

Prelegerea universitară îşi păstrează întreaga autoritate şi 
rămâne încă mijlocul prin care se realizează conducerea eficientă 
a procesului de învățământ. 

Privită din punct de vedere al conținutului această formă nu 
se echivalează cu o transpunere mecanică a fondului de 
cunoaştere, căci profesorul nu îşi face o preocupare din 


cuprinderea a cât mai mult din informaţia ştiinţifică legată de 

domeniu. Obligaţia profesorului este de a opta nu pentru o 
perspectivă maximalistă în stabilirea conţinutului prelegerii, ci 
pentru adoptarea selectivă a unui sistem de cunoştinţe care, prin 
valoarea lor de repere stimulează deschiderea spiritului de 
cunoaştere şi investigaţie a studenților, deşteptarea interesului lor 
de a pătrunde tainele ştiinţei şi artei. Altfel spus, prelegerea 
modernă se concentrează în direcția educării pentru ştiinţă şi artă, 
şi nu a predării şi însuşirii de cunoştinţe. 

Alături de această formă de desfăşurare a procesului de 
formare la nivel superior, există încă câteva modalități care prin 
conținutul lor trădează o vie preocupare a şcolii superioare pentru 
implicarea reală a binomului didactic profesor-student. Tânărul 
trebuie — şi astăzi acesta este un lucru firesc pentru toate 
universitățile — să fie cuprins într-un şir de activități care să-i 
permită a descoperi prin el însuşi raporturi şi noţiuni din sfera de 
cunoaştere aleasă. Gânditorul Constantin Noica, cel care s-a 
afirmat şi ca un mare antrenor al spiritelor, a venit şi cu o sugestie 
ce a marcat drumul, apreciind că trebuie fixate idealurile de 
urmat, idealurile performanţei culturale. Dar tânărul nu trebuie 
strivit sub aceste idealuri (ale performanţei), nici nu trebuie lăsată 
iluzia că acestea ar putea fi atinse trişând. Constantin Noica 
conturează imediat şi o alternativă pentru atingerea acestui climax 
în formare, pornind de la ideea de a-i cunoaşte tânărului nivelul 


pentru ca mentorul să-şi poată lua răspunderea conducerii lui spre 

țelul propus. Acţiunea ar trebui să înceapă cu subiecţii din 
ultimele clase de liceu, căci, după aprecierea gânditorului „acolo 
e de aruncat sămânţa, nu la cei care tocmai au ieşit din facultate 
şi pe care în felul acesta îi pierzi din punct de vedere al formării.” 
Noica se adresa tinerilor subliniind că problematica spiritualității 
a fost construită timp de 1500 de ani pe cultură religioasă şi 300 
de ani pe ştiinţă. Veacul XXI va fi unul al teologiei, înțeleasă ca o 
problematică a spiritualităţii care va fi asimilat deja veacurile de 
cultură ştiinţifică. 

Pentru un asemenea moment vom avea nevoie de o 
perfecționare reală, una care s-ar traduce într-un proces ce nu 
trebuie axat pe captarea lucrurilor cunoscute de când lumea, ci pe 
introducerea a cea ce este într-adevăr nou în disciplinele de 
specialitate. În această perspectivă omul de şcoală trebuie să fie o 


persoană orientată spre viitor. 

7. Conceptie, proiectare şi stil în practica învăţării. 


Odată cu cuprinderea formelor proprii desfăşurării 
învățământului la nivel universitar am intrat în spațiul în care 
vechiul tip de acțiune care se întemeia pe „învăţare de menţinere” 
şi pe o alta „prin şoc” nu mai pot satisface pretenţiile, căci 
schimbările devin rapide şi complexe. Pentru spaţiul învăţării s- 
au sugerat şi concretizat un număr impresionant de idei, printre 
care cea a contactului cu modul de operare al creatorilor 
(inventatorilor) şi a cunoaşterii efortului lor de căutare. Credem 
că procesul formării cercetătorului şi creatorului în spațiul artei 
muzicale ar putea primi o altă adâncime dacă s-ar cuprinde în 
problematica privitoare la conținutul învățământului o disciplină 
axată pe cunoaşterea modului de gândire al celor ce au împins 
procesul cunoaşterii muzicale peste limitele timpului lor. Ar fi 
vorba despre un exercițiu al observaţiei, al căutării, al refacerii 
operaţiilor care au generat soluţii creatoare, sau un adevăr al 
ştiinţei muzicale. Procesul acesta — exercițiu de care viitorul 
cercetător sau profesor dornic să practice modalităţi creatoare de 
formare are atâta nevoie — este unul ce asigură dezvoltarea 
capacității de investigaţie şi creație. Adevărul cu privire la drumul 
de urmat în învăţare ar putea fi găsit în condiția plonjării în 


laboratorul intim al creatorilor, de unde pot fi extrase idei şi 

modalități de operare ce au permis să fie atins fie un nou moment 
în cunoaştere, fie o nouă modalitate de exprimare în plan artistic. 

În legătură cu o asemenea formulă se exprimă şi savantul 
Emile Meyerson, părintele epistemologiei moderne, care 
subliniază faptul că drumul spre adevăr porneşte uneori de la 
realismul ingenuu, pentru a se ajunge apoi la noi ipoteze.Trăgând 
toate învățămintele din studiul evoluţiei gândirii ştiinţifice, 
Meyerson propune o cale de urmat în învăţare, apreciind că este 
posibil un itinerar invers față de cel care a dominat atâta vreme în 
şcoală. Un punct de vedere asemănător a fost formulată şi de 
matematicianul Polya, care a apreciat că matematica nu este 
înțeleasă fiindcă e predată pe dos decât a fost găsită. Când aceşti 
doi savanţi cereau refacerea drumului ce duce spre cunoaştere 
(învăţare), au presupus ca de la sine ideea de căutare, implicare în 
acțiune, efort personal. 

Tânărul (studentul) astăzi integrat în binomul didactic 
profesor-student poate interveni activ în cadrul activităților 
complementare cursului universitar: seminarii, lucrări practice, 
proiecte de cercetare. Concret, el intră astfel într-o atmosferă de 
lucru, câştigă un stil de muncă şi îndeplineşte chiar un portofoliu 
pretențios care se finalizează în lucrări pe teme bine fixate şi 
chiar apreciate prin calificative care uneori se instituie în probe de 
examen. Acestea sunt realități proprii doar unor instituţii de 


învățământ superior performante. Acolo se pregăteşte drumul 

specializării, a deprinderii de a fi tu însuţi, de a gândi pentru 
viitor. În optica aceasta învăţarea se traduce prin cucerirea 
adevărului, odată cu trecerea prin toate ocolurile pe care le 
presupune o activitate reală. 

Cercetări recente de psihopedagogia învăţării arată că 
informația se instrumentalizează mai rapid în mintea studentului 
când este percepută în perspectivă sistemică şi când are un 
caracter prospectiv, articulat şi bine structurat. Intrarea într-un 
asemenea câmp ne obligă să subliniem de la început că acesta 
este un domeniu al fineții şi al libertăţii, fapt apreciat atât de 
filosofie cât şi de pedagogie, iar cel care învaţă este persoană şi 
subiect în acelaşi timp, capabil să imprime resurselor proprii o 
anumită utilizare. 

Analiza practicii de învăţare dezvăluie în mod suprinzător 
şi faptul că sub fiecare metodă de predare a profesorului se 
ascunde o ipoteză asupra mecanismului de învăţare a studentului. 
Profesorul, atent la cel din faţa lui, îşi nuanţează acțiunea fără a-şi 
pune în evidenţă doctrina învăţării la care aderă, cât mai degrabă 
talentul, prin punerea în mişcare a mecanismelor de învăţare ale 
studentului. 

Dacă ne gândim la câteva din ipotezele formulate, spre 
exemplu cele legate de mecanismele psihice şi legile de 
funcționare ale creierului cu impact asupra învățării, constatăm că 


ele au generat încă un şir de întrebări la care nu s-au găsit 

răspunsuri cu valoare practică. Merită formulate câteva dintre 
acestea, căci impactul lor asupra pedagogiei este socotit ca fiind 
apreciabil. 

Din întrebările puse, câteva au îmbrăcat forma: 

1) oare mecanismul prin care se obţine un adevăr este cel 
predominant logic? 

2) uzează oare drumul spre cunoaştere de un mecanism ce 
exclude elementul extra-logic ca întâmplarea, analogia, 
inspirația ? 

3) modelul de sistematizare şi integrare coerentă a unei 
ştiinţe este oare şi un model al procesului ei de creştere şi 
dezvoltare ? 

Specialistul din domeniul pedagogiei artei (muzicii) este o 
dată mai mult cuprins de asemenea întrebări, căci pentru 
demersurile gândirii muzicale operarea pe căi mai nuanţate, cum 
ar fi cele ale raționamentului inductiv, analogic, ca şi aportul unor 
factori ce ţin de probabilitate vin să completeze calea pe care 
gândirea o poate urma. Căutarea, care este continuă, vine să 
adeverească formula savantului Efremov, care aprecia cu uimire 
că „în atâtea milenii de existenţă omenirea nu a învăţat cum 
trebuie să înveţe.” 

Problema teoretică este legată de neînțelegerea procesului 
învățării umane, în legătură cu care în ultima vreme s-a atins un 


punct cheie. Cercetarea concluzionează asupra înţelegerii mai 

aprofundate a raportului dintre „învăţare” şi legile dezvoltării 
mentale, dintre „instrucţie” şi „formarea personalităţii”. La modul 
concret este vorba despre dezvăluirea mecanismelor şi elaborarea 
structurilor cognitive şi operaționale. Sunt idei ce au favorizat 
punctul de vedere după care metodologia modernă nu poate fi 
decât a „învăţării operaționale”, în fapt o pedagogie de răspuns. 

Una din ipotezele spre care s-a îndreptat cercetarea este cea 
legată de conceptul sistemic, în care se integrează de fapt 
proiectarea procesului de învăţare ca formă complementară a 
acesteia. 

Întrucât microsistemul acţional denumit curs (la nivel 
mediu — lecţie) se desfăşoară sub dezideratul eficienţei, abordarea 
sistemică se asociază cu uşurinţă celei praxiologice, care ne poate 
arăta şi mai pregnant decât până acum ce se poate face pentru ca 
acțiunea didactică să se desfăşoare în condiții de mai mare 
eficacitate. Este vorba despre o schimbare de concepţie în care 
profesorului 1 se cere să dezvăluie subiecților săi „embriologia 
adevărurilor” şi să nu comunice cunoştiințe gata elaborate, iar pe 
cel ce se formează să-l pună într-o situație de cercetare care 
presupune şi rezolvarea de probleme. Integrate în conceptul 
sistemic, cele două forme — curs şi lecţie — răspund până la un 
punct ideii de programare, programarea presupunând în acest caz 
o proiectare analitică a materialului (din partea profesorului) şi o 


integrare în acţiune a subiectului. 

Se pune întrebarea: cum răspunde proiectarea unor 
asemenea cerințe? Răspunsul îl avem în conceptele pe care acest 
demers pedagogic se construieşte. Între acestea, cele mai 
importante sunt: cel de optimizare, predicţie, evaluare, feed-back. 
Ele trădează relaţia strânsă pe care proiectarea o întreține cu 
gândirea ştiinţifică; pentru ca, prin apel la alte concepte ca 
motivaţie, eveniment, să se mărturisească şi voinţa de a răspunde 
imperativelor ce leagă cognitivul şi afectivul. 

Proiectarea unui număr de situaţii de învăţare — deopotrivă 
la nivelul învăţământului superior precum şi la cel liceal — ne-au 
dovedit că această mutare de accent de pe predare pe învăţare, 
mutare pe care modalitatea în cauză o presupune, este foarte 
aproape de modul natural de lucru al minţii umane, de acel 
extrem de complex mod în care psihicul nostru răspunde la 
solicitări. Traducerea în fapt a noului concept pretinde 
profesorului să creeze stări ce pot fi asemuite unor fapte 
importante care depăşesc valoarea simplă de moment, sau de 
verigă a activității, aşa cum acestea erau denumite în activitatea 
clasică. De aceea, în proiectare vorbim de evenimente, adică de 
momente în care se întâmplă ceva deosebit şi care au calitatea de 
a capta interesul subiectului. Spaţiul central al unui curs integrat 
acțiunii de proiectare este ocupat de evenimente în care sunt 


cuprinşi deopotrivă profesor şi subiect. 

Între evenimente, al căror scop central este corelat cu cel al 
realizării obiectivelor operaționale, se înscriu cele de: 
reactualizare a unor cunoştiințe, realizare a conexiunii inverse — 
eveniment ce poate interveni de câte ori este nevoie —, optimizare 
continuă şi predicţie asupra procesul învățării. Preocuparea 
permanentă este însă cea de stabilire a strategiilor cognitive şi de 
reducere a incertitudinilor în relația profesor-discipol. Cuprins 
într-un asemenea flux, profesorul este cel care, prin propria 
reflecţie, generează acțiune. inta aceasta este atinsă mai ales 
atunci când formula pe care şi-o propune mai întîi sieşi şi apoi 
celor din faţa sa se lasă cuprinsă în sintagma „să înveţi a învăţa.” 
Descoperirea de noi şi noi modalităţi de operare se va justifica, 
căci în timp, personalitatea celui integrat în proces se dublează, el 
devenind omul a două profesii: una cu profil teoretico-ştiințific şi 
alta cu profil practico-didactic. 

Vorbind de calitatea vieţii universitare, Pierre Bourdieu 
aprecia că aceasta se găseşte concentrată şi determinată de 
comportamentul şi stilul omului de şcoală. Comportamentul — 
ansamblul de reacţii care răspund la o situaţie trăită — presupune 
şi o orientare într-o anumită direcție semnificativă, direcţie care 
nouă ne-a fost inculcată de un gând al savantului Gaston 
Bachelard. Punctul său de vedere cu privire la modul în care ar 
trebui desfăşurat procesul învăţării şi însuşirii valorilor literaturii 


universale, s-a mulat perfect pe deschiderea pe care o doream 

realizată şi puntea ce o gândeam construită pe terenul literaturii 
muzicale. Gaston Bachelard a luat atitudine împotriva unei 
formule care însemna puţin lucru în planul cunoaşterii şi învățării, 
căci într-adevăr puţin lucru trebuie să fie cunoaşterea dacă prin ea 
rămânem doar legați de un număr de personalităţi şi opere de artă 
pe care nu le putem ierarhiza, ele fiind cuprinse în grabă şi 
aruncate într-o stufozitate de informație care nu permite adâncirea 
în domeniu. Parabola pe care savantul ne-a oferit-o este legată de 
discipolul care călătoreşte într-un tren expres, zărind pe 
frontispiciul unor halte şi gări prin care trenul trece sute de nume 
pe care greu le puteau situa pe o poziţie şi tot atât de greu le putea 
găsi un loc în itinerarul general. 

Ideea este cu adevărat pilduitoare pentru un orizont ce 
trebuie astăzi părăsit în planul învățării, căci dorinţa de a cuprinde 
totul sau cât mai mult în puţin timp este o falsă idee. Practic am 
pus în paralel domeniul istoriei muzicii cu cel al istoriei 
literaturii, şi totul ne-a invitat la reflecţie, în ideea că încercarea 
de modalități de operare care să permită elaborarea de structuri 
proprii unei discipline ar putea fi soluția spre o gândire sinergică. 

În căutare de soluţii pentru un spaţiu dens de informaţie — 
cum este cel propriu domeniului istoriei artei (muzicii) — am 
socotit util a ne lua o relativizantă distanță față de formula 
socotită clasică, aceea a prelegerii ca metodă de tip expozitiv. 


Argumentul este corelat şi cu caracterul extrem de variat al 

situațiilor pe care practica de învăţare le naşte, de unde şi o 
posibilă deschidere deloc neglijabilă pentru libertatea de alegere 
şi acţiune a profesorului asupra strategiilor de lucru. În spiritul 
unei acțiuni de tip Scamper, deopotrivă eficientă şi creatoare, am 
găsit un real sprijin şi în sugestiile pe care filosoful contemporan 
Richard Rorty le oferă cu privire la modalitățile de studiu al unor 
domenii ale cunoaşterii, în particular cele ale istoriei filosofiei, 
istoriei artei, istoriei literaturii (istoriei muzicii). Gânditorul citat 
propune o strategie în patru paşi, pe cel de-al patrulea socotindu-l 
greşit; adică cel care viza axarea studiului sau plecarea de la 
cronologie pentru a face din aceasta un eveniment, obiectiv în 
jurul căruia să se brodeze desfăşurarea unui curs. 

Ne găsim în congruență cu punctul de vedere al 
gânditorului, căci o asemenea formulă nu poate avea un caracter 
referenţial. Atrag însă atenţia primii trei paşi propuşi de gânditor 
şi anume: axarea procesului de învăţare şi creaţie pe interpretarea 
ce se poate da creaţiei, apoi punere de acord între operă şi timpul 
în care a fost concepută, şi ca ultimă formulă, mai degrabă o 
soluție de excepție, sugestia de a gândi împreună cu cel ce a 
realizat creaţia, pentru a-i prelungi gândul, conturând un nou 


punct de vedere în jurul acesteia (a operei). 

Una din aceste strategii, cea care propune axarea procesului 
pe dezvăluirea gândirii şi chiar pe prelungirea gândului 
creatorului, nu pare a sta la îndemâna oricui (cercetător sau 
profesor). Sub semnul unei asemenea strategii a operat 
compozitorul Aurel Stroe care, în cercetarea sa închinată 
spiritului beethovenian, a scos la lumină acele particularități de 
gândire ale geniului din Bonn care l-au situat pe acesta dincolo de 
nivelul clasic, trimițându-l spre un plan superior de gândire, unul 
care i-a definit cu adevărat spiritul creatorului. 

Perspectiva deschisă este complexă atunci când este vorba 
de adoptarea unei strategii legate de procesul învățării. Se 
pretinde a fi respectate încă câteva principii; mai întâi cel al 
echilibrului între disciplina de lucru şi libertate, mutarea 
accentului de pe informativ pe formativ şi nu în ultimul rând cel 
de atragere în acţiune a celor doi actori: profesor şi discipol. Este 
în cauză însăşi viziunea asupra actului formării care îşi face țintă 
din apelul la acele strategii care favorizează descoperirea 
valorilor prin intrarea într-un microcosmos în care caracterul de 
travaliu devine notă definitorie. 

În faţă cu asemenea realități, învăţarea rămâne una care 
merită mult interes, indiferent de tema care face obiect de studiu, 


lăsând destul loc şi pentru intervenţia imaginației profesorului. 

8. Câteva modele de operare 
în spiritul gândirii creatoare 


Adesea am meditat asupra elaborării structurilor proprii care 
să fie concordante cu specificul unei discipline umaniste (cu 
aplicaţie la istoria muzicii); şi una dintre aceste modalități aplicată 
în cadrul unor universități europene, este cea centrată pe procesul 
istoric, pe forța, viziunea şi aportul unor spirite care au cumulat 
energia unei epoci. Câteva mari universități europene şi-au gândit 
în acest sens procesul parcurgerii domeniului; ca spre exemplu cel 
al istoriei literaturii, centrând procesul în jurul unor mari spirite. 
Dintre personalităţile alese s-au distins Dante Alighieri pentru 
Renaşterea italiană, William Shakespeare pentru dramaturgia 
clasică britanică, Victor Hugo pentru stilul romantic. Faptul ar 
presupune, după pilda lui Gaston Bachelard, a schimba ritmul alert 
de lucru şi dorinţa de a cuprinde mult în scurt timp (acel mult care 
de fapt înseamnă puţin), cu căutarea unor modalități care să pună 
accent pe multum, pe cultivarea spiritului în întregul său şi nu doar 
pe una din funcțiile sale (memorie). O asemenea strategie ar 
favoriza şi ar putea răspunde atât valenţelor limbajului artistic 
(muzical) cât şi celui rațional, primul dominat de inefabil şi cel de- 
al doilea de explicabil. 

În propria activitate la catedră, într-un timp în care disciplina 


pe care o conduceam a fost cea de istoria literaturii muzicale, am 

rezervat bună parte din studiu simfonismului beethovenian. 
Strategia a marcat cu plus capacitatea de gândire şi de înțelegere a 
studenților față de această problematică, odată cu posibilitatea de a 
o recepta ca şi de a se raporta cu mai mare siguranță la creaţia 
genialului compozitor. Sunt însă multiple situații de studiu în care 
nu se găseşte cu uşurinţă strategia de lucru, cea care este 
deschizătoare de orizont, aceasta apărând ca rezultat a unei 
îndelungi căutări. Într-o asemenea situaţie ne-am găsit atunci când 
trebuia să cuprindem problematica unui timp istoric îndepărtat, ale 
cărui realități artistice erau oarecum vag conturate şi pentru care se 
punea la dispoziție foarte puţin timp. Momentul în fața căruia ne- 
am găsit era acela al naşterii culturii muzicale a Evului Mediu 
timpuriu. Oferta de cunoaştere pe care cercetarea de muzicologie 
ne-a propus-o nu putea servi aprofundării imaginii acestui început 
de timp. Am înţeles, şi a trebuit să admitem de la început, că ţintind 
spre o pătrundere în miezul lucrurilor, spre o apropiere de realitățile 
artistice ale acelui moment istoric se cerea apelat la o strategie care 
să ne favorizeze integrarea în acțiune. Peremptorie ne-a apărut din 
acest punct de vedere una din ideile formulate de marele gânditor 
Leibniz care a opinat, într-un moment al activității sale, pentru 
ideea că dacă ar avea de ales între adevărul însuşi şi căutarea lui, ar 
alege căutarea. Drumul spre adevăr, spre sensul ascensional al 
cunoaşterii ne-a condus spre formula proiectării procesului de 


învăţare, modalitate ce asigură şi răspunde intergral ideii de căutare. 

Acţiunea care s-a construit a unit cei doi poli, profesor şi 
student, ca două forţe care nu mimează nici unul căutarea, căci 
profesorului îi revine rolul de constructor al proiectului şi 
totdeodată al stării de motivație atât de necesară acțiunii de 
căutare, iar studentului rolul de actor care îşi exersează 
capacitatea de operare pe material, în plin respect față de cursul 
de lucru al minţii. Obiectivul fundametal al acestei acțiuni a fost 
cel de cuprindere în orizontul cunoaşterii a unui material muzical 
reprezentativ pentru momentul istoric — cultura muzicală a Evului 
Mediu timpuriu. 

Fondul muzical propus studiulului a fost ilustrat prin patru 
modele, reprezentând tot atâtea lumi melodice diferite cărora li se 
cereau analizate trăsăturile caracteristice, semnificația şi energia 
spirituală ce o poartă. Întregul travaliu a tins spre conturarea şi 
definirea aşa-numitului amestec de elemente muzicale, pe rând 
cele greceşti cu cele ebraice, bizantine şi gregoriene, care s-au 
definit ca izvoare, elemente pe care s-a clădit cultura muzicală a 
Evului Mediu. 

Căutarea a înaintat pas cu pas, răspunzând la obiective 
printre care cele legate de principii ce statuează evoluţia 
melodică, ca şi pe cele proprii evoluţiei ritmice, modalități de 
alcătuire formală a materialului, şi nu în ultimă instanță 
conturarea problemelor de ordin semantic, valoric şi de expresie. 


Procesul de decelare a permis să se distingă atât liniile de 

convergenţă, cele care definesc şi unesc întregul câmp muzical 
propus analizei, ca şi diferențele, ca elemente care modifică 
registrul de bază pentru a da naştere la ramuri noi apărute din 
acelaşi trunchi. Orizontul cunoaşterii s-a lărgit continuu prin 
dezvăluirile legate de morfologia şi structura acestor materiale 
care apar unite sub semnul aceluiaşi tip de gândire — gândirea 
modală — ca şi prin afirmarea aceluiaşi spirit, cel monodic. 

Pentru a conferi o formă concretă întregului demers, unul 
care s-a desfăşurat prin operare pe material auditiv, ni se pare 
firesc a sintetiza şi a cuprinde suma consideraţiilor teoretice 
obținute, apărute ca rod al căutărilor. 

Cu privire la primul model luat în atenţie — cel al melodicii 
greceşti — s-au pus în evidență trăsături ce privesc evoluţia 
melodică, ca desfăşurare în paşi mărunți ce nu exclud salturile, de 
asemenea prezența semitonului diatonic ce stă alături de particole 
mai mici — sferturi de ton. Analiza a nuanțat mult lucrurile 
privind cadrul modal în care se încadrează melodia, unul ce se 
distinge prin flexibilitate ce face posibilă îmbinarea modurilor 
diatonice cu cele enarmonice. Prezenţa tetracordului enarmonic 
confirmă ideea. 


Exemplu: Imn grecesc 

În planul desfăşurării ritmice s-a dezvăluit dependența 
ritmului şi a întregii structuri a melodiei faţă de metrul versului şi 
deodată intima legătură între structira ritmică şi metrul versului. 

În cadrul alcătuirii formale s-au distins patru articulaţii şi un 
punct culminant suprapus cu locul care desparte linia (cântarea) 
în două segmente. În interpretare (evident una vocală) s-a putut 
consemna respectul fidel faţă de cele mai fine şi neînsemnate 
schimbări ale înţelesului. 

În planul mai sensibil al expresiei, trăsătura care defineşte 
acest model este una de esență gravă şi mult diferită — după cum 
se va vedea — de nota pe care o aduce cu sine modelul melodic 
ebraic. 

Acesta va fi materialul care va veni cu o schimbare de 
accent aproape în toate direcţiile. Exemplul arată că planul 
melodic se mişcă într-un ambitus ce depăşeşte decima, discursul 
fiind axat pe o structură celular-figurală care ocoleşte simetriile 
structurale, iar evoluţia este una de tip dezvoltător bazat pe 
variaţie continuă. 


Exemplu: Model ebraic. Izgadol — ritual de implorare a ploii 

Preponderenţa motivică şi o anumită simetrie determinată 
de existența cadențelor şi a cezurilor sunt definitorii pentru acest 
cursus melodic. În plan structural întregul se distinge printr-o 
formulă de incipit — a — ce este reluată în spiritul variației şi 
urmată de o parte mediană cu caracter dezvoltător. Evoluţia 
melodică se încheie printr-o cadență care concentrează parte din 
incipit. 

În planul expesiei, al forţei de conturare şi semnificare a 
unei stări, acest material — în fond o formulă de implorare axată 
pe aria modului dorian cu treapta a patra alterată suitor — 
instaurează o stare de esență lirică mai aproape de o lamentaţie, 
atât de mult distanțată de aerul grav propriu modelului melodic 
grecesc. Elementele de ornamentare ce însoțesc evoluția melodică 
sunt cele ce aduc o nouă schimbare de accent în planul expresiei. 
Sub raportul interpretării — de tip solistic este ostensibil pasul spre 
o mai liberă manifestare de spirit şi eliberare de rigoare, elemente 
ce apar intim corelate cu spațiul geografic pe care îl reprezintă. 

La mozaicul de practici ilustrat printr-un material de 
cântece, imnuri, ritualuri, se alătură şi imnul bizantin şi coralul 
gregorian, ca alte izvoare ce au generat şi au hrănit fondul 
muzical al primelor veacuri creştine. Imaginea acestui spațiu în 
care s-au întâlnit atâtea neamuri şi tot atâtea tradiții muzicale s-a 
întregit odată cu procesul de unificare a limbajului muzical, 


proces născut în jurul a două mari centre de cultură: cultura 

Apusului şi cea a Bizanțului. Cântarea bizantină şi coralul 
gregorian vor fi formele care oglindesc procesul de 
întrepătrundere între diversele moduri de exprimare, pe fondul 
aceleiaşi gândiri muzicale. 


Exemplu: Cîntare bizantină 

Exemplu: Cîntare gregoriană 

Întrepătrunderile conduc spre aserțiuni care converg la 
adevărul că valorile ce unesc pe rând muzica vechilor greci cu 
cea bizantină şi gregoriană şi-au păstrat arhaica structură 
monofonă, în care melodia este dimensiunea ce dă acesteia o 
mare forță expresivă. 

Peste un sumum de trăsături proprii lumii modale ca: 
prezența unor scări şi formule melodice, îmbinarea de sunete ce 
revin, afirmarea existenței unor formule tetracordale şi a unor 
cadențe specifice, se instalează forța emergentă ce poate fi 
definită printr-o formulă proprie lumii greceşti — acel ethos, care 
este purtător de sens bogat. Într-o acțiune realizată prin apel la 
metodologia modernă a proiectării actului învățării, s-a deschis 


drum direct spre o reală apropiere de cursul fenomenului muzical, 

făcând posibilă conturarea unor principii de gândire muzicală, pe 
lângă cele privitoare la limbajul muzical. Între acestea se situează 
desigur integarea materialului muzical în spaţiul modal şi 
afirmarea structurii tetracordale a formulelor melodice. Sunt 
elemente care trădează deopotrivă vechimea şi natura populară a 
materialelor, toate cu adânci rădăcini în muzica europeană a 
antichității răsăritene şi parțial în vestul continentului. 

Apelul la un model muzical legat de spaţiul nostru a lărgit 
orizontul şi a conturat o imaginea şi asupra începuturilor 
muzicale ale creştinismului daco-roman (sec. I-IV). Modelul la 
care facem apel răspunde constatării că, la fel cu celelalte forme 
de manifestare, noua cultură s-a altoit pe vechi obiceiuri preluând 
cântece vechi şi continuând un limbaj muzical prezent în spaţiul 
grec şi în spațiul balcanic. Exemplul muzical care ne parvine din 
această epocă ne dă imagine asupra începuturilor muzicale în 
spaţiul nostru. Referirea o facem la imnul latin Te Deum 
Laudamus, atribuit lui Niceta de Remisiana, care a trăit între anii 
340-414. 


Exemplu: Te Deum Laudamus 
cf. I.D. Petrescu 

Apartenența unor cântece din folclorul românesc tradițional 
la structurile tetracordale ridică o problemă, şi anume dacă 
acestea pot fi sau nu datate în epoca formării modurilor (după o 
lungă perioadă de predominanţă a pentatoniei sau oligocordiilor). 
Analiza comparativă a unor materiale, acțiune întreprinsă de 
compozitorul şi muzicologul Vasile Herman, conduce spre 
evidențierea unor trăsături care confirmă relația. Prin structura 
modală, ambitusul restrâns al liniei melodice, caracterul 
tetracordal al formulelor, imnul justifică valoarea sa 
documentară, trădând vechimea ca şi natura sa populară, expresie 
a unei gândiri exprimate de caracteristicile relevate. Ne referim 
concret la formulele tetracordale axate pe succesiunea sol — la — si 
— do, cu o preferință pentru cadența pe la realizată cu subtonul 
sol, la care se adaugă un fapt deloc de ignorat — ethosul pe care îl 
poartă materialul, starea de spirit pe care o generează. 

Sunt realități care ne permit să lărgim curba prin proprii 
documente, curba unui spațiu în care ne regăsim alături de alte 
popoare, în aceeaşi matcă. 

Se pare că aria de răspândire a culturii şi a tradițiilor 
străvechi a fost largă şi nu exclude ipoteza potrivit căreia unele 
elemente de construcție, ca şi baza lor sonoră (sistemele 
muzicale) să aibă rădăcini comune, cel puţin în unele aspecte, cu 
cele ale lumii tracice sau eline vechi. Este punctul de vedere la 


care aderă cercetarea de muzicologie contemporană, subliniind 

prezența cântării noastre tradițional-populare în lumea muzicală a 
răsăritului european. 

Pornită dintr-un punct şi continuată sub semnul deschiderii 
prin corelarea procesului învățării cu cel al cercetării, cunoaşterea 
se îmbogăţeşte, se stratifică confirmând faptul că ideile plutesc 
aşteptând doar a fi descoperite. Este un drum care se duce, după 
cum o spune poetul Lucian Blaga, se tot duce în peisaj. Câmpul 
învățării şi multitudinea de situaţii pe care le generază obligă la 
cunoaştere şi la o alegere bine gândită a strategiilor care pot 
cultiva deodată puterea de a simţi, de a cunoaşte, de a cugeta şi de 
a se exprima a subiectului instruirii. Ideea se acutizează de când 
a apărut evidentă conceperea cercetării în domeniul pedagogiei 
prin prisma gnoseologiei şi epistemologiei, axiologiei şi logicii. 
De fapt, profesorului i se cere acum să intre într-un proces de 
perfecționare ca o chestiune cu resort perpetuu. 

Practica învăţării naşte însă o mare varietate de probleme şi 
nu mai puţine soluţii care pot să se instituie în răspunsuri la 
dorinţa de a pătrunde spre ungherele infinitului univers al creației 
muzicale. Purtaţi de un asemenea gând, şi sub îndemnul 
compozitorului André Jolivet: „formați-vă tinerii sub semnul 
muzicii timpului lor”, ne-am lăsat cuprinşi de ideea de a contura o 
nouă formulă de lucru care să se plaseze la un alt capăt de drum 
față de modelul dedicat Evului Mediu — cel de început de secol 


XX. Ideea s-a configurat ca posibilitate de a vorbi despre artă (ca 

şi despre ştiinţă) în două feluri: ca nevoie umană de a înţelege 
lumea şi ca putere de a acţiona asupra lumii. 

Secolul XX este unul ce s-a definit printr-un peisaj extrem 
de mozaicat, cu trăsături specifice care şi-au pus amprenta 
deopotrivă asupra spaţiului existenţial ca şi asupra celui spiritual- 
uman. Acestea s-au născut ca rezultat a multiple legături puțin 
previzibile între domenii aparent disjuncte, precum fizica 
modernă, psihologia, matematica şi filosofia, toate laturi ale unui 
proces deloc străin de spiritul transdisciplinarităţii. Într-un 
moment al evoluţiei s-a afirmat chiar un stil comun în ştiinţă şi 
artă, tendinţe proprii ştiinţelor găsindu-şi ecou în artă. Unele 
dintre acestea au confirmat aderenţa la abstract, la construcții 
definite prin rigoare, pentru ca altele să apeleze la spiritul 
aleatorului, la gândirea probabilistă. Modelele le găsim 
pretutindeni, astfel în planul romanului contemporan (românesc) 
un punct de reper îl avem prin Camil Petrescu, urmat de modelul 
Nicolae Breban şi la un alt capăt, la o mai mare distanță, de 
Urmuz, ce reprezintă modelul experimental. 

În spaţiul literaturii europene ne oprim la un caz plin de 
interes pentru domeniul nostru — Thomas Mann. Avem în faţă de 
fapt personajul care şi-a însuşit în aşa măsură principiile 
compoziţiei dodecafonice încât analiza unei creaţii oferite în 
Doktor Faustus lasă senzaţia că ne plasăm în prezența unei 


activități de înalt nivel profesional, şi aceasta chiar dacă ne 

îndoim de faptul că Thomas Mann ar fi compus vreodată o 
lucrare muzicală. 

Ceea ce nu este de negat este intenția unor creatori de artă 
de a-şi dezvălui şi motiva intenţia de a include în cultura lor 
resursele ştiinţei şi tehnicii, bazându-şi creațiile pe documentări 
ştiinţifice sau tehnice. Opera unor dintre aceştia mărturiseşte 
dorința şi capacitatea de împlinire prin asemenea forme de 
manifestare. Este un cadru în care nu se exclud valorile, iar 
matematicianul şi poetul Ion Barbu ne stă în faţă ca model, chiar 
dacă personalitatea sa este cuprinsă în formula — un poet ermetic. 

Lucrurile vin şi se prelungesc peste noi în timp, pretinzând 
a fi evlauate, tratate cu grijă devreme ce ele privesc supremația 
legilor artei (muzicii), a acelora cărora le revine rolul de a 
organiza o limbă pentru o perioadă de timp determinată istoric. 

Dacă luăm în considerare cele trei mari orientări artistice 
proprii întregului secol XX şi reflectăm la o modalitate de operare 
(pedagogică) sub care ar putea fi cuprinse, ne-am opri la ideea de 
curs universitar ca unitate de trei segmente independente şi totuşi 
unite. Abordarea acestui câmp definit aproape integral prin 
noutate solicită deopotrivă planul rațional ca şi pe cel sensibil 
(afectiv). Este foarte clar că în acest domeniu de acțiune 
informația nu poate fi salvatoare, accentul trebuind a fi mutat spre 


învăţare prin acțiune. 

Contactul cu un corp de idei noi care lărgeşte mult orizontul 
de cunoaştere, deschizându-l într-o altă direcție, ne îndreaptă spre 
o alegere sigură — spre aceea a omului care şi-a impus un ideal şi 
şi-a luat răspunderea, curajul şi forța de a trage consecințele 
implicate într-un asemenea moment de cumpănă — este vorba de 
compozitorul Arnold Schönberg. Noua orientare în gândire îşi va 
primi contur clar prin creaţiile sale, cu deosebire cele integrate în 
deceniul 3 al secolului XX (1923- 1933). Ne referim la creaţii de 
spirit dodecafonic precum cele 5 Piese pentru pian op. 23, 
Serenada pentru şapte instrumente şi voce de bas op. 24, urmate 
de Suita op. 25 şi Cvintetul op. 27 — lucrări în care problema unui 
principiu nou cu forță de a guverna procesul de creație s-a afirmat 
şi a primit contur. 

În fapt, prin aceste creaţii s-a intrat într-o lumne sonoră 
dominată de legi care s-au definit şi afirmat prin opoziţie, prin 
contrast faţă de cele în virtutea cărora s-a operat pe parcursul a 
câteva secole. 

Apropierea de aceste creaţii, cu scopul cuprinderii sensului 
pe care îl deţin, pretinde centrare pe relația strânsă între 
consideraţii teoretice şi reflectarea lor în creație. Momentul de 
deschidere, de intrare în activitatea de învăţare, îl vedem axat pe 
ideea de contrast, idee binevenită ca sprijin pentru formularea 


primelor consideraţii teoretice. 

Aşadar, vom ilustra punctul de vedere prin apelul la două 
materiale muzicale: o invenţie cu statut de temă pusă la baza unei 
creații clasice şi un şir de sunete (12 sunete) reprezentând ideea 
de serie, concept cu funcție similară în spațiul muzicii 
dodecafonic-seriale. Apropierea (prin analiză) de realitatea 
sonoră devine cheie pentru descoperirea elementelor necesare 
reconstituirii intenţiilor creatorului. Surprinderea şi descrierea 
structurii materialului sonor, dar şi cuprinderea reflexului psihic a 
acestor structuri rămâne o problemă ce nu poate fi suficient 
preţuită. 

Intrarea în procesul de învăţare este prilejuită de apelul la 
două exemple reprezentative, unul pentru orientarea clasică în 
gândire şi altul legat de spiritul propriu gândirii dodecafonic- 
seriale. 


Exemplu 1: Sonata opus 2 nr. 1 de L. van Beethoven 

Exemplu 2: Ludovic Feldman 


Audierea celor două materiale a oferit posibilitatea 
clarificării modalităţilor de concepere a unei idei muzicale cu 
funcție de temă, idee de bază pentru o creaţie. Atenţia a fost 
îndreptată în direcția structurilor şi a gradului de originalitate 
(referire se face la cel de-al doilea exemplu) pentru că aici s-a 
centrat efortul major al compozitorului. 

Ca model de lucru, forma dialogului euristic este cea care a 
stăpânit procesul, profesorul fiind cel care a provocat căutarea 
prin întrebări. S-a avut în vedere detaşarea trăsăturilor care au pus 
în lumină modul de organizare internă a discursului, care dacă 
pentru primul exemplu dezvăluia elementele proprii gândirii 
clasice (ce presupun integrarea în sistemul tonal, în lumea 
tonalităţii), pentru cel de-al doilea model conturarea trăsăturilor a 
fost mai greu de dezvăluit, acestea îmbrăcând o formă abstractă, 
reprezentată de un şir de sunete cu evoluție liberă şi cu aderenţă 
la totalul cromatic. 

Pentru a ipostazia conceptul de serie s-a propus parcurgerea 


prin audiere a încă unui exemplu de serie pură, în care intră toate 

sunetele gamei cromatice. Acestui material 1 s-a conturat funcția 


pe care o temă o deţinea într-o creaţie de spirit clasic. 


[i bæ e 7) be æ 

Cu acest moment se închide prima buclă din proces (cel de 
învățare), activitatea urmând a se centra pe descoperirea 
operaţiilor, transformărilor, a formelor pe care le poate îmbrăca 
ideea-mamă (seria). Acest material îşi schimbă continuu forma, 
seria putând apărea în diferite permutatții, fie în inversare, fie în 
recurenţă, fie în inversarea recurenţei. Câteva exemple ce vor fi 
audiate vor ilustra asemenea transformări pe care le primeşte 
seria în drumul ei spre generarea discursului. 

Momentul de analiză — ce s-a constituit în moment central 
al activității — a pus clasa în contact cu pagini din creația 
compozitorului Arnold Schönberg, despre al cărui demers aflăm 
câteva idei formulate de muzicologul Rene Leibovitz. Acesta 
atrăgea atenția asupra faptului că „„sumum-ul economiei 
constructive este că nu există nici o notă, în orice figură-motiv 
sau suprapunere ce se face auzită, care să nu fie logic dedusă din 
seria sunetelor de bază.” Este faptul de care ne-am convins prin 
urmărirea atentă a unui fragment din Preludiul din Suita pentru 
pian op. 25 de Arnold Schönberg — lucrarea în care se traduce 
ideea de economie şi concizie în creaţie, idee din care acesta şi-a 


făcut un ideal. 

Exemplu 3: Preludiu de Arnold Schönberg 

Pentru dezvăluirea acestor trăsături — a formelor pe care le 
poate îmbrăca seria, a reprezentării acestora în baza principiului 
variației dar şi a unității întregului material, s-a alocat o mare 
parte de timp muncii cu partitura în paralel cu audierea întregului 
material. Reprezentarea vizuală a unei pagini de partitură cu 
evidențierea prin mijloace speciale de grafie a formelor pe care le 
poate îmbrăca seria s-a instituit în real sprijin pentru evidențierea 
travaliului componistic. Astfel s-a relevat o legătură nu mai puțin 
vizibilă între cele două planuri ale unei creații, planul orizontal şi 
cel vertical, planuri unite prin apel la tipul de scriitură — cea 
polifonică. Din punct de vedere al structurării materialului, 
creația răspunde în întregul ei la ideea unității seriale urmărită de 
compozitor cu acribie. Legile descoperite pentru a atingerea 
acestui țel au fost cele ale variației şi organizării polifonice a 
discursului, legi graţie cărora Schönberg şi-a obţinut idealul — 


unitatea interioară a creaţiei. 

Exemplu: Menuett - Schönberg 


Moderato (+ = ca.88) 

În această opţiune a compozitorului găsim însă un răspuns 
şi la invectiva ce s-a formulat faţă de orientarea serială în gândire. 
Ne referim la constituirea sistemului dodecafonic prin 
desprindere, îndepărtare de tradiție. 

Dar iată că ideea de unitate în creaţie a putut fi realizată 
doar prin apel la două principii care au făcut istorie în câmpul 
creaţiei — variaţia şi organizarea polifonică. 

Concluziv s-a subliniat că suma de mijloace la care s-a 
apelat, şi cu deosebire severitatea aplicării acestora trădează 
aderență la raționalitate. Adevărul este că s-a născut un câmp 
devenit unul al cunoaşterii şi competenţei ştiinţifice, câmp situat 
mai aproape de exact decât de sensibil, atenția compozitorului 
fiind îndreptată în direcția creării unor structuri cu un mare grad 
de originalitate. 

Aproape firesc se naşte întrebarea: cum se conturează 
comunicarea cu această lume sonoră? Ştim că cunoaşterea este 
direct relaționată şi dependentă de modul în care se realizează 
perceperea realităților sonore, or în activitatea practică s-au 
născut câteva întrebări chiar strict legate de actul percepției, de 
modul în care mentalul nostru se angajează în efortul de înglobare 
şi desluşire a acestor imagini sonore, ce sunt rod al unui demers 
mai degrabă ştiinţific. Este aici — când e vorba de artă — o relaţie 
om-om care are nevoie de convingeri, şi până astăzi nici o tehnică 


de creaţie, oricât de rafinată, nu a reuşit să acopere prin ea însăşi 

problema naşterii acelei stări fără de care nu se întâmplă nimic 
deosebit în planul semnificației, al expresiei. 

S-ar mai putea semnala ca trăsătură de fond a acestor creații 
încă un fapt, oarecum contradictoriu față de unitatea realizată prin 
varietate, acela al restrângerii spectrului expresiei, oarecum 
limitat la câteva stări: una marcată de dramatism şi cealaltă de 
concizie ce nu refuză nota lirică. 

În timp sistemul ce s-a format astfel a făcut loc din interior 
genezei unor mişcări care să vizeze posibile evoluţii printr-un alt 
tip de proiecte care să mărturisească o mai mare aderenţă la ideea 
de vibrație umană. 

Pentru nivelul mediu de formare am apelat la una din 
temele însuşite prin descoperire pe bază de raționament inductiv 
(operaţie efectuată cu pornire de la fapte — în cazul nostru de la 
fenomenul sonor la concepte) a fost Tempo şi Nuanţe 

În acţiunea noastră practică la acest nivel am luat în 
considerare unul din punctele de vedere exprimare de Jean Piaget, 
care aprecia că „cunoaşterea porneşte de la interacţiunile dintre 
subiect şi obiect, adică de la acţiunile subiectului asupra 
obiectului, şi de la informaţiile pe care subiectul le obțjne astfel.” 
Acesta ar trebui să fie procesul natural de învățământ care 
stimulează la acțiune, care îndeamnă să se facă descoperiri. 

Născută ca o reacție împotriva excesului de explicitare, 


învățarea prin descoperire angajează pe cel ce se instruieşte în 

refacerea drumului, căilor ce duc la cunoaştere. În experimentele 
întreprinse am operat — în funcție de vârsta elevilor precum şi de 
tema propusă rezolvării — atât prin descoperire pe cale inductivă, 
cât şi deductivă sau prin analogie. 

Procesul este dirijat de profesor, elevul lucrînd el însuşi cu 
pornire de la materialul auditiv din analiza căruia a descoperit 
trăsături proprii discursului muzical. Contrar practicii tradiționale, 
care rezolvă problema prin enunţul şi explicarea câtorva termeni 
de mişcare şi dinamică, definiții şi indicaţii de grafie, toate 
ilustrate într-un material (adesea pseudo-creaţii de şcoală), ce 
îngustează până la extrem posibilitatea de a cuprinde semnificația 
cu totul desoebită a celor două noțiuni: dinamică şi agogică în 
muzică, am conceput activitatea prin apropierea subiectului de o 
bogată şi variată lume sonoră. 

Problema a înscris consecinţe asupra procesului de selecție 
a materialului auditiv, atenţia fiind îndreptată cu deosebire spre 
muzica clasică, ca domeniu în care legătura conținut-caracter al 
muzicii / tempo de desfăşurare este atât de strânsă încât apar a fi 
fost deodată gândite. Am spune chiar mai mult, anume că 
interpretarea unei părți de sonată, simfonie etc. într-o mişcare 
necorespunzătoare, nepotrivită poate duce la cvasi-pervertirea, 


deformarea sensului conținutului muzicii. 

Cu aceste premize în față, prima problemă care se cerea 
rezolvată a fost aceea a selecției materialului de creaţie, selecție 
pe care am guvernat-o după câteva criterii: 

-acela al varietății materialului, în scopul menţinerii 

acțiunii de căutare şi descoperire; 

- împletirea materialului instrumental orchestral sau de 
cameră cu cel vocal, relația favorizând odată mai mult, 
prin legătura text poetic-text muzical, binomul conținut al 
muzicii / tempo de desfăşurare. 

- apelul la exemple care permiteau (cel puţin parțial) 
parcurgerea prin solfegiu a acestora, element ce facilitează 
asimilarea, generând starea de spirit, trăirea. 

Activitate a început prin apel la două exemple muzicale 
contrastante ca şi caracter şi tempo de desfăşurare, cerând elevilor 
să definească în cuvinte proprii contrastul de caracter şi 
desfăşurare în timp a materialului auditiv. S-a apelat la un 
fragment din partea I a Simfoniei 101 „Ceasornicul” de Joseph 
Haydn, urmat de secțiunea de început a părții a II-a a aceleiaşi 
simfonii. Analiza celor două fragmente muzicale a avut rolul de a 
pregăti atmosfera de lucru, relația caracter-conţinut muzical, 


desfăşurare în timp, s-a insinuat deja. 

Exemplu: partea I a Simfoniei nr. 101 de J. Haydn 

Exemplu: partea a Il-a a Simfoniei nr. 101 de J. Haydn 

Apelul la un alt exemplu muzical — de această dată vocal cu 


text şi prezentat pe viu de profesor — a venit să contureze clar 


relația tempo-caracter. S-a apelat la un fragment din liedul 


Păstrăvul de Franz Schubert. 


Exemplu: Păstrăvul de Fr. Schubert 

După ascultarea atentă a materialului s-a pretins elevilor să 


răspundă la câteva întrebări—problemă, formulate în termenii: 


a. determinaţi şi exprimaţi în cuvinte proprii gradul de 

iuțeală în care s-a interpretat 


b. căutaţi şi justificări 
c. găsiți cuvintele din text care indică o anumită mişcare, 
cu precizarea felului de mişcare. 

Referirea la formula „zburând ca o săgeată” apare aici ca 
sprijin real pentru un anumit tip de mişcare pretinsă interpretării. 
Paralel se începe şi activitatea de sistematizare, şi orice noțiune, 
nou termen descoperit este integrat într-un plan al activității 
realizat treptat prin participarea activă a subiecților (a se urmări 
planul activităţii anexat în final). Se ştie că schemele, tablourile 
sinoptice constituie un instrument util de combatere a însuşirii 
mecanice a cunoştinţelor, dar aceasta numai în condiția în care 
sunt alcătuite dinamic, presupunând participarea activă a 
subiecților. 

Activitatea a continuat până la descoperirea celor mai 
importanţi termeni de mişcare şi nuanţe la care s-a apelat, ca şi a 
unor indicaţii agogice ca de pildă accelerando, rallentando, 
ritenuto etc., pentru care exemple ca Rapsodia nr. 1 de George 
Enescu sau Cântecul de leagăn de W.A. Mozart au oferit sprijin 
şi justificare reală. 

Stăpân pe timp şi preocupat de valorificarea reală a 
acestuia, profesorul este cel care gândeşte şi propune în acest 
scop tehnica de lucru menită să favorizeze desfăşurarea 
procesului. Pentru momentul trecerii spre fixarea cunoştinţelor 


prin verbalizarea generalizării, imaginaţia pedagogică a sugerat 

operare într-o relație de contiguitate între evenimentul central, cel 


al descoperirii cunoştinţelor şi cel de fixare a acestora. 


Tehnica de lucru aparține profesorului, acţiunea practică 


este opera subiecţilor care sunt solicitați să ordoneze, să 


sistematizeze cunoştinţele obținute pas cu pas, şi să integreze 


fiecare material de creaţie într-un cadru propriu de mişcare şi 


nuanță. 


Se conturează treptat imaginea, oglinda vie a unui demers 


care a lărgit mult cunoaşterea, a îmbogăţit limbajul, şi cu 


deosebire a hrănit spiritul prin contactul cu o bogată lume sonoră. 


Alăturăm schema cadru care ilustrează demersul: 


Exemple muzicale Tempo Nuanţe 
Mişcări repezi 
1. J. Haydn, Simfonia 101 Re 1. Presto = f. Repede. | forte = tare = f 


"Ceasornicul", p. | 


2. Fr. Schubert, Lied 2. Allegro = repede f 
"Păstrăvul" + cvintet 
3. G. Enescu, 3. Allegretto = repejor 
Rapsodia | în La + accelerando — 
ritenuto 
Mişcări potrivite 
1. J. Haydn, Simfonia 101 Re, 1. Andante = potrivit p 
Partea a Il-a "mergând" 
2. W.A. Mozart, 2. Moderato = piano = p = încet 
"Cântec de leagăn" moderat, potrivit 
3. G. Enescu, mezzoforte = mf = potrivit 


Rapsodia a II-a în Re 


L. van Beethoven, 
Simfonia a III-a "Eroica", 
p. a Il-a, Marş Funebru 


Mişcări rare 

1. Adagio = rar, 
aşezat, liniştit 

2. Lento = lent, lint, 
domol 


3. Largo = larg, f. larg 


pianissimo = pp = f. încet 

Activitatea nu se încheie odată cu verbalizarea generalizării 
— etapă socotită de unii autori, ca de pildă Julie Bolerotz, drept 
ultima în procesul învățării prin descoperire — ci continuă cu 
exersarea creatoare, eveniment considerat esențial într-un proces 
atât de diferit față de învăţarea de tip tradițional. 

Considerând valoroasă ideea pusă în lumină de studiile 
longitudinale de învăţare — care apreciază că numai cunoştinţele 
care se pot exprima în acţiuni sunt efectiv înţelese — am probat şi 
noi capacitatea de aplicare a cunoştinţelor, oferind elevilor un 
material de creaţie necunoscut cărui să i se determine trăsăturile 
de mişcare şi nuanță proprii, în relaţie cu caracterul muzicii. Şi 
aceste exemple sunt cuprinse în schema — cadru cu care s-a lucrat 

Situaţiile de învăţare pe care le-am adăugat la fluxul 
teoretic exprimă o hotărâtă aderenţă la modalităţi de operare de 
tip euristic, presupunând o peremptorie intrare într-un proces 
legat în mod indisociabil de lumea mentalului şi deodată de aceea 
a afectului, atât de apropiată mişcării gândirii. În fapt se pretinde 
o comunicare cu eul complex devenit subiect al formării, o 
comunicare de adâncime care reclamă o epistemologie profundă a 
acestei realități. 

Cadrul în care este cuprins subiectul formării primeşte un 
caracter intensiv aplicat, presupunând angrenare în rezolvare de 
probleme, cucerire prin propriu efort a unor bunuri ale cunoaşterii 


şi acesta chiar prin depăşirea unor obstacole. 

În spatele unui asemenea proces stă însă omul care are idei, 
voință şi forță de dăruire, trăsături fără de care în educaţie nu se 
poate întâmpla nimic. 

Din suma de splendide îndatoriri ce îi revin acestui dirijor 
din umbră a procesului formării le vom aminti pe cele mai 
apropiate de un proces modern de educaţie: pe cel de orientare a 
gândirii subiecților, pe cel de structurare a conținutului 
problemelor, pe cel de proiectare a sistemului de întrebări şi deloc 
în ultimă instanţă pe cel de cultivare a interesului pentru activitate 
şi de naştere a motivaţiei şi întreținerii până la capăt a 
disponibilității pentru activitate. 

Acesta este omul viu, cu o bogată cultură şi cu o imensă 
disponibilitate şi dragoste pentru a se forma continuu, formându-i 
pe alții. 

În perspectiva unei reale şi aşteptate schimbări de care 
şcoala are astăzi nevoie, salvatoare vor fi doar acele spirite ce 
dispun de „o dexteritate mare de a gândi” cum spunea Tudor 
Arghezi , unită cu daruri speciale fără de care o artă a educaţiei 
nu poate fi concepută. Întârzierea ne împinge într-un joc cu ființa 
umană, joc ce îmbracă o formă aparte, gânditorii fiind cei care ne 
obligă să reflectăm, împreună cu Thales din Milet, la faptul că 
„fericirea trupească constă în sănătate, iar cea a spiritului în 


învăţătură.” 

13. 


14. 

